
Costache Antoniu 


ÎN PRAG DE NOUĂ STAGIUNE 


Vremelnicul răgaz de vară s-a petrecut şi iată-ne iarăși în faţa săr- 
bătorii noastre, deschiderea porţilor teatrului pentru o nouă stagiune. 

De aceea, socot că e nimerit să ne oprim asupra cîtorva lu- 
cruri care m-au frămîntat — o seamă de gînduri și de eonstatări, 
prilejuite unele de felul cum s-a desfăşurat trecuta stagiune, al- 
tele, de consfătuirea atît de plină de învățăminte, a oamenilor de 
teatru, ce a avut loc în iulie. 

Pentru noi — oamenii de teatru —, și socot că aceasta e pă- 
rerea tuturor colegilor de breaslă, tineri sau virstnici, nu este o 
mulțumire mai mare decît gindul că munca noastră bucură inimile 
celor mulţi, le insuflă idei şi sentimente frumoase, că dăruirea 
noastră zilnică se contopeşte cu efortul nou, constructiv, al în- 
tregului popor. 

Răspunderea care apasă azi pe umerii noştri este mare. 

Noua stagiune, pe care am cinstea să o inaugurez şi în pagi- 
nile acestei reviste, se deschide sub semnul unei sporite griji față 
de repertoriul teatral, faţă de ceea ce trebuie să oferim publicu- 

. lui nostru. Chibzuita selectare a repertoriului nostru este mai 
mult decit binevenită, după unele experiențe nu prea fericite pe- 
trecute în stagiunea care s-a încheiat. 

Nu mai e locul să revenim acum — cind trăim o clipă săr- 
bătorească — asupra unor greşeli şi păcate despre care s-a vorbit 
la vremea lor, şi mai cu seamă la întîlnirea — devenită tradi- 
țională — a noastră, a oamenilor de teatru, 

Am fost cu toţii mâîhniţi de acele greşeli şi slăbiciuni care au 
prejudiciat sporului muncii noastre din trecuta stagiune, şi de 
aceea cu bucurie constatăm azi că repertoriul se arată a fi ferm 
orientat spre lucrări străbătute de un puternic mesaj înaintat. 

Salutăm azi, la deschiderea stagiunii, binevenitele reluări, suc- 
cese din anii trecuţi ai tinerei noastre dramaturgii, pe nedrept 
părăsite. Ne bucurăm, de asemenea, de noile lucrări dramatice 
apărute, în care valorile artistice se îmbină cu cele educative. 
Dar trebuie să o spunem deschis, aceasta nu înseamnă totul. 

Puţinătatea lucrărilor noi ale dramaturgiei autohtone ne mîh- 
neşte. Aşteptăm cu toţii noile roluri, noile figuri inspirate de 
clocotul zilnic al vieţii cetăţeneşti, cărora să le dăm viaţă pe 
scenă. Sintem gata să stăm alături de dramaturgii noştri cu fră- 
jească grijă, să le împărtăşim din experienţa şi cunoştinţele noas- 
tre, ca să le netezim calea creaţiei. 

Noua stagiune care ne aşteaptă este cu totul deosebită. Ea 
deschide largi perspective de afirmare forțelor, capacităţilor şi 

năzuințelor noastre, dar în același timp ne pune nouă, oamenilor 
de teatru, mari sarcini, mari răspunderi, cărora trebuie să le facem 
faţă cu cinste. De pildă, trebuie să avem mereu treaz în minte faptul 
că viitoarea stagiune teatrală am hotărît cu toții să o deschidem, 
în semn de cinstire și ca o dovadă a devotamentului nostru faţă 
de orînduirea populară care ne arată atita preţuire, la 23 August. 
Aceasta trebuie să ne găsească gata pentru evenimentul la a 
cărui pregătire noi depunem cele mai mari eforturi şi închinăm 
cele mai bune forțe ale noastre: sărbătorirea a 15 ani de la 
eliberare. Această dată trebuie să însemne un prilej de bogate 
recolte artistice, din care să putem alcătui acel mănunchi de 
piese menite să constituie fondul de aur al dramaturgiei noastre. 
Avem de pregătit și un alt eveniment, căruia stagiunea 1958/59 
va trebui să-i aducă elogiul său : împlinirea a 100 de ani de la 
Unirea Principatelor. Apoi, chiar acum, în primele începuturi ale 
stagiunii, Festivalul teatrului romînese şi, mai tîrziu, Concursul 
tinerilor actori. y 

Sînt sarcini care de fapt pentru noi, oamenii de teatru, sînt 
tot atîtea prilejuri de afirmare a talentului şi devotamentului 
nostru, puse în slujba construirii vieții celei noi, socialiste. 

Stagiunea cea nouă își ridică cortina și, odată cu ea. noi frunze 
de lauri se alătură celor deja existente pe creștetul Thaliei noastre. 
Și mă gindesc că nu există recunoştere mai deplină a valorii şi 
capacităţii noastre decît aceea pe care ne-o prilejuiește turneul 
în Uniunea Sovietică, unde plecăm să ducem solia artei noastre 
teatrale. Mă gîndesc la acest turneu cu emoția unui candidat la 
un greu dar mult așteptat examen. Mă simt mindru că am acest 
prilej şi că, la vîrsta mea, trăiesc asemenea emoții. 

Teatrul Maghiar de Stat din Tg. Mureş va pleca şi el în 
turneu în Ungaria prietenă. 

Şi este pentru mine iarăși un prilej de mîndrie să pot spune 
aci că, în acest început de nouă stagiune, numărul teatrelor din 
țara noastră s-a îmbogăţit cu încă trei: Teatrul de Stat din 
Botoşani, Teatrul pentru copii din București şi Teatrul din Piatra- 
Neamţ. Este acesta un fapt care reprezintă nu numai un aspect 
al dezvoltării crescînde a activității noastre teatrale, dar în ace- 
laşi timp o dovadă a grijii pe care partidul și guvernul nostru 
o au pentru satisfacerea cît mai largă a setei de cultură a marelui 
public şi, totodată, o dovadă a puternicelor forțe creatoare exis- 
tente în sînul artiștilor noştri. 

Luminile rampei se aprind iarăși şi, odată cu ele, toate năzuin- 
jele noastre prind aripi. Şi aceeași fierbinte căldură mă năpă- 
deşte, aceeași căldură pe care am simţit-o de-a lungul atitor ani, 
în fiecare toamnă, la cea dintii ridicare de cortină. Dar pentru că, 
tot la vremea asta, bobocii mei de la Institutul de Teatru încep 
şi ei, într-un fel, tot o nouă stagiune, cu grija mea de dascăl al 
lor, le urez multe şi trainice succese. lar ca să închei, sînt ispitit 
să parafrazez o străbună zicală şi să mă adresez dramaturgilor, 
zicîndu-le : „Toamna, mai pwefeerse o dată şi dramaturgii !“ 


Emil Mandric 


REPERTORIUL NOII STAGIUNI 
ŞI PERSPECTIVELE EI 


S-a deschis în aceste zile, noul an teatral, stagiunea 1958—1959. Este un eve- 
niment solemn, festiv, în centrul vieţii nostre artistice. Un document însemnat, 
lista noului repertoriu face ca optimismul manifestat cu acest prilej să fie justifi- 
cat, iar salutul unanim cu care e întîmpinat începutul de stagiune, să aibă raţiuni 
mai adinci decit de circumstanţă. Pentru că noul repertoriu, definitivat în iulie 
ca un rezultat imediat al consfătuirii oamenilor de teatru, este incontestabil îm- 
bunătăţit, dovedind mai multă răspundere decit lăsau să se întrevadă în aprilie 
propunerile iniţiale ale teatrelor. 

Principalul obiectiv al consfătuirii a fost, după cum se știe, lupta pentru 
un repertoriu combativ, militant, adînc ancorat în actualitate. Dezbaterile au rea- 
mintit acelora care, în practica stagiunii trecute, s-au îndepărtat de poziţia ideo- 
logică clară, partinică, a clasei muncitoare, că teatrul este chemat să contribuie 
astăzi la educarea conștiinței socialiste a maselor largi de spectatori, slujind inte- 
resele şi punctul de vedere al oamenilor muncii, cauza construirii socialismului. 
În spiritul acestei înalte meniri a teatrului nostru, procesul de perfecţionare a 
noului repertoriu a avut de înlăturat unele dibuiri şi echivocuri, consecinţe ale 
slăbirii exigenţelor ideologice şi artistice şi ale plutirii, pe alocuri, în apele tul- 
buri ale împăciuitorismului. 

Dacă am proceda la o enumerare a datelor noului repertoriu, grupate pe cate- 
gorii, confruntarea cifrelor ar fi elocventă. Credem totuşi că e mai utilă o adîncire 
a obiectivelor şi tendințelor sale. 

În configurația repertoriului, locul preponderent este rezervat dramaturgiei 
“originale. Stagiunea 1958—59 va fi, pentru literatura noastră dramatică, un prilej 
de reconfirmare a valorii multora dintre piesele construcției socialiste şi ale lup- 
tei de eliberare a poporului nostru, scrise şi reprezentate în anii din urmă. Rea- 
ducerea acestor piese pe scenă, după succesele primei apariţii, este un semn al 
preluării sau menţinerii lor în repertoriul revoluționar şi permanent al teatrelor, 
care se conturează. Întîlnim deci, în listele de repertoriu, piesele: Anii negri (Pen- 
tru fericirea poporului) de N. Moraru şi A. Baranga, la Naţionalul din laşi şi Bucu- 
reşti (la ultimul refăcut), la teatrele de stat din Timişoara, Bacău, Constanţa, Petro- 
şani şi Piteşti; Ultimul mesaj de L. Fulga la Teatrul Armatei (în reluare) şi la 
Oradea (secția maghiară) ; Cumpăna de L. Demetrius, la teatrele „C. Nottara“ şi 
Evreiesc din Iaşi; Mireasa desculță de Sütö Andras şi Hajdu Zoltam la teatrele din 
Galaţi şi Oradea (secția maghiară) ; Mielul turbat de A. Baranga la teatrele din 
Oradea (secţia romînă), Oraşul Stalin, Botoşani şi Satu-Mare; Citadela sfărîmată 
de H. Lovinescu la teatrele din Timişoara şi Tg. Mureş; Ziariştii de Al. Mirodan 
la teatrele Naţional Craiova, Galaţi, Oradea (secţia romînă) şi Oraşul Stalin. 

Pe parcursul ultimei stagiuni, recolta pieselor originale a fost, după cum 
se ştie, în creștere. Practica reprezentării lor a constituit, prin contactul cu exi- 
genţele publicului, un firesc proces de selectare. O parte au trecut, așadar, pragul 
noului repertoriu, fiind preluate mai substanţial (Ultimul tren de E. Mirea şi G. 
Kovacs, la 5 teatre; Ecaterina Teodoroiu de N. Tăutu, la 5 teatre) sau mai re- 

strîns, poate prea restrins (Arborele genealogic de L. Demetrius, Zile de februarie 
de L. Bratoloveanu, Dansatoarea, Gangsterul şi Necunoscutul de Victor Bîrlădea- 
nu), la cîte un teatru fiecare. 

Promovarea tuturor acestor piese creează un climat stimulator dezvoltării | 
dramaturgiei autohtone şi răspunde, sub raport tematic, sarcinilor educative ale 
teatrelor. Reluările, sondarea și resondarea fondului existent şi confirmat de lu- 
crări dramatice originale cu probleme şi eroi din actualitate, sint un fenomen 
firesc, pozitiv. Dar fiecare stagiune trebuie să ducă la îmbogățirea acestui fond, 
pe care nu ştim dacă urmașii îl vor numi „de aur“, dar care va fi, neîndoielnic, 
adînc prețuit, ca un capitol însemnat al formării culturii noastre socialiste. 

Tabloul noilor piese romînești este, însă, din nefericire, de domeniul promi- 
siunilor. În proiectele teatrelor figurează un număr de autori dramatici (încercaţi 
şi tineri), cu piese aflate în şantier. Întîlnim astfel numele lui Tiberiu Vornic şi I. 
D. Şerban (care continuă să colaboreze cu Teatrul Armatei), Mircea Ştefănescu (la 
Teatrul Naţional Bucureşti), Lascăr Sebastian (la Teatrul din Constanţa), Teofil 
Bușecan (Naţional, Cluj). Un rezultat al activităţii de atragere a celor mai buni 
scriitori pe terenul scrisului dramatic vá fi, probabil în prima parte a stagiunii, 
debutul tinărului dramaturg şi bătrinului poet Mihai Beniuc la Teatrul Naţional 
„I. L. Caragiale“. Sperăm în legătură cu aceasta, să fie dusă pînă la capăt și fruc- 
tuoasă colaborarea altor teatre cu scriitorii, şi credem că făgăduielile incluse în 
repertoriu, pentru această stagiune (Eusebiu Camilar la Teatrul Armatei, Titus 
Popovici şi Francisc Munteanu la Teatrul Municipal), vor deveni o realitate. 


Asistăm, o stagiune după alia, la consolidarea celor mai noi tradiţii ale tea- 
trului rominesc. Este necesar ca iniţiativa patriotică de a se deschide stagiunea cu 
piese originale, care poartă mesajul actualității, să ducă la tradiţia unei bogate 
recolte de lucrări dramatice noi, rod al colaborării dintre teatre şi dramaturgi, să 
afirme noi talente, solicitate de temele majore ale actualităţii, capabile să înţeleagă 
şi să reflecte în scrisul lor sensul marilor prefaceri din viaţa și conştiinţa oamenilor. 
Dar nu înţelegem să se încetăţenească proasta tradiţie a „locurilor goale“ în re- 
pertoriu, prin care se consemnează, convenţional, o ipotetică existență a pieselor 
originale noi. Din păcate, în repertoriul actual s-a transmis acest obicei. Ceea 
ce noi numim „loc gol“ în repertoriu se exprimă de obicei, negru pe alb, prin for- 
mula vagă: „o piesă originală contemporană“; „teatrul lucrează cu mai mulţi 
autori“. Asemenea promisiuni „subtile“ prezintă repertoriile teatrelor : „C. Notara“, 
Evreiesc Bucureşti, „V. Alecsandri“-laşi, Birlad, Piteşti, Ploeşti, Maghiar Sft. Gheor- 
ghe, Maghiar Timișoara şi altele. 

Cînd în sectorul dramatic se anunţă condeie proaspete, cînd tinerii drama- 
turgi promit lucrări noi pe care teatrele se bizuie, este firesc să căutăm cu spe- 
ranță pe lista premierelor numele familiare ale autorilor dramatici care au adus 
contribuţii dintre cele mai valoroase la dezvoltarea teatrului nostru revoluţionar. 
Dar ele lipsesc, cel puţin pentru primul semestru al stagiunii, din planul de pers- 
pectivă întocmit. Ce se întîmplă ? Ce trepte noi vor fi atinse în ansamblul creaţiei 
dramatice originale și în procesul dezvoltării fiecăruia, care sînt proiectele lor 
şi cît de apropiat vor fi ele realizate ? Nu se ştie. Nu putem şti încă dacă M. Davi- 
doglu, L. Demetrius, H. Lovinescu, A. Baranga sau Al. Mirodan vor fi prezenţi 
cu noi lucrări dramatice, în stagiunea care se deschide. La consfătuire, cu toţii 
aproape şi-au exprimat hotărîrea de a închina creaţia lor problemelor însemnate 
pe care actualitatea le ridică. Credem că tăcerea acestora, astăzi, înseamnă medi- 
tație şi elaborare. În proiectele stagiunii ei figurează, poate, fie şi eliptic, acolo 
unde scrie: „Orice lucrare originală valoroasă va fi introdusă în repertoriu“. 

Numărul spectacolelor cu piese din dramaturgia clasică naţională va fi mai 
ridicat. Constatăm un progres în valorificarea operei dramatice a marelui Cara- 
giale. Teatrul Naţional din Bucureşti va juca, în refaceri şi reluări, O scrisoare 
pierdută, O noapte furtunoasă, D'ale carnavalului şi Năpasta. Naţional Craiova 
şi Turda vor pune în scenă ;O scrisoare pierdută, ca şi teatrele din Cluj (Naţio- 
nal), Birlad, Brăila, Sibiu și Timișoara. La Oradea se pregăteşte D'ale carnavalului, 
în timp ce promoţia de absolvenţi ai Institutului de Teatru, care formează în Piatra- 
Neamţ o secţie a teatrului din Bacău, va relua, din repertoriul anilor de studii, 
O noapte furtunoasă şi Momentele. Apreciem introducerea mai largă în repertoriu 
a acestor opere, ca o acţiune legitimă, care trebuie extinsă şi permanentizată. 

Alecsandri va fi prezent cu două comedii numai (în tot atitea premiere), 
Haşdeu cu Răzvan şi Vidra în două premiere, Delavrancea cu Hagi Tudose şi 
Davila cu Vlaicu Vodă în cîte două premiere fiecare. Mai slab reprezentată este 
dramaturgia romînească dintre cele două războaie. Se vor juca pe alocuri: Dom- 
nişoara Nastasia de G, M. Zamfirescu, Înşir-te mărgărite de V. Eftimiu, Suflete 
tari de Camil Petrescu şi Omul cu mirțoaga de G. Ciprian. Lipsesc piesele în care 
contradicţiile societăţii capitaliste romîneşti apar mai limpede şi mai pregnant, de 
pe poziţii critice. Este adevărat, Ultima oră de M. Sebastian, Gaiţele de Al. Kiri- 
tescu, Titanic Vals de T. Mușatescu, sau Plicul de Liviu Rebreanu au fost repre- 
zentate de-a lungul stagiunilor trecute, dar mici una nu a cuprins măcar 50% din 
numărul total al scenelor noastre. Atunci ? 


Răsfoind planurile de repertorii ale teatrelor, ne-am oprit asupra pieselor 
sovietice incluse, cu bucuria de a recunoaşte atenția deosebită şi promptitudinea 
care a operat în programarea lor. Într-adevăr multe din aceste piese se vor juca 
în premieră absolută, unele din ele fiind producţii recente ale dramaturgilor so- 
vietici. Vor fi reprezentaţi: Pogodin, Rozov, Korneiciuk, Stein, Vişnevski, Cepu- 
rin, Maiakovski, Bill-Beloţerkovski, Leonov, Simonov, Kataev, Afinoghenov, Ar- 
buzov ş. a. 

Pe scenele Naţionalelor din laşi şi Bucureşti, la teatrele din Oradea şi Ora- 
şul Stalin, Aristocraţii de Pogodin va aduce imaginea capacităţii creatoare şi a 
moralei comuniştilor, capabilă să însănătoşească o categorie de indivizi decăzuţi şi 
înrăiți, redîndu-i societăţii activi, folositori. O altă întîlnire cu dramaturgia lui 
Pogodin (începutul a fost făcut în stagiunea trecută de studenţii Institutului de 
Teatru, cu spectacolul Orologiul Kremlinului) va fi premiera Omului cu arma, 
la Municipal şi Timişoara. În repertoriu se conturează tematica eroico-revoluţio- 
nară şi în acest sens trebuie de asemenea salutată includerea Tragediei optimiste: 
de Vs. Vişnevski, în programul Teatrului Naţional „I. L. Caragiale“, legitimă ho- 
tărîre de a valorifica la dimensiuni artistice corespunzătoare una din capodoperele 
dramaturgiei sovietice, reprezentată la un scăzut nivel de Teatrul Armatei în 
stagiunea care s-a încheiat. Aşteptăm înalte eforturi creatoare în pregătirea ace- 
leiaşi piese la teatrele din Oradea (secția maghiară) şi Petroşani şi a Uraganului 
de B. Beloţerkovski la Teatrul Maghiar din Sft. Gheorghe. Publicul va cunoaşte 
creația altor dramaturgi, prima oară prezenţi pe scenele noastre : I. Cepurin (Paloș 
şi stele la Piteşti şi Brăila), N. Sundik (Cei 12 tovarăși de drum la Teatrul german 
din Timişoara), A. Kron (Laşul, la Teatrul Secuiesc din Tg. Mureş), I. Stok (Con- 
voiul la Teatrul Armatei). Piese cu accentuat caracter patriotic, inspirate din rea- 
lităţile anilor zbuciumaţi ai celui de al doilea război mondial, vor transmite mă- 
sura uriaşelor resurse morale care au acţionat atunci eroic, zădărnicind planurile 
cotropitorilor fascişti (Invazia de Leonov, Tinăra gardă după Fadeev, Fiul regi- 
mentului de Kataev, Ani de pribegie de Arbuzov, Un flăcău din orașul nostru de 

Simonov, Hotel Astoria de Stein, De-apururi vii de Rozov). Dramaturgia sovietică 
va întări hotăritor conținutul militant al noului repertoriu. 

În creştere se amunţă a fi şi spectacolele cu piese din democraţiile populare. 
Relevăm că teatrele încep să-și apropie, lăsînd deoparte timiditatea, dramele lui 
Brecht. Vor fi reprezentate Teroarea și mizeria celui de al III-lea Reich, Mutter 
Courage şi Cercul de cretă caucazian. Lipsesc din repertoriu şi în acest an, piesele 
lui Friedrich Wolf, străbătute de elan revoluţionar şi antifascist. Întîrzierea tradu- 
cerilor (există pînă acum doar două, iar creaţia sa dramatică numără 24 de piese) 
este de neînțeles. 

Literatura dramatică cehă va fi prezentă printre altele şi prin Soldatul Şvejk 
dramatizare după Haşek (5 premiere). Alte nume necunoscute încă spectatorului 
romîn, autori din ţările vecine frăţeşti, fac parte din listele acestui an teatral: 
H. Pfeiffer (Serbarea lampioanelor), Csiky Gergely (Baloane de săpun). În sfîrşit, 
Teatrul din Oraşul Stalin promite, după îndelungi amânări, premiera piesei Ciu 
Yuan, operă de seamă a scriitorului chinez Go-Mo-]o. 

În configuraţia repertoriului intră — se înţelege — şi valori ale dramatur- 


giei clasice universale. Se poate obţine o schemă în care autorii şi piesele lor să 
se alinieze conform numărului de premiere totalizat de fiecare. Se va afla astfel 
că cei mai jucaţi dramaturgi din această categorie, vor fi: Shakespeare, Gorki, 
Molière, Ostrovski, Goldoni, Hugo ş.a. Vom căuta să desprindem însă, înlăuntrul 
datelor statistice, unele tendinţe care apar. Începem, totuşi, cu o cifră: 

4 (patru) premiere cu Hamlet. Este ameţitor ! 

Nefericitul prinţ al Danemarcei, exilat ani în șir de pe scenele noastre, va 
fi omniprezent, după cum se vede, în repertoriul nou (adăugaţi încă Hamlet-ul 
Naţionalului din Craiova, teatru care a avut meritul de a „sparge ghiaţa“ în sta- 
giunea trecută). Înseamnă că timorarea a fost învinsă și că există şanse să auzim 
cît mai rar lamentări de genul: „...nu avem actorul ideal“. Manoleştii, Deme- 
triad, Vraca, Valentineanu, vor avea discipoli („ideali“, nădăjduim) în acest rol, 
la Municipal, Naţionalele din lași şi Cluj şi la Maghiar Satu-Mare. Întrebarea 
„ce fel de Shakespeare jucăm ?“, pusă de revista noastră în legătură cu handicapul 
comediilor şi feeriilor shakespeareene, începe să capete răspunsul dorit. 

„Începe“ numai, dar este greu să bănuim măsura în care teatrele vor ancora, 
ulterior, în adîncurile creaţiei shakespeareene, relevînd cu preponderență domi- 
nantele ei tragice şi eroice, între care alături de Hamlet se înscriu Regele Lear, 
Othello, Romeo și Julieta, Neguţătorul din Veneţia, Richard al Il-lea şi Richard 
al III-lea, Henric al IV-lea, Henric al VI-lea sau „trilogia romană“. 

Or, stagiunea aceasta continuă o valorificare „în salturi“ a unor dramaturgi 
şi opere cu deosebit relief, în dauna diversităţii şi a măsurii. 

Dramaturgia gorkiană se impune şi în actuala stagiune, alături de operele 
marelui Will. Sînt elocvente pentru aplicarea principiilor leniniste privitoare la 
moștenirea culturală, întîietatea şi alăturarea lor în activitatea teatrelor. Anul 
acesta Gorki va fi prezent cu patru piese. Un eveniment deosebit va fi spectacolul 
Azilul de noapte la Teatrul Municipal. În egală măsură sînt așteptate premierele 
Duşmanii, Micii burghezi şi Vassa Jeleznova, la teatrele din Birlad, Piatra Neamţ, 
Reşiţa şi Turda (în ordinea respectivă). 

Ne bucură reprezentarea unor clasici, la care s-au făcut slabe apeluri în 
stagiunile din urmă: Lope de Vega (Fiînfîna turmelor la Naţional Craiova), Ra- 
cine (Britannicus la Teatrul Tineretului), Goethe (Egmont la Teatrul din Sibiu), 
Ibsen (Un duşman al poporului la Teatrul din Galaţi). 

Se va dezvolta (de altfel și în adincime) aria spectacolelor cu piese ale anti- 
cilor greci (la Naţional laşi: Orestia de Eschil, iar la Naţional Craiova: Oedip 

rege de Sofocle. Se va juca — în sfîrșit — Tolstoi (Puterea întunericului, Roadele 
învățăturii şi dramatizarea după romanul Anna Karenina), Cehov (trei premiere 
cu Pescărușul), Suhovo-Kobilin (Nunta lui Krecinski). 

Autorii clasici nu pot fi cuprinși, integral, în repertoriul unei stagiuni. O 
parte din cei care lipsesc în proiectele noi (Schiller, de pildă) vor fi prezenţi în 
reluări sau refaceri. La rîndul nostru, am omis cîteva nume și titluri care vor 
îmbogăţi repertoriul. Am ţinut să comunicăm unele direcţii care se profilează şi 
nu o listă completă, ușor de reprodus din documentele Direcţiei Teatrelor. Ceva 
trebuie să menţionăm, la acest capitol. Unele teatre — e adevărat puţine — nu 
au fost suficient de receptive la anumite experiențe ale stagiunii trecute. „Topa- 
ziada“, se ştie, s-a soldat pe bună dreptate cu un fiasco. De asemenea, strălucirea 
de odinioară a Instifutorilor lui Otto Ernst s-a dovedit ruginită astăzi. Exemplele 
se pare că nu au ajuns, pentru a se trage unele învățăminie. Teatrul din Bacău, 
care în general s-a orientat judicios în vederea noului an, şi-a propus să scuture 
praful altor coperţi, oferindu-ne în viitorul apropiat, un nume şi o piesă apre- 
ciată cîndva : Provincialii de Kotzebue. Vor avea prilejul spectatorii băcăoani să 
respire aerul unei societăţi provinciale burgheze, cu personaje care vehiculează 
virtutea sau viciul, mentalitatea înapoiată sau avînturile nonconformiste. Mesajul 
piesei este, neîndoielnic, „generos“, ca în majoritatea pieselor lui Kotzebue, gus- 
tate la noi de generația prepaşoptistă. Astăzi însă, redescoperirea acestora înseam- 
nă prin ea însăși un act de prea largă generozitate. Da, îl redescoperim pe Eschil 
şi Sofocle care au fost „în vogă“ cu peste două mii de ani în urmă. Redescoperim 
şi alţi dramaturgi de care ne despart zeci şi sute de ani. Ei ne sînt apropiaţi, ope- 
rele lor reprezentînd, istoriceşte, culmi ale geniului uman. Dar să nu ne înşelăm 
pe noi înşine, închipuindu-ne că alături de ei Kotzebue sau alții ar mai putea 
transmite ceva spectatorului zilelor noastre. Rămiîne de văzut în aceeaşi perspec- 
tivă, dacă programarea piesei Madame Sans-gâne de V. Sardou la Teatrele C.F.R.- 
Giulești şi Naţional laşi înseamnă mai mult decit o găzduire a melodramei uzi- 
tate, a efectelor de costum şi decor, a gustului pentru subiecte în care se împle- 
tesc intrigi de curte. 

Piesele contemporane din ţările capitaliste ocupă locul ce li se cuvine în re- 
pertoriul actual. Vom avea revelaţia piesei lui Nazim Hikmet Legenda iubirii şi vom 
urmări evoluţia dramei Jurnalul Annei Frank pe încă patru scene (trei din ele de 
limbă maghiară). Şapte din cei zece autori progresiști care completează lista vor 
fi la „prima audiție“ în fața spectatorilor romiîni. Cităm, dintre ei, pe irlandezul 
S. O'Casey (piesele sale Cînd steaua se înroșeşte şi Trandafirii roşii pentru mine 
militează pentru solidaritatea în luptă a muncitorilor), brazilianul G. Figuieredo 
(în Vulpea şi strugurii proclamă ideea de libertate a patriei sale), olandezul H. Heier- 
mans (care acuză în Speranța sîngeroasa exploatare a pescarilor), G. Arout (a cărui 
piesă Balul locotenentului Helt ridică problema caracterului nejust al agresiunilor 
colonialiste, nu însă pînă la ultimele concluzii). 

Am fi dorit să menţionăm şi alte piese traduse şi tipărite de Fondul Lite- 
rar, ca Paradis Pacific de australianul D. Cusac (un manifest împotriva catastro- 
fei atomice) sau Ei au ajuns la un oraș de J. Priestley (care înfăţişează, pe coor- 
donate simbolice, simpatia oamenilor simpli englezi pentru ţările lagărului socia- 
list şi procesul formării conştiinţei lor de luptători). Ele au rămas deocamdată, 
în afara repertoriului. Este bine ca teatrele să le studieze în perspectiva integră- 
rii acestora în planurile de viitor. 

Există motive — după cum s-a putut vedea — de a considera noul reper- 
toriu întărit şi mai ferm orientat. Criteriile ideologice şi exigenţele artistice şi-au 

pus activ pecetea asupra muncii de pregătire a stagiunii actuale. Cu atit mai vi- 
zibil apar, în lumina eforturilor judicioase ce s-au depus, golurile şi aspectele: 
obscure care sălășluiesc încă în programul acestui plan teatral. 

Stagiunea teatrală nu cunoaște sezonuri şi anotimpuri în care sarcinile să. 
se distribuie separat, pe felii. În orice caz, însă, la începutul stagiunii se așteaptă 
ca cea mai prețioasă recoltă — piesele noi ale dramaturgilor noştri — să fie îm- 
plinită laborios. O vom putea sărbători acum ? Prea puţin. Doar cu o singură 
lucrare dramatică originală în premieră absolută, piesa Răzeșii lui Bogdan de: 
Ernest Maftei la Teatrul C.F.R.-Giuleşti. Doar cu o floare... Consecințele nu sînt 
uşoare, deoarece trăsătura esenţială a repertoriului, actualitatea tematicii, apare 
insuficient realizată. Pentru remedierea rămînerii în urmă pe planul creaţiei dra- 
matice originale, se cere o concentrare operativă a tuturor eforturilor. Consiliile: 
artistice ale teatrelor trebuie să desfăşoare o îndrumare atentă şi neîntreruptă a 
muncii autorilor dramatici care au semnat — sau care n-au semnat — contracte: 
şi angajamente. Secretarii literari au datoria de a veghea în calitate de buni con- 
silieri asupra procesului lor de creaţie, formulind limpede exigenţele ideologice- 
şi artistice pe care le necesită îmbunătăţirea proiectelor prezentate şi a pieselor- 
aflate în şantier. Secţia de dramă a Uniunii Scriitorilor trebuie să se activizeze- 
hotărît, căutînd mijloace eficiente de mobilizare a dramaturgilor, trasînd obiectivele: 
care să însufleţească activitatea lor de şantier. Dramaturgii nu trebuie să uite că 
ne aflăm acum în cel de al 15-lea an de la eliberare şi că sărbătorirea marelui 
eveniment, în august viitor, obligă şi angajează creaţia lor. Publicul așteaptă marea 
piesă despre eliberare, marile piese ale victoriilor drumului spre socialism, care să 
încununeze fondul lucrărilor dramatice inspirate din lupta revoluţionară a parti-— 
dului și poporului nostru. 

Am salutat, mai sus, readucerea pe scene a unor lucrări scrise în anii din 
urmă. Ele alcătuiesc o rezervă şi un fond valoros, la care trebuie să se facă apel 
și de aici înainte. E de mirare însă că piese reprezentative ale literaturii noastre: 
dramatice realist-socialiste, cum sînt Minerii şi Cetatea de foc de M. Davidoglu,. 
nu se bucură în actuala stagiune de atenţia care li se cuvine, rămînînd, inexplicabil,. 
cu o excepţie, în afara repertoriului. Am fi aşteptat ca teatrele să aibă iniţiativa: 
unor spectacole „coupé“ cu piese într-un act. Deosebit de interesante sînt, pentru 
aceasta, lucrările lui Al. Mirodan apărute în „Gazeta literară“ (Cineva trebuie să: 
moară, Cerul nu există și Alarmă, fascismul !), care pot da nâştere unor spectacole: 
cu un caracter emoționant, agitatoric. 

Dacă repertoriul a fost întocmit cu exigență în cea mai mare parte, în 
practica realizării sale, teatrele trebuie să urmărească ferm sarcinile ce şi le-aw 
propus. În acest scop, va fi de folos o legătură strinsă cu spectatorii în forme cît 
mai vii şi atractive. Apropiindu-se cu căldură de publicul lor, ascultind suges- 
tiile şi recomandările sale, teatrele își vor dezvolta, neîndoielnic, sfera exigențelor.. 
Am aflat că la Direcţia Teatrelor au și început să sosească cereri de înlocuire a 
pieselor stabilite în ultima formă a repertoriului. N-am dori ca la sfîrşitul acestei: 
stagiuni să asistăm din nou la autocriticile directorilor care nu şi-au respectat anga-- 
jamentele. , 

Factorii de conducere ai teatrelor, directorii şi consiliile artistice vor avea: 
de trecut un examen al răspunderii lor în fața publicului. Nădăjduim şi le urăms 
să-l treacă cu succes, www.cimec.ro 


Florin Tornea 


PROBLEME ŞI SARCINI ALE 
CRITICII NOASTRE DRAMATICE 


Critica dramatică joacă un rol de seamă în viața teatrului. Creşterea impe- 
tuoasă şi vastă pe care mișcarea teatrală a cunoscut-o în țara noastră în aceşti 
ani ai puterii populare s-a desfășurat în prezența tot mai bogată, mai susținută, 
mai activă şi mai răspîndită a criticii de teatru. Înnoit în funcţia și în conținutul 
lui, devenit unul din factorii de frunte în opera de educare artistică, morală şi 
cetățenească a omului muncii, teatrul nostru s-a străduit să înlăture din calea lui 
racilele şi piedicile trecutului, să se afirme an de an, cu succes crescind, ca un 
teatru integrat cauzei clasei muncitoare, partidului, cauzei construirii socialismului. 
El a depus în acest scop eforturi statornice spre însuşirea şi aplicarea metodei 
realist-socialiste, spre afirmarea ei ca unică metodă valabilă prin care realitatea 
înconjurătoare — cu oamenii, problemele și aspiraţiile lor — poate fi cu adevărat 
oglindită şi poate cu adevărat şi valoros să-și găsească expresie artistică. În pro- 
movarea acestei metode, ca şi în promovarea şi stimularea unei dramaturgii a rea- 
lismului socialist în țara noastră, a unui nou repertoriu şi a unei arte interpreta- 
tive noi, întemeiate pe concepţia revoluţionară marxist-leninistă despre viaţă şi 
lume, teatrul a căutat dintru început sprijin şi la critica teatrală. În critică, tea- 
trul vede un for în stare să-i verifice justa orientare, să-i semnaleze eventuale 
întirzieri, abateri 'sau poticniri, să-i releve din timp deopotrivă succesele ca și 
eșecurile ; şi, cu competenţă, principialitate şi exigenţă mereu sporită, să-l facă 
să înţeleagă măsura în care izbutește a-și împlini înalta misiune de educator al 
conştiinţei socialiste a publicului. 

O asemenea critică dramatică, care să judece fenomenul teatral de pe pozi- 
țiile esteticii marxist-leniniste, ascultind de îndrumarea statornică și atentă a par- 
tidului, n-a întirziat să se arate chiar din primii ani ai revoluţiei culturale în ţara 
noastră. Încă de pe atunci, tînără şi în luptă aprigă cu matadorii „crizismului“ şi 
ai artei „neutre“, „autonome“, ai artei „deasupra claselor“, această critică a știut 
să se impună prin profunzimea şi tăria de nezdruncinat a argumentelor sale, prin 
fermitatea şi intransigența partinică cu care-şi susținea argumentele, prin promp- 
titudinea şi caracterul nimicitor cu care riposta „punctelor de vedere“ profesate de 
purtătorii de cuvînt ai esteticii şi ideologiei dușmănoase. Înlăturarea teatrului bur- 
ghez din viaţa noastră artistică, drumul spre teatrul realist-socialist au fost în 
bună măsură o operă la care a contribuit şi această tînără critică. 

De atunci, atit mişcarea teatrală cît şi critica teatrală au crescut baralel, 
s-au maturizat. lar cerințele, cărora ele au a răspunde, au sporit. O întinsă reţea 
de instituții teatrale acoperă astăzi cuprinsul ţării. S-a născut şi se dezvoltă o 
literatură dramatică originală nouă, sub semnul şi din clocotul construirii socia- 
lismului. Elemente tinere s-au adăugat vechilor cadre de fruntaşi ai scenei și 
realizează laolaltă. faţă de trecut, un front artistic structural nou, în convingeri, 
în orientare, în realizări. Uriaşul public nou de oameni ai muncii, care asaltează 
sălile de spectacol, a crescut în exigenţă și pretinde teatrelor un repertoriu cores- 
punzător gustului său artistic crescut, înţelegerii sale mai adinci şi mai larg cu- 

prinzătoare a rosturilor şi vieţii din jur, un repertoriu care să-i poată potoli deo- 
potrivă setea de frumos şi setea de adevăr, un repertoriu în care deslătarea să se 
însoțească organic cu întărirea și înarmarea conştiinţei sale de constructor al so- 
cialismului, de luptător pentru cauza socialismului. 

E firesc în atari împrejurări să cercetezi frontul de azi al criticii dramatice, 
să-i examinezi activitatea în lumina sarcinilor şi răspunderilor ce-i revin, acum, 
în faţa mişcării noastre teatrale atît de largi şi atît de vii. 

Nu folosim un termen exagerat, vorbind de un front al criticii dramatice. 
Astăzi, mai că nu există cotidian, din cîte cotidiane apar în ţară, unde să nu fie 
prezentă rubrica teatrală şi în care să nu existe acreditat pentru această rubrică 
un condei anume. Cit priveşte publicaţiile periodice, acestea închină adesea pagini 
întregi urmăririi fenomenului teatral, analizei critice a creaţiei artistice din teatre. 
lar apariţia revistei „Teatrul“, cu osebire chemată să se ocupe de feluritele aspecte 
şi probleme ale teatrului nostru, a venit de peste doi ani să îmbogăţească rîndurile 
cronicarilor şi criticilor dramatici. Există, aşadar, realmente un front al criticii 
dramatice. Şi e bine să adăugăm că, în mare măsură, el este activ, prezent în 
viața și problemele teatrului nostru. O seamă de critici dramatici şi-au dobîndit 
în activitatea lor, recunoașterea şi prețuirea cititorilor — iubitori şi oameni de 
teatru. Cuvintul lor, în coloanele ziarelor sau periodicelor în care ei scriu, e citit 
cu luare-aminte și are o efectivă forță de înrîurire.! Asemenea rezultat e, fără 
îndoială, îmbucurător și, în fond, de asemenea rezuliat cată să se bucure orice 
profesionist al criticii dramatice. Toată întrebarea e: cum înrîureşte critica noas- 
tră dramatică viaja noastră teatrală ? Şi la această întrebare, răspunsul, mai ales 
în ultimul timp (mai precis: în ultima stagiune), nu e totdeauna prea îmbucu- 
rător. În viile dezbateri publice privind — în lumina documentelor Plenarei Co- 
mitetului Central al partidului din 9—15 iunie — activitatea lucrătorilor din 
domeniul ideologiei, critica dramatică a avut multe să-și reproşeze. Articolul 
Pentru întărirea principialității marxist-leniniste în critica literară, apărut în 
„Scînteia“ din 18 şi 19 iulie 1958, semnalează în cîmpul criticii literare din ultima 
vreme, o seamă de deficienţe ideologice perfect aplicabile şi criticii dramatice. 
Recenta Consfătuire, din iulie a.c., a oamenilor de teatru a atins şi ea, după cum 
se ştie, în discutarea problemelor de orientare a repertoriilor şi a literaturii noas- 
tre dramatice, şi chestiunea rolului jucat de criticii dramatici în dezlegarea acestor 
probleme. Care a fost acţiunea criticii dramatice în orientarea justă, partinică, a 
repertoriilor teatrelor noastre ? Cum a stimulat critica noastă dramatică şi cum 
a promovat ea scrisul dramatic original, dramaturgia realist-socialistă ? Cum și 
în ce măsură a îndreptat ea dramaturgii noştri spre temele şi conflictele esenţiale 
şi majore ale actualităţii, spre profilarea artistică a omului muncii, a comunistului, 
a eroului constructor al socialismului, în scrierile lor? Ce probleme legate de 
dezvoltarea dramaturgiei noastre originale a studiat în acest scop critica noastră 
dramatică şi cum le-a studiat ? Cum a sintetizat și cum a generalizat pe plan teo- 
retic experiența teatrului nostru? Cum şi în ce măsură şi cu cîtă operativitate 
au sezisat criticii dramatici primejdia infiltrării influențelor ideologiei străine în 


1 Interesul cu care a fost întimpinată de public apariţia volumului de  Insemnări 
despre literatură şi teatru de V. Mîndra (primul volum, de acest fel, apărut după aproape un 
siert de veac de la Mărturiile în Contemporaneitate ale lui G. M. Zamiirescu) este, în această 
privinţă, plin de semnificaţii: e pe de o parte dovada maturității tinerei noastre critici dramatice 
marxist-leniniste, e dovada trecerii ei de la stadiul de cronică, la stadiul adincirilor teoretice şi 
generalizatoare ; pe de altă parte, este dovada importanţei pe care critica dramatică a început 
s-o prezinte nu numai în viaţa de zi cu zi a teatrelor noastre dar şi în problemele lor de 
perspectivă. 

scrisul și arta dramatică ? Cum și cu cîtă operativitate au combătut ei, cînd s-au 
ivit semnele unor atari influenţe, prezența lor în viaţa şi munca teatrelor noastre ? 
În ce măsură, critica dramatică a luat poziţie față de lucrările minore și mediocre, 
amăgitoare și pseudoactuale, care și-au găsit găzduire pe unele din scenele noas- 
tre ? În ce măsură critica dramatică a fost fermă, intransigentă în apărarea este- 
ticii marxist-leniniste, în apărarea purității ei împotriva feluritelor încercări, con- 
ştiente sau inconştiente, de promovare a tezelor menite să revizuiască, să denigreze 
realismul socialist, împotriva tendinţelor de împăciuitorism şi de concesie față 
de liniile estetice, față de ideologia burgheză ? 


+++ 


E bine să nu ne sfiim şi să recunoaștem că, în cimpul criticii dramatice, 
îndatoririle n-au fost totdeauna şi cu strășnicie împlinite, 

Criticii dramatice i se cere să fie activă și productivă: să propulseze, să 
dinamizeze viața noastră teatrală. Ea a fost însă, din păcate, la o seamă dintre 
practicienii ei, şi nu la cei mai mărunți, mai degrabă o critică ce s-a complăcut, 
lenevoasă şi calmă, în funcţia pasivă de înregistratoare a fenomenului teatral. Aşa 
fiind, ea s-a restrîns în pretenţii la dimensiunile unor simple dări de seamă, uneori 
chiar la dimensiunile unor simple şi fugare notații pe marginea cîte unui spectacol- 
premieră. Criticii i se cere să aprofundeze creaţia artistică şi, pătrunzînd în adîncu- 
rile ei, să vadă și să releve valorile esenţiale, ca și neajunsurile acestei creații. 
Din păcate, în scrisul cronicarilor noştri dramatici s-a înscăunat, datorită carac- 
terului acestuia lenevos şi pasiv, adesea superficialitatea în tratarea problemelor 
privind drama şi arta dramatică. Ea s-a lăsat uneori, doar acoperită de ceața unei 
erudiţii cu dinadins izbitoare la unii, de un verbiaj săltăreț la alţii, ori de preţio- 
zităţi stilistice, gol-sunătoare la alţii, cînd platitudinea şi sărăcia de idei nu se măr- 
turiseau fără ocol, la o a patra categorie. Nu putem spune că în critica noastră 
dramatică nu există condeie serios preocupate de a discuta aspectele importante, 
esenţiale — ideologice şi artistice — ale creaţiei dramatice. Aceste condeie au urmă-: 
rit însă de la spectacol la spectacol, şi pentru spectacolul teatral respectiv, res- 
pectivele probleme. Ele au fost rupte de problematica generală şi de orientarea de 
ansamblu a teatrului nostru şi, prin forța lucrurilor, l-au văduvit pe cititor de ori- 
zont şi de perspectivă. E ilustrativă în această ultimă ipostază cronica lui V. Mindra 
la „Gazeta literară“. Această cronică e, în majoritatea cazurilor, pilduitoare pentru 
ponderea şi justejea judecăților ce emite. Eficienţa ei este însă strict limitată la 
obiectul judecat şi s-ar putea anevoie extinde spre generalizare. Excepţia ciclului 
de note critice pe marginea Primejdiei melodramei, sau pe marginea felului în care 
se valorifică pe scenele noastre, moştenirea dramatică — note critice cu care Vicu 
Mîndra şi-a încheiat, pentru stagiunea trecută, activitatea de cronicar teatral —, 
dovedeşte în acest sens folosul sintezelor, al studiilor adînci cu forță generaliza- 
toare. Folosul unor atari lucrări n-a fost însă, pare-se, înțeles de mulţi critici. Nici 
măcar de criticii găzduiţi în paginile revistei de specialitate: „Teatrul“. Cum s-a 
mai remarcat, activitatea teatrelor noastre a fost, în aceste pagini, urmărită la su- 
prafaţă, în aspectele ei imediate, înăuntrul unei rubrici destinate „cronicii“. În 
această rubrică, mai mult chiar — şi în orice caz mai întîrziat — decît în alte pu- 
blicaţii, era caracteristică tot notația. Unele consideraţii de dimensiuni mai largi, 
trecute în paginile în care s-ar presupune că se face loc studiilor, rămîneau în 
fond, cu cîteva excepții, tot la stadiul de notație, de motaţie mai largă, fără pre- 
tenții de aprofundare. 

Partidul a supus, pe drept, unei repetate şi puternice critici revista „Teatrul“. 
Paginile ei au fost şi în alt chip grăitoare în privința superficialităţii cu care 
trata problemele teatrului nostru. Aproape de-a lungul întregii stagiuni trecute 

(excepţie fac numerele începînd din aprilie încoace), materialele de „greutate“ din 
revistă au tratat (cînd nu probleme de informaţie sau de istorie teatrală) probleme 
în genere lipsite de contingenţă reală cu fenomenele arzătoare, de actualitate, ale 
teatrului nostru : false, ori de mult închise probleme plat-generale din domeniul 
artei interpretării actoricești? și sinteze de circumstanţă ori întimplătoare, în jurul 
dramaturgiei noastre (două într-o stagiune : „Perspectivele dramaturgiei noastre“ de 
D. Micu, cu ocazia sărbătoririi deceniului Republicii noastre Populare și despre 
„Dramaturgia actuală cu temă istorică“ de A. Martin). Încolo, puţine lucruri care 
să dovedească preocuparea revistei pentru problemele de orientare a teatrului și dra- 
maturgiei noastre, pentru problemele de repertoriu, pentru problemele realismului 
socialist în teatru, pentru problemele partinităţii şi caracterului popular în arta 
noastră teatrală. E adevărat, nu mult după deschiderea trecutei stagiuni (în decem- 
brie), H. Deleanu nota într-un cursiv al „Cronicii“ : „Datorită numărului impresio- 
nant de mare al pieselor noi, avem, în sfîrşit, o largă bază de discuţie asupra dra- 
maturgiei noastre...“. Practic, „discuţia“ care se lăsa atît de larg promisă, era însă 
strangulată din fașă — și a rămas strangulată — în chiar cursivul pomenit. Acesta 
îi osîndea pe cronicarii noştri mulţumiţi „să consemneze, mai mult sau mai puţin 
violent critic, cîte o piesă, fără a reveni asupra peisajului de ansamblu“, dar deo- 
poirivă îi osîndea şi pe cei „ce s-au încumetat, în viteza expresului, să tragă 
concluzii — vai, pasiunea aceasta nestăvilită pentru generalizări particulare !“ — 
şi care „au ajuns“ la teoria eronatelor „viziuni minore“... Se osîndea indirect, în 
aceste rînduri, și operativitatea criticii- dramatice (vezi ironia cu „viteza expresu- 
lui”) şi cerința generalizărilor teoretice (iarăşi ironic tratate). Sub pretextul apărării 
teatrului de judecăţi negativiste, se âjungea în același timp la absolvirea lui şi a dra- 
maturgilor de sarcina reflectării aspectelor majore ale actualităţii noastre. Cu atari 
opinii critice ambigue, se promovau încetineala şi moleşeala, în locul operativităţii 
şi fermităţii ideologice, s-a întîrziat — spre marea pagubă a teatrelor noastre — 
denunțţarea la vreme, în repertoriul trecutei stagiuni, a deficienţelor de orientare 
ideologică și de realizare artistică. 
++ 

Era firesc ca această atitudine pasivă a cronicarilor față de frământările şi 
problemele teatrului să atragă după sine consecinţe cu totul regretabile. Liniile de 
„orientare“ ale criticii dramatice începuseră să fie trase înspre periferia îndatoririlor 
ei centrale și de bază, înspre ignorarea elementelor de conţinut ale operei de artă, 
înspre urmărirea cu precădere — atît la textul dramatic cît şi, mai ales, la spec- 
tacol — a „expresiei“, a datelor tehnice de contrucție, a problemelor ei formale. 
Tot în „Teatrul“ citim bunăoară un alt cursiv, semnat de Horia Deleanu, în caietul 
de început de an al revistei. Acest cursiv cerea criticii dramatice să joace rolul unui 
documentar „în sprijinul istoriei teatrului“, să suplinească „unele imperfecţiuni ale 
perfecţiunilor tehnice din veacul nostru“. Potrivit cursivului, cronica dramatică 
se definea în mod just ca o „analiză obligatorie, aplicată, a datelor spectacolului“. 
Dar problemele de conţinut apăreau, în vederile autorului cursivului, niște pro- 
bleme de ordin secundar: „O serie de cronicari — spune autorul — se ascund 
îndărătul unui adevăr devenit poncifal — că textul constituie temelia temeliilor 
spectacolului, și acordă o disproporţionată atenţie piesei, ignorind aproape... trans- 


2 Aci sînt de pomenit nu numai foarte des citatele articole despre „a treia soluţie“, în care 
Luchian Botez „dezbate“ poziţiile pentru și împotriva lui Diderot, ori despre „funcţia plastică a 
interpretării actorului“, în care Jon Horga rostește platitudini stilistic înzorzonate, ci şi unele 
luări de poziţie care reiau cu aparenţa unei necesităţi actuale, aceeaşi dezbatere în jurul unei desuete- 
dileme : „Diderot sau Râjane“, în jurul artei-meşteşug ori artei-creaţie, în jurul efectelor saw 
autenticităţii în teatru etc. 

figurarea ei scenică“. Aşa pusă problema criticii dramatice, prin minimalizarea 
conţinutului şi prin urmărirea cu osebire a „transfigurării scenice“, a acestor date 
ale spectacolului, prin socotirea criticii făcute la text drept un „mod cu totul im- 
propriu de-a face o cronică aparent dramatică“, se ajunge fără piedici la pledoa- 
ria unei critici tehniciste, la promovarea formei în sine sau la despărţirea arbitrară 
a fondului de formă. Rindul care ne aminteşte că „esențială s-ar părea însă că este 
descifrarea inițială a sensurilor majore ale textului“, e, după cum se vede, dubita- 
tiv şi în orice caz semănător de confuzii. Tot aşa semănătoare de confuzii este 
lipsa de precizie în ce privește „analiza lucidă, ştiinţifică, obiectivă, a componen- 
telor şi tendinţelor“, despre care mai vorbeşte autorul. Căci, a descifra doar sensul 
major al unui text, a analiza, chiar cu luciditate, cu mijloace științifice, „com- 
ponentele“ și „tendinţele“, fără a arăta despre ce mijloace ştiinţifice e vorba, fără 
a stabili poziţia de clasă şi fără a lua tu însuţi, critic, poziţie faţă de ele. înseamnă 
a te complăcea în constatare obiectivistă, a da apă la moara teoriei neutrali- 
tăţii în artă. 

Asemenea atitudine, cel puţin evazivă, nu e singulară în cîmpul criticii noa- 
stre dramatice. Ea a putut fi semnalată ca o atitudine aproape generală a criticilor 
de la „Teatrul“, unde tendinţele impresioniste şi eclectice, jena de a folosi măcar 
termenii uzuali din estetica marxist-leninistă şi înclinarea de a izgoni din cîmpul 
esteticii noastre, sub masca luptei antidogmatice, aceşti termeni, şi-au dat nu arar 
mina. S-au întîlnit astfel în cronicile din „Teatrul“ pledoarii şi pentru „autentici- 
tate împotriva modului teatral de joc“ (Crin Teodorescu), și pentru „reteatralizare“ 
şi „modernitatea“ teatrului (Florian Potra), fără a se preciza natura, conţinutul și 
sistemul estetic căruia aparţin aceste „autenticităţi“, această „teatralizare“ şi această 
„modernitate“. Şi-au găsit loc şi poziţii neechivoc impresioniste, în care o operă 
dramatică şi un spectacol sînt urmărite și valorificate după „surprizele“ şi „farmecul“ 
pe care le oferă şi în care poezia unei opere dramatice ori distribuţia unui spectacol 
pot fi, pentru respectivul critic, „atit de impunătoare“ încît acesta „este gata... să-şi 
piardă nu numai capul — dar ceea ce este mult mai grav — chiar şi spiritul critic“ 
(Ec. Oproiu). Ne aflăm, e drept, în faţa unui cronicar care uzează cu predilecție de 
stilul parabolic, de metafora paradoxală, de ironie. Dar ce ironizează şi cum ironi- 
zează acelaşi cronicar, Ec. Oproiu, cînd, ca să valorifice o piesă ce i se pare vred- 
nică de prețuirea ei critică, face reflexii denigratoare la adresa unor cronicari 
socotiți simplişti (care „discută întotdeauna dacă intriga e verosimilă, conflictul 
— destul de ascuţit, personajele bine „conturate“) și aşează toată valoarea unei 
opere pe talentul autorului, atunci cînd se miră că „nimeni nu discută niciodată 
despre talent...“ ? Ce ironizează şi cum ironizează acest critic, cînd își mărturisește 
plăcerea de a vedea pe scenă „oameni care nu vorbesc ca articolele de fond sau ca 
mica publicitate din ziare“ ? Răspunsul îl dă indirect însuși cronicarul, atunci cînd 
valorifică „ambiția cea mai importantă“ a autorului piesei criticate, „de a pune totul 
sub semnul : „aşa este în viață“. „Din cauza aceasta — explică mai departe cro- 
nicarul — personajele sale nu au suferit stilizarea aceea respingătoare care trans- 
formă „negativii“ în demoni, „pozitivii“ în serafimi“. Sint limpede vizate, în această 
mărturisire şi în această valorificare şi explicare, unele trăsături de bază ale ope- 
rei realist-socialiste : veridicitatea, combativitatea de clasă, selectarea partinică a 
datelor realităţii reflectate. Minimalizînd aceste trăsături, ridicînd talentul, numai 
talentul, la suprema condiţie a valorii unei pere de artă, criticul izbutește, acor- 
dînd acest talent în chip arbitrar, potrivit gustului şi dimensiunilor lui personale, 
„să dovedească“ valoroasă o lucrare neînchegată, lipsită de utilitate. Pe de altă 
parte, luînd drept criteriu de preţuire a unor conflicte şi a unor tipuri dramatice 
măsura în care ele se petrec sau se întîlnesc „ca în viață“, nu se proslăveşte numai 

observarea obiectivistă, reflectarea naturalistă a realităţii, ci, chiar neexplicit, se 
vehiculează din nou primejdioasa teorie a „adevărului integral“. 3 

Poziţia aceasta obiectivistă în cercetarea şi aprecierea unei opere de artă nu 
e izolată. O descoperim uneori promovată şi la cronicarul dramatic al ziarului „Ro- 
mînia liberă“, Radu Popescu. Articolul din „Scînteia“ : Pentru întărirea principia- 
lității marxist-leniniste în critica literară arată că, datorită unui asemenea fel de a 
judeca oamenii şi faptele realităţii, s-a ajuns la valorificarea laturilor „umbroase“ 
ale realităţii noastre, la ignorarea sau tăgăduirea trăsăturilor pozitive ale omului 
nou ; că acest fel de a judeca a „contribuit la dezorientarea cîtorva scriitori, la 
ezitări de a aborda cu curaj temele actualităţii sau, în unele cazuri, la tratarea lor 
greşită“. Printre lucrările greșit tratate, articolul pomeneşte : „Reţeta fericirii de 
Aurel Baranga, Cinstea noastră cea de toate zilele de Al. I. Ştefănescu, şi îndeosebi 
Ce fel de om ești tu? de Ana Novac. Ne referim la acest aliniat al articolului div 
„Scînteia“, ocupîndu-ne de Radu Popescu, întrucît ni se pare că în el cronicarul de 
la „Romiînia liberă“ poate afla ajutor pentru înţelegerea greşelilor săvirşite în cro- 
micile elogioase pe care le-a închinat nu numai Refetei fericirii ci şi altor piese cu 
slăbiciuni similare. În adevăr, Radu Popescu declară, analizînd Rețeta fericirii + că 
„faptul banal este încîntător, vast şi fecund“, şi un artist inteligent poate descoperi 
în el „noutatea“ că „faptul banal este întotdeauna actual“. În lumina acestei păreri, 
cronicarul îl felicită pe Aurel Baranga de a fi scris o piesă „cu un subiect, cu situaţii 
şi cu o populaţie hiperbanală“, o piesă a cărei schemă ar fi putut „fi semnată chiar 
şi de H. Bataille, irezistibilul campion al triunghiului burghez“. În ce măsură, banalul 
triunghi burghez şi banala morală burgheză—pe care acest triunghi o încadra — au 
vreo legătură cu actualitatea noastră, cu morala noastră socialistă, Radu Po- 
pescu nu spune. Dar ne asigură că „criza sufltească a lui Marin Vuia“ (eroul din 
piesă — n.n.), banală desigur, „capătă un apreciabil caracter de document al actua- 
lităţii“ ; că „în banalitatea unui adulter şi a unei drame amoroase, Baranga a ştiut 
să scoată la iveală subtilul element prin care toţi sîntem interesați de un aspect 
al vieţii noastre actuale“. Arta de a esenţializa întimplătorul şi superficialul, de 
a prezenta ca nou învechitul, de a sublinia ca reprezentativ pentru actualitatea 
noastră, ceea ce aparține — ca o banalitate — de psihologia şi moravurile socie- 
tății putrede de ieri, e apreciată tot de Radu Popescu şi în analiza piesei Microbii, 5 
“al cărei autor i-a dovedit „mare capacitate de a schiţa... mișcarea obișnuită de 
suprafaţă a unei familii foarte strict contemporane“ (deși respectiva familie este, 
ca să folosim termenii cronicarului, foarte strict mic-burgheză, așadar, prin des- 
iinaţie aparţinînd vechiului). 

Dar elogiul banalităţii și al respectivei „stricte contemporaneităţi“ justifică 
şi elementele negative și negativiste (conţinute într-o piesă), ori linia strident 
vulgarizantă (în care e desenată cealaliă piesă), în raport cu noul efectiv, cu actua- 
litatea reală a zilelor noastre. 

Atari păgubitoare poziţii față de problemele realismului — ale realismulu: 
socialist —, atare înţelegere spontană, practicistă, lipsită de orizont şi apolitică, 
a realităţii și a vieţii din jurul nostru, au putut genera neîngăduita miopie poli- 
tică de care au dat dovadă unii dintre criticii noştri în judecarea piesei Ce fel de 
om ești tu ? de Ama Novac. 

În adevăr, de la fugara și prea timpuria apreciere laudativă făcută de Andrei 
Băleanu (înainte ca piesa să fi fost „definitivată“), lucrarea Anei Novac a fost şi 


3 Ec. Oproiu, Prin urmare: „aşa cum e in viaţă“, în „Teatrul“, nr. 12/1957. 
4 „„Rominia liberă“, pr, 3914 din 10/V 1957. 
5 „Romînia liberă“, nr. 4055 din 24/X 1957. 

după „definitivare“, adică după reprezentarea ei, întimpinată cu elogii în scrisul 
multora dintre cei ce au comeniat-o. O piesă, prin substanţa şi tendinţele ei, defăi- 
mătoare a realităţilor noastre ; o piesă care incită, înșelător în numele partidului, 
la răsturnarea politicii lui revoluționare, e decretată cu aplauze, piesă „fără perso- 
naje negative“ de H. Deleanu (în „Contemporanul“). Aceeaşi piesă angajată cu argu- 
mente anarhic mic-burgheze să aburească şi să rătăcească conştiinţa oamenilor 
muncii, să le devieze elanul constructiv socialist, devine — după părerea lui Vicu 
Mîndra — o piesă scrisă cu „zel partizan“, „însuflețită de patos ideologic“ (în 
„Gazeta literară“), în timp ce pentru Radu Popescu (în „Romiînia liberă“) — mîh- 
nit că „ideea esenţială și esenţa conflictului“ în piesă sînt „stînjenite“ de stingă- 
cii formale și de „formulări confuze“ — Ce fel de om ești tu ? devine „o admira- 
bilă dramă ratată“. Aceste poziţii apreciative la adresa unei piese pe care par- 
tidul şi, în dese dezbateri, oamenii de teatru şi oamenii muncii au condamnat-o 
ca străină — prin conţinutul și tendinţele ei — de realităţile, aspiraţiile și efortul 
poporului nostru, nu au fost pînă astăzi în mod public şi în mod autocritic revi- 
zuite de către aceşti cronicari. În revista „Teatrul“, unde Florin Tornea semna o 
„cronică a cronicii“, poziţiile acestea greşite, adînc păgubitoare orientării ideologice 
a teatrului şi dramaturgiei noastre, vădind o meiertată moleşeală politică din partea 
cronicarilor, nu au fost analizate. 
+++ 


În general —- nu numai în cazul Anei Novac — datele de conținut ale unei 
lucrări dramatice ori ale unui spectacol au trecut necernute prin sita unei jude- 
căți ferme politice, în cronicile noastre. Ba, adesea, aceste date au trecut neob- 
servate ori acceptate ca nediscutabile. Accentul s-a pus cu precădere pe felul în 
care conţinutul (indiferent din ce izvoare se adăpa, indiferent spre ce limanuri 
ducea) se făcea cunoscut, pe forma „artistică“ pe care acest conţinut o îmbrăca. 
Şi cu osebire în temeiul datelor formale, o piesă își cîştiga laurii prețuirii sau 
spinii repudierii critice. Așa s-a putut întîmpla, bunăoară, ca Radu Popescu să 
anuleze pur şi simplu piesa Hanul de la răscruce de H. Lovinescu pentru slăbiciuni 
de construcţie, ignorînd aproape utilitatea mare a mesajului ei, în orice caz 
neajutînd nici pe autor, nici pe realizatorii spectacolului să vadă laturile de con- 
ținut şi de orientare, care necesitau să fie observate și, eventual, spre clarificarea 
şi eficiența mesajului, să fie îndreptate. Așa s-a făcut că, tot Radu Popescu a 
putut împovăra arta dramatică a lui Mihail Davidoglu cu un întreg bagaj de 
foarte discutabile nepuiințe artistice (lipsă de „subtilitate psihologică“, „capaci- 
tate portretistică“ deficitară, „soluţii facile“, temperament care nu se acomodează 
cu o „mare fineţe“, cu „preciziunea în nuanţare“, cu „concentrarea maximă“, cu 
„desfășurările rapide...”). În temeiul acestor neputinţe, cronicarul a putut desfiinta 
piesele Noi cei fără de moarte şi Nemaipomenita furtună şi, odată cu ele, conți- 
nutul nou, deloc banal, e drept, dar însufleţit de etica noastră actuală socialistă, 
pe care aceste piese încearcă să o transmită, fie şi prin mijloace poetice cu care 
criticul poate nu se împacă. În schimb, ca să rămînem doar la un exemplu, încin- 
tat de mijloacele artistice ale lui Tiberiu Vornic, Radu Popescu neglijează să vadă 
în Umbra baroanei țesutul atemporal melodramatic, care a îngăduit — tocmai 
acolo unde actualitatea se vrea efectivă, certă în piesă — să se strecoare un me- 
saj împăciuitorist, de conciliere înlăcrimată cu reprezentanţii — transfugi — ai 
fascismului. Așa se face că piese ca Visul nopților noastre — mic-burgheze în 
substanţa lor — au fost judecate (spre deruta nu numai a autorilor) ca nevinovate 
eşecuri formale care, deşi se reclamă prin „atmosferă“ și „vagi recursuri poetico- 
dramatice“ de la Cehov şi Gorki, nu ajung să realizeze „acea unitate de concep- 


www fifnec.ro 


ţie a teatrului nostru... care contribuie la formarea conștiinței estetice a lumii 
contemporane“. ê 

Această vagă „unitate de concepție a teatrului nostru“, acea şi mai vagă 
şi nediferențiată „conştiinţă estetică a lumii contemporane“ au fost vînturate, ca 
atare sau sub alte nume înrudite („modernitate“, „spirit modern“, „contemporanei- 
tate“ pur şi simplu, „spirit al epocii“ etc.), cu insistență. Ca şi cum concepția mar- 
xist-leninistă despre lume şi despre artă (ignorată parcă), ar fi în afara ori sub 
„contemporaneitatea“ vizată de respectivii critici. Ca şi cum teatrul nostru, ca şi 
celelalte arte, nu şi-ar afla în realismul socialist în chip îndestulător forța cuvenită 
de a forma „conştiinţa estetică a lumii contemporane“. Ca şi cum „lumea contem- 
porană” (luată în ansamblul ei, deasupra oricăror distincții şi interese de clasă) 
ar fi măsura aspirațiilor noastre estetice. Ca şi cum doar formarea unei „conştiinţe 
estetice”, ruptă de conştiinţa socială — mai precis și mai de-a dreptul zis: ruptă 
de conștiința socialistă — ar fi sensul şi misiunea teatrului nostru. 

E adevărat că la criticii pomeniţi, sub stratul formulărilor vagi, se simte 
dorința de a se plasa cu „contemporaneitatea“ slăvită de ei, în freamătul deloc vag 
al convingerilor, al eforturilor şi aspirațiilor noastre, ale omului munci, ale par- 
tidului. Dar ce şi cît să reţii din părerile lui Mihnea Gheorghiu, care-și fundează 
judecăţile de valoare pe criteriul că „trăsătura dominantă a dramaturgului modern 
este putinţa refuzului. Adică, a maximei concentrări pe idei mai întii, apoi pe re- 
plici. A maximei economii de conţinut, necontenit cu gindul la pulsul psihologic al 
spectatorului (subl. n.), fundamental deosebit de al cititorului“ ? Ce şi cît poţi re- 
ține, cînd criticul îşi ierarhizează preferinţele, nu atit după măsura în care o operă 
dramatică şi un spectacol răspund ideologic şi artistic unei cerinţe social-educative, 
ci după măsura în care ea ţine seamă de „metamorfoza privirii“ spectatorului, sau 
de „corespondenţele dramei moderne“ ? 

Ce să reţii din rîndurile lui Ilie Balea? şi cum să numești pledoaria sa pen- 
tru „adevăratul“ stil modern în spectacolul teatral sau de operă, chiar dacă — 
opunîndu-l deopotrivă tradiţionalismului închistat, perimat, ca şi pretinselor „în- 
noiri“ ale curentelor „moderniste“, — el arată că „adevăratul stil modern respinge 
orice canonizare a procedeelor, orice tendinţă spre standardizare manieristă a 
mijloacelor de expresie“ ? Ce să reţii din pledoaria lui şi a altor teoreticieni ai 
„modernităţii“, care uită de metoda realismului socialist şi de trăsăturile artei 
realist-socialiste, şi cum să numeşti poziția pe care ei o adoptă în problemele 
noastre esteiice ? 

+++ 


Arta teatrală e o artă unitară ca oricare alta. Și o operă de teatru nu poate 
fi judecată nici numai în limitele textului, nici numai dincolo de text, în „func- 
țiile“ şi aspectele ei scenice. O cronică de teatru care ţine seamă cu osebire de 
text — baza și izvorul ideologic şi dramatic al spectacolului —, neglijind să 
judece ori judecînd pripit, prin referințe şi sentinţe de codicil — fugare şi, prin 
forţa lucrurilor, superficiale — realizarea lui scenică (regie, interpreţi, scenografie), 
e o cronică deficitară. O cronică, însă, în care se cercetează, independent de text, 
numai valorile spectacolului, e nu deficitară, ci, ori lipsită de sens, ori estetizantă. 
Din păcate, asemenea cronici în care se valorifică „teatralitatea“ şi — prin „tea- 
tralitate” — „modernitatea“ unor spectacole (fără a se ţine seamă, necum a lua 


6 Mihnea Gheorghiu, „Şase personaje..." în „Contemporanul“ nr. 592 din 14/11 1958. 
7 Ilie Balea, Stilul modern tn spectacolul de operă, „Tribuna“ III, 9(56) din 1.III 1958. 

poziţie față de tema, conflictul, rosturile şi semnificaţiile ideologice ale dramei, 
faţă de mesajul ei), nu au fost rare în publicistica teatrală și mai ales în „Teatrul“ 


“şi în „Contemporanul“. În atari cronici nu se poate zice că referirea la text 
a fost absentă. Numai că referirea la text s-a făcut nu în raport cu esenţa şi rolul 


lui ideologic-social, ci de cele mai multe ori în raport cu indicaţiile lui explicit 
„plastice“, „dinamice“, „ritmice“, „psihologice“, „tipologice“... Concepţia şi originali- 
tatea regizorului 'au fost discutate şi apreciate limitat, în funcţie de aceste indicaţii, 
ori chiar, indiferent de indicaţiile textului, pentru expresivitatea ca atare a spec- 
tacolului, pentru știința regizorului de a crea atmosferă, de a grupa şi mişca per- 
:sonaje, pentru noutatea și unitatea stilistică cu care a ştiut să surprindă etc. 

La fel interpreţii: erau judecaţi parcă după un unghi de vedere sportiv, 
“în competiţie cu partenerii, după performanţele lor şi după însușirile lor exteri- 
„oare de actori, şi mai puţin după înțelegerea şi convingerea cu care actorii pă- 
trundeau în rol şi ştiau să dea individualizare veridică, emoţionantă, convingă- 
“toare, personajului interpretat, corespunzătoare misiunii acestuia în realizarea 
*supratemei spectacolului. Aşa fiind, analiza interpretării era escamotată, redusă la 
“sentințe fără drept de apel, adesea strident impresioniste, la formulări calificative- 
:şablon, vagi, generale, interşanjabile, repetate pînă la saturație de la cronică la 
«cronică, de la un actor la altul. Asemenea „analiză“ a interpretării, uzitată cîndva 
“(amintind o epocă în care teatrul îşi uitase, ori era silit să-şi uite funcţia — și 
:artistică şi cetăţenească), nu numai că e departe de a fi ştiinţifică, proprie înda- 
“toririlor unor slujitori ai esteticii marxist-leniniste şi ai culturii noastre socia- 
liste. O asemenea „analiză“ nu numai că nu foloseşte nici artiştilor teatrului, nici 
marelui public care caută să se instruiască citind o cronică. O asemenea „analiză“ 
ifrînează mersul înainte şi deviază din drumul ei sănătos, ascendent, mişcarea tea- 
trală. În adevăr, ce contribuţie aduce o cronică în care Silvia Fulda descoperă că 
„îşi joacă şi de astă dată rolul preferat, dar îl joacă cu atîta savoare încît dă 
impresia ineditului“ ? Ce află C. Antoniu citind în cronica respectivă că rolul jucat 
de dînsul „este cu neputinţă de expediat cu cîteva calificative, oricît de elogioase, 
este o interpretare care cere o analiză amplă şi poate o cronică specială“ (analiză 
şi cronică ce nu au fost şi nu ştim de vor fi scrise însă ?)* Cum i-ar putea fi de 
Kolos lui Iurie Darie aprecierea lui Radu Popescu : „sărmanul tînăr face conştiincios 
:absolut tot ce poate. Dar rămîne la fel de frumos în dramă ca şi în comedie“ ? ° 
“Cum să primească regizorul Ghebal Georgescu critica aceluiaşi Radu Popescu, care 
porneşte a-i judeca realizarea artistică de la numele „atit de uman şi plăcut 
Georgescu“ şi de la „pronumele feraminos, Ghebal“ și care după ce se îndoiește 
„dacă o operă dramatică cere vreodată un regizor“, pretinde (pentru piesa criti- 
cată) „un regizor nu de forță masivă ci de digitaţie subtilă“ ca şi cum regizorii 
s-ar putea împărţi, ca la box, în categorii: grea, cocoș, muscă ? 

O asemenea „analiză“ critică nu excelează doar prin superficialitate. Ea 
vădeşte din partea criticului care o profesează tocirea simțului principialităţii în 
tratarea problemelor artei. Căci, supusă impresiilor şi gustului personal, ea e adesea 
supusă şi înrîurită de simpatii ori adversităţi personale. De aci la înrîuriri, laşităţi 
ori cedări ideologice, e un pas. Şi acest pas, acea parte din critica noastră, pasivă 
şi apatică faţă de marile probleme şi cerințe ale teatrului şi dramaturgiei noastre, 
l-a făcut, după cum s-a văzut, nu o dată în ultima stagiune. Nu numai atunci 
cînd a privit condescendent, lipsită de răspundere, piese ca Ce fel de om eşti tu? 
ori Visul nopților noastre, dar şi atunci cînd n-a intervenit la vreme, pentru a 


8 Ec. Oproiu, în „Teatrul“ nr. 1/1958 
9 „„Rominia liberă“ din 15.XII 1957, cronica la Acolo departe. 
10 „Rominia liberă“, din 2.XI 1957, cronica la Seara răspunsurilor. 

deschide ochii celor în drept împotriva punerii pe afiş şi a reprezentării unor piese 
ca Invitaţie la castel, Piratul ori altele de același soi. 
+++ 

Conștiinţa partinică a criticilor noştri teatrali nu e absentă. Vicu Mîndra 
a declarat nu o dată că „repertoriul unui teatru nu e o simplă „listă de bucate“, 
ci un program de luptă, un caiet de sarcini ideologice“. Mihnea Gheorghiu cere, 
în una din ultimele lui cronici din stagiunea trecută, să se ducă lupta pentru un 
„teatru realist, pentru o dramaturgie a certitudinii ideologice“. Radu Popescu 
la rîndul lui, e conștient de asemenea că „teatrul care nu transmite spectatorului 
programul de idei al concepţiei noastre despre lume, despre om, despre istorie, 
despre cultură, despre morală, într-un cuvînt despre tot ceea ce constituie viața 
gindită ca adevăr și ideal şi despre tot ceea ce constituie adevărul şi idealul vieţii 
noastre în acest moment, acel teatru nu-şi face datoria“; că teatrul este chemat 
să slujească „un anumit tip de spectatori care este omul muncii — cetățean al 
Republicii Populare Romine — constructor al socialismului. Pe acesta și numai 
pe acesta, cu înfățișările lui de altfel foarte variate...“ ; că teatrul trebuie con- 
dus și îndrumat de o „conștiință teoretică şi morală foarte fermă şi o metodă 
eficientă“ care exclud „empiria, eclectismul, obiectivismul, gusturile desuete și 
subiective, mentalitatea învechită a succesului de rochie frumoasă, de actrițe nos- 
time și de senzaţii echivoce“ (cronica la Invitaţie la Castel). Horia Deleanu măr- 
turiseşte şi el: „Avem nevoie de acest front teatral foarte unit şi foarte laborios... 
care, inspirat de ideologia socialistă, de realismul socialist, altoit pe frumoasele 
noastre tradiții de dramaturgie şi artă scenică, să propulseze neobosit mişcarea 
noastră teatrală“ 11. 

Această conștiință partinică, acest simț al principialităţii, justa şi ferma 
orientare ideologică a cronicarilor noștri au fost însă adeseori — după cîte se 
vede — victima înriuririlor ideologiei străine : combativitatea cronicarilor pentru 
apărarea principiilor pe care ei le mărturisesc explicit, a fost uneori tocită, încli- 
mată să cedeze presiunilor şi ispitelor ideologiei şi esteticii decadente burgheze. 

S-a deschis o nouă stagiune teatrală. Toate semnele — începînd cu munca 
pentru alcătuirea repertoriilor, cu munca de pregătire a deschiderii însăşi a aces- 
tei stagiuni — vorbesc de pe acum despre o hotărîre unanimă a slujitorilor tea- 
trului nostru de a imprima practicii lor artistice o orientare, un caracter şi un 
conţinui mai ferme, mai consecvent legate de îndatoririle lor înalte, socialist-edu- 
cative, decît în stagiunea trecută. Pretutindeni, în lumea factorilor de răspundere 
ai vieţii şi mișcării noastre teatrale, a celor care răspund de dezvoltarea și rodnicia 
artei noastre dramatice, cuvîntul partidului — documentele Plenarei din 9—15 
iunie — stăruie ca un îndrumar de bază, ca un izvor întăritor de iniţiative, ca un 
îndemn spre noi şi valoroase cuceriri în lupta pentru afirmarea realismului socia- 
list, pentru lichidarea influențelor şi pentru nimicirea presiunilor ideologiei stră- 
ine în artă. În această luptă, critica dramatică este chemată a se arăta activ, com- 
bativ prezentă în primele rînduri. Şi, nu încape îndoială, criticii dramatici care 
secondează activitatea și înfăptuirile teatrelor şi oamenilor noştri de teatru, hotă- 
rîți și ei să facă cu cinste faţă acestei chemări, vor şti să-şi îndeplinească im- 
portantele îndatoriri ideologice și artistice ce le revin. Întăriţi de partid, criticii 
de teatru pornesc în acest început de stagiune, cu forţe noi, la drum. 


11 Horia Deleanu răspunzind la ancimimv.cirhegtruil-azi“ din „Tribuna“ 27 (74) din iulie 1958. 

ÎN CĂUTAREA ADEVĂRULUI” 


Victor Bîrlădeanu, ziarist talentat, înzestrat cu darul orientării sigure şi rapide, 
apt să descopere filonul de aur al realităţii, a deschis recent o poziţie de luptă şi în 
frontul dramaturgiei. Ascultind de comandamentele imperioase ale actualităţii, el a 
scris o piesă care vrea să oglindească realitatea imediată a lumii capitaliste. 

Acţiunea piesei Dansatoarea, Gangsterul şi Necunoscutul se petrece într-o 
mare metropolă de peste ocean. O dansatoare care şi-a creat din artă un ideal, e 
fluierată de publicul plastronat şi snob al metropolei. Faptul naşte în ea o gravă 
ciză sufletească; drept urmare ea se hotărăşte să-şi curme viaja, înecîndu-se. Un 
şomer, obişnuit locatar pe sub podul marilor fluvii, aflat în ora tîrzie de noapte la 
locul fatal, o salvează. Cu ea în braţe, nimereşte într-o subterană, reşedinţa bandei 
„lupilor negri“. Nell, şeful acestei bande, e — prin coincidență — fostul prim iubit 
al dansatoarei. Pe vremea cînd s-au cunoscut, tînărul urma cursul facultăţii de me- 
dicină veterinară. Vrăjit însă de mirajul aurului, el a renunțat la munca cinstită, 
pentru existența de șef al gangsterilor, oferită de Ramiro, iarăşi prin coincidenţă, 
actualul amant al Rimmei. În vreme ce Luc, salvatorul ei, caută un medic care să 
aibă curajul de a descinde în cuibul „lupilor negri“, pentru a urgenta revenirea 
la viaţă a femeii, în subterană Nell îşi recunoaște iubita. Pentru a se răzbuna pe 
Ramiro, patronul bandei, gangsterul îi propune dansatoarei o evadare din starea de 
dependenţă în care se află amîndoi faţă de magnat, sugerîndu-i o călătorie în ţări 
exotice. Întors fără rezultat, Luc caută să împiedice plecarea Rimmei, arătîndu-i 
că această evaziune nu-i decît o colosală amăgire a dorințelor ei de libertate. Piesa 
devine astfel, chiar de la început, un ascuțit duel ideologic. Luc şi Nell caută să 
atragă pe Rimma, fiecare de partea sa. 

În timp ce în subterană viaţa se desfășoară tihnită, sus, guvernul cade. Odată 
cu el se prăbușește și banda „lupii negri“, care servea și era ajutată de ministrul 
poliţiei şi de cel al finanțelor din vechiul guvern. Totodată, se declară greva gene- 
rală a muncitorilor, care amenință să paralizeze întreaga viață a metropolei. Între 
timp, Rimma optează, după lungi procese lăuntrice, pentru Luc. În semn de atașa- 
ment faţă de muncitori, ea dansează în fața greviştilor, pe care îi cucereşte cu arta 
sa. Armata trimisă de noul guvern se apropie. Înfruntînd orice risc, dansatoarea se 
decide să-i oprească pe soldați prin măiestria artei sale. Pe acest moment se lasă 
cortina. 

Eroii piesei au un vădit caracter simbolic. În lucrarea lui Birlădeanu se cioc- 
nesc trei personaje, exponenții a trei atitudini și a trei categorii sociale deosebite. 
Nell e întruchiparea lumii retrograde, sortită pieirii, e reprezentantul celui de al 
doilea „neam“, ca să folosim o expresie a autorului, „neamul exploatatorilor“. Indi- 
ferent de limbă, de rasă, de culoare, acest neam are un limbaj identic, un alfabet 
care facilitează înţelegerea şi uniformizează măsurile luate împotriva celuilalt 
„neam“: exploataţii. Nell e o unealtă a dominatorilor, dar aceasta nu-l face mai 
puţin reprezentativ. Luc e simbolul oamenilor oropsiţi care, acolo, în metropola 
respectivă, abia au ajuns să descopere între ei semne comune prin care să-şi recu- 
noască unitatea de interese şi năzuințe. Rimma e omul situat pe o poziţie mediană, 


* Despre Dansatoarea, Gangsterul şi Necunoscutul de Victor Birlădeanu, la Teatrul de Stat 
din Timişoara. 

e artistul care şovăie, dar care, odată convins că a găsit adevărul, e în stare să lupte 
pentru el pînă la capăt. 

E greu de definit locul pe care-l ocupă Dansatoarea, Gangsterul şi Necuncscutul 
în obişnuitele moduri de clasificare a dramaturgiei. Conștient de la bun început că 
lucrarea sa nu se înscrie perfect în genul dramatic, autorul a subintitulat-o „film 
scenic“. Dincolo însă de acest indiciu care-i defineşte într-o măsură, tehnic, carac- 
terul, piesa lui Victor Birlădeanu este o cronică-pamflet, o dramă de idei. (Deşi, vom 
vedea ulterior că unele trăsături ale lucrării îngreuiază integrarea ei hotărită în 
această specie.) 

Sriitorul urmărește în „filmul“ său scenic un aparent dublu proces, social şi 
ideologic. Asistăm la degringolada progresivă a burgheziei, la starea ei de perma- 
nentă anxietate și amăgire, pe de o parte, şi de altă parte, la înfruntarea ei de către 
clasa muncitoare, la creşterea conștiinței sale revoluţionare şi a păturilor intelectuale 
care i se alătură. Se răspunde astfel, ca într-un manifest, problemelor care agită 
fondul existenţei umane : care este adevărul, care e adevărata umanitate, cine sînt 
dușmanii vieţii şi ai rezolvării drepte a așezărilor sociale de azi. 

Analizind personajele piesei, le descoperim tuturor o trăsătură comună care — 
sub impulsul condiţiilor sociale şi materiale — se va dezvolta ulterior cu totul deo- 
sebit. Luc, Nell şi Rimma sînt dornici de a cunoaște adevărul, toţi se angajează cu 
pasiune pe calea descoperirii lui. Drumurile lor însă se despart curînd și fiecare va 
ajunge la altă soluţie, determinată de clasa în sînul căreia crede că se poate realiza 
pe sine. Nell, în tinereţe, pe vremea cînd se îndăgostise de Rimma, considera lumea 
visurilor ca unul din domeniile împlinirii sale. Visul se identifica pe atunci, la el, 
cu o formă minoră de protest împotriva vieţii în societatea capitalistă, „copleşitor 
de anostă şi stupidă“. Studentul visa cucerirea mărilor „nălucite navigatorilor“, 
posibilitatea de a ancora în orice punct al globului. Dar el n-avea să reziste la pro- 
bele de foc ale grelelor încercări impuse de societatea în care trăia ; curînd, îşi va 
da seama de sterilitatea visului. Crescut ca majoritatea tineretului de peste ocean în 
mentalitatea : banul, ulei al tuturor mecanismelor vieţii, Nell ajunge să considere 
drept unică bucurie a existenţei, posesiunea. „Nici o bucurie şi aventură din lume 
n-o egalează pe aceea a posesiunii...“ exclamă, la un moment dat, gangsterul. În 
virtutea acestui ideal, tînărul se înrolează sub steagul fărădelegilor. Devine unul din 
nenumăraţii sacerdoţi strînși în jurul altarului „diavolului galben“. În același 
timp, în conştiinţa sa are loc o răsturnare a valorilor. Integrîndu-se trup şi suflet 
în societatea exploatatorilor, el va folosi visul, de acum înainte, ca un mijloc de 
diversiune, ca o momeală bună pentru oameni nedecişi ca Rimma, a căror forță 
poate fi importantă în lupta socială. Nell ajunge chiar ideologul evadărilor, în care 
personal nu mai crede, dar care pot amăgi încă pe oamenii naivi şi încrezători. 
Din clipa în care o reîntîlnește pe Rimma, pentru a-și atinge scopul — acela de 
a-şi cuceri independența faţă de superiorul său — el foloseşte cele mai diverse 
arme din arsenalul minciunii. Simulează că vechea pasiune, aceea de a evada pe 
calea visului, e încă vie în mintea sa, că a aşteptat doar momentul în care să rea- 
pară prima iubire, pentru a abandona existenţa de şef al bandei — „nu o dată am 
simţit impulsul irezistibil de a o rupe cu viaţa asta de gentleman-gangster“. 

Rimma, mai puţin experimentată, cade în cursa acestei grosolane mistificări. 
Ea crede că, într-adevăr, căile cele mai indicate pentru a găsi adevărata soluţie 
problemelor vieţii, smulgerea din existenţa anodină, nu pot fi aflate pe temeiul 
realului, ci numai recurgînd la o evaziune în lumea himerelor. Astfel, ea cade 
victima „filozofiei“ curente în societatea capitalistă, că sînt tot atitea adevăruri 
cîte persoane există. În felul acesta, contribuie și ea la sporirea haosului de „ade- 
văruri“, unde destrăbălarea subiectivităţii e cotată ca valoarea cea mai străluci- 
toare. Rimma crede, pînă în momentul cînd Luc izbutește s-o lămurească, în ple- 

doaria ipocrită a lui Nell pentru existență robinsoniană, pentru izolarea de lire, 
pentru ignorarea totală a adevărului. Ea îl crede pe Nell, cînd acesta pronunţă: 
„Vom fi numai noi, Rimma, numai noi vom avea importanţă. Noi și adevărul nos- 
tru, care va fi unicul adevăr uman, adevărul universal“. Rimma nu-şi dă seama 
de făţărnicia gangsterului. Nu-şi dă seama că omul care vorbeşte astfel nu face, 
sub masca bunei credințe, decît să-şi rafineze armele necesare lui într-o luptă 
aprigă dar subtilă, dusă pe cîmpul ideilor și concepţiilor despre viaţă. 

Căutările lui Luc ajung la aflarea efectivă a adevărului. Luc îl descoperă în 
sfera în care primează interesele colectivităţii, acţiunile care urmăresc eliberarea 
și victoria clasei muncitoare. Autorul nu ezită să arate tribulaţiile prin care trece 
eroul său preferat; peregrinările prin toate ţările lumii lasă urme adinci în con- 
ştiinţa sa, îl ajută să se convingă de existența cîtorva „adevăruri elementare...*, 
„capitalist şi proletar, exploatator și exploatat, cinste și necinste“. El dobindește 
certitudinea că pretutindeni în statele capitaliste situația clasei muncitoare e 
aceeaşi. Chiar locurile etichetate cu epitetul de „paradis terestru“ cunosc o înver- 
şunată exploatare a omului de către om. „Am fost prin toate locurile acelea exo- 
tice (e vorba de Antile, Bermude etc.) în căutare de lucru, şi zău, dacă pitorescul 
lor nu e o spoială pentru proşti. O reclamă bine ticluită“, spune la începutul dis- 
putei ideologice din piesă, Luc, şomerul. Prin persoana acestuia, Victor Birlădeanu 
arată totodată și posibilitatea muncitorului de a creşte în mod grabnic, de la treapta 
acceptării pasive a exploatării la stadiul luptei organizate împotriva capitalismului. 
În vreme ce lucra pe una din insulele „paradis“, Luc era animat doar de dorința: 
„bănuţii să iasă“, Contactul cu realitatea brutală, suferința, aviditatea de a cu- 
noaşte cauzele stării acesteia mizerabile urgentează apariția conştiinţei de clasă, 
capabilă să-şi înțeleagă și să-și apere interesele. Mai mult, Luc ajunge să devină 
la rîndul său un ideolog al clasei sale, un viguros mobilizator la lupta pentru des- 
cătuşarea ei. În acest sens, victoria lui în disputa de idei cu Nell și faptul că Rimma 
se va înrola în rîndurile militanţilor pentru cauza clasei muncitoare, sînt — ca şi 
eroul — simbolice. 

Dansatoarea e tipul omului ezitant. Acesta pendulează cînd spre o alterna- 
tivă, cînd spre alta, nedecis. Are nevoie de un fapt revelatoriu, care să determine 
în el o fixare a poziţiei. Acest lucru se întîmplă cînd frămîntările Rimmei sînt 
înţelese de camenii muncii, noii ei spectatori, cei care aplaudă pe artista huiduită 
cu o seară înainte de parterul snobilor. Momentul e de mare însemnătate, echiva- 
lent cu o răscruce hotăriîtoare în viaţa ei. În clipele de adîncă îndoială, cînd era 
torturată de întrebări nenumărate cu privire la menirea ei, Rimma credea că 
există o ţară a dansului, undeva la capătul pămîntului, unde va fi în sfîrșit înţe- 
leasă. Realitatea i-a demonstrat însă că patria artei e peste tot unde există oameni, 
dar că nu aceasta e principalul, ci cui şi ce vorbește arta ta şi dacă eşti sau nu 
înțeles de oameni, dacă eşti sau nu înconjurat de dragostea lor. Aceste lucruri 
dăruiesc artistului un drept nepreţuit: dreptul la bucuria împlinirii unei misiuni, 
bucurie pe care societatea miliardarilor şi slujitorii ei nu i-o pot oferi niciodată. 

De altfel, în piesă o preocupare deosebită este închinată artei, problemelor ei 
esenţiale : prezenţa antagonică a celor două culturi în sînul aceluiași popor, reac- 
tiile divergente ale publicului faţă de aceeaşi operă de artă, reacţii dictate de 
diferenţele de interese şi de ideologie. 

Se pledează în piesă pentru arta care se adresează maselor, care izbutește să 
cîştige aderenţa oamenilor muncii. Se accentuează necesitatea ca arta să devină 
un tonifiamt al vieţii în lupta împotriva exploatării şi pentru o orinduire dreaptă, 
socialistă. La rîndul lor, oamenii muncii pot să convingă prin atitudinea lor sin- 
ceră pe artişti de rostul important pe care aceștia îl au în societate, acela de a 

Cristea Avram (Gangsterul) şi Gheorghe Pătru (Necunoscutul) 


imbogăţi și întări cunoștințele: „Pentru dumneata, Rimma, dansul nu e un joc, 
un simplu joc al picioarelor şi al miinilor, ci un mod de a trăi, de a năzui, de a 
visa. Un izvor de bucurie pentru oameni“, îi spune Luc dansatoarei, repudiată 
de snobi. 

Biîrlădeanu rostește adevărul, simplu, cald, cu convingere. Mesajul său e 
adresat adevăratei umaniiăţi, aceleia care luptă pentru o viaţă mai bună și aceleia 
care, chiar dacă vremelnic ezită să se situeze fățiș pe o poziţie justă, poate dobîndi 
convingerea și elanul de a se înrola în rîndurile combatanţilor pentru progres. 
Acestei umanități i se adresează autorul: „Să ai încredere în noi, cei mulţi, lacomi 
de frumuseţe, de bucurie şi lumină... Crede în forța mereu născătoare de forțe a 
poporului și vei cunoaşte unele din cele mai tulburătoare bucurii pe care le poate 
cunoaşte un om, un artist...“ În acest sens, apelul dobîndeşte o mare putere de 
mobilizare a tuturor forţelor omeneşti creatoare. 

Spuneam la început că lucrarea ar putea fi inclusă în așa-numita categorie 
a dramei de idei. În adevăr, în piesă, ideile abundă, se elucidează probleme de 
principiu ale vieţii sociale, ale moralei, ale conștiinței umane, ale artei etc. Dar, 
de cele mai multe ori, aceste idei nu sînt încorporate îndeajuns în personajele care 
le comunică. Or, ceea ce dăruieşte viaţă chiar dramei de idei e existenţa unor 
caractere viguroase, puternic individualizate. Cînd ele lipsesc, înseşi ideile care 
siau la baza piesei se lichefiază. Eroii dramei de idei trebuie să fie expresia unor 
vieți clocotitoare, angajate într-un conflict de mare intensitate. În această pri- 
vință. Hamlet, Jocul ielelor, Citadela sfărimată constituie un exemplu grăitor a 
ceea ce înseamnă drama de idei. Hamlet, Gelu Ruscanu, sînt oameni de o forţă inte- 
lectuală deosebită şi cu o viață sufletească incandescentă. 

Cu atît mai serioasă e necesitatea unor eroi perfect individualizaţi cînd se ur- 
măreşte reflectarea unui amplu proces prin numai trei personaje cu un pronunțat 
caracter simbolic. Or, Luc, Nell şi Rimma nu izbutesc să fie individualizaţi întru 
totul, nici în dialog, nici în acţiune. Toţi trei vorbesc foarte asemănător, disimili- 

Cristea Avram (Gangsterul), Gheorghe Pătru (Necunoscutul), 
Marina Başta (Dansatoarea) 


tudinile sînt determinate doar de poziţia în care autorul îi așază. Acţiunile la care 
asistăm au un caracter descriptiv, biografia eroilor e cunoscută prin dese retros- 
pective, prin ceea ce spun ei despre sine, lucru ce îngreuiază urmărirea acţiunii 
dramatice efective. Fabulaţia piesei nu e suficientă pentru a asigura viabilitatea 
dramei şi eficienţa ideilor pe care le propagă. 

În adevăr, în afara clipelor cînd personajele piesei îşi descoperă universul 
lăuntric, cînd vorbele lor sînt inspirate de sentiment și izbutesc — cum arătam -— 
să convingă, în momentele culminante îşi face apariţia retorismul. Frazelor încăr- 
cate de sensuri li se diminuează forța de convingere printr-o supralicitare a cuvin- 
telor sunătoare, care fură poate prin muzicalitate, dar nu pătrund în inimi. În ase- 


menea scene, simplitatea în expresie — posibilă numai înlăuntrul unor caractere 
clar conturate — ar fi dăruit o eficacitate deosebită întregului conţinut de idei 
al piesei. 


Dansatoarea, Gangsterul şi Necunoscutul a cunoscut prima transfiguraţie sce- 
nică la Timişoara. Un colectiv de tineri şi-a asumat misiunea dificilă de a dărui 
viață ideilor unei piese care pretinde o îmbinare armonioasă a exaltării și gravităţii, 
a certitudinii şi a nesiguranței, a pasiunii şi inflexibilităţii. Rolurile, prin carac- 
terul lor de simbol, dobîndesc un coeficient de dificultate, dar, în acelaşi timp, 
oferă o substanţială satisfacţie în clipa cînd sensurile lor sînt stăpinite şi, prin mij- 
jocirea actorilor, se răspîndesc luminoase printre spectatori. Uneori, schimbul re- 
plicilor trebuie să stîmească scîntei, să dea iluzia unei temperaturi voltaice. Într-o 
asemenea atmosferă, notele false, stridente, desfigurează nu numai fizionomia per- 
sonajelor, ci micşorează însăşi eficiența mesajului revoluționar al piesei. Cele trei 
personaje se aliniază ca figurile unui basorelief, dar în care trebuie să se eviden- 
jieze în special Luc. 

Din păcate, în spectacolul Teatrului de Stat din Timişoara am asistat la o 
inversare a raportului de valori al personajelor. Luc, în interpretarea lui Gheorghe 

Pătru, a căzut pe planul al treilea, cedind locul său în ordinea importanţei, gang— 
sterului și Rimmei. Lucrul a fost posibil, fiindcă atit regia, cît şi actorul au înţeles: 
într-un mod limitat personajul. În spectacol s-a ignorat complexitatea sufletească 
a eroului şi, mai mult, s-au descoperit laturi care nu-i aparțin: blazarea, scepti- 
cismul, agravate de o monotonie stăruitoare în exprimare. Multe replici au fost. 
pronunțate fără o alternare cît de uşoară a tonurilor. De aci, impresia hotărît de- 
indiferenţă, pe care o degajă personajul în scenă. La această imagine contribuie: 
şi atitudinea fizică a actorului, care, în majoritatea momentelor, pare gîrbovit, îm-. 
povărat de griji. Or, Luc trebuia reliefat în așa măsură pe scenă încît figura lui. 
să domine. Lucrul se impunea cu atît mai mult cu cît această punere în evidenţă. 
e determinată de apartenenţa sa socială, de faptul că el e reprezentantul noii 
societăţi libere de exploatare, pentru care luptă. Pe umerii lui Luc apasă şi răs-- 
punderea pe care o implică acreditarea sa în funcţia de simbol al adevăratei uma-- 
nităţi. Interpretul Necunoscutului trebuia, așadar, să topească în imaginea scenică 
a acestuia, o multitudine de trăsături: hotăriîre, abnegație, intrepriditate, lucidi-- 
tate, mîndrie, dispreţ, ură, prietenie, dragoste etc. Adeseori pe parcurs, rolul pre-- 
tinde o interferență contrastantă a stărilor sufleteşti, cîteodată chiar în intervalul 
unei singure replici. Acest fapt dictează o mare mobilitate actorului, solicită o apre- 
ciabilă experienţă scenică. Prea puţine din aceste condiţii au izbutit să se reflecte: 
în jocul lui Gheorghe Pătru, şi asifel, interpretul lui Nell a trecut pe primul plan. 

Cristea Avram, posedind o tehnică interpretativă remarcabilă, a reușit să dea. 
adincime rolului, umanizîndu-și personajul chiar şi atunci cînd nu era deloc indi- 
cat. Jocul său trădează plenitudinea sufletească a eroului, lupta interioară, cinis- 
mul și, uneori, multă căldură și sinceră afecţiune pentru Rimma. Această atitudine- 
a făcut în mare măsură ca, spre final, cînd autorul reliefează trăsăturile care de- 
zumanizează pe şeful „lupilor negri“, actorul să recurgă la o bruscă întunecare a 
gangsterului printr-o îngroșare patologică în comportare. Diferenţa dintre cele- 
două ipostaze e atit de mare, încît asistăm parcă la intrarea în scenă a altui personaj. 


Marinei Başta i-a revenit rolul dificil al dansatoarei. Pentru a realiza ima-- 
ginea unei existențe pe două tărîmuri, pentru a înfăţişa chinul creat de greutatea 
opțiunii, trebuie să dispui de numeroase mijloace care sînt apanajul măiestriei. 
Actriţa nu le-a posedat pe toate, dar s-a străduit să înfăţişeze un personaj cît: 
mai omenesc, plauzibil în acţiunile sale, deşi uneori permite melodramei să-şi 
semnaleze prezența în jocul ei. 

Cele cîteva scene de dans care trebuiau să semnifice căutările Rimmei, au 
fost jucate de Maria Klein. Balerina a căutat să înlocuiască absenţa fanteziei core-- 
grafului (Trixy Checais) prin dăruire şi căldură în interpretare. Totuşi, evoluţia 
ei a corespuns doar într-o mică măsură simbolului pe care-l reprezenta dansul 
Rimmei, acela de a căuta să arate cum cresc firele de iarbă, cum orbii îşi dobîn-- 
desc vederea. 


Spectacolul s-a desfășurat în schimb într-un cadru plastic inspirat şi cald,. 
imaginat de Horia Popescu. Îndeosebi, camera din subterană, prin elemente pu- 
ține, a sugerat de la început înfățișarea lăuntrică a locatarului. Mai puţin reușit 
însă e decorul care reflectă piaţa unde stau greviştii în aşteptare. Aci, chiar colo-- 
ritul e foarte puţin expresiv. 


Regia lui Ion Maximilian e în mare măsură vinovată de inadverienţele şi 
abaterile survenite pe parcursul spectacolului. Îi imputăm inversarea însemnă-- 
tăţii personajelor din piesă, lipsa de coeziune dintre ele în unele momente și 
ratarea tabloului care înfăţişează greviştii în așteptarea luptei — moment culmi-— 
nant al reprezentaţiei. Dar ar fi nedrept dacă am nesocoti rolul regiei în crearea. 
atmosferei în care se clarifică cu sumesimearde din problemele piesei. 


VALORI REALIST-SOCIALISTE IN DRAMĂ 


Mircea Mancaş 


OMUL NOU ÎN OPERA LUI M. DAVIDOGLU 


Pentru dramaturgia noastră actuală, prezența lui M. Davidoglu în frontul 
scriitorilor dramatici nu are numai valoarea afirmării unei reale forţe literare. Ea 
reprezintă totodată un moment creator în dezvoltarea teatrului romînesc a cărui 
substanță şi semnificaţie o constituie oglindirea procesului de transformare revo- 
luţionară a societăţii și afirmarea noului tip de erou: constructor al socialismului 
în țara noastră, 

Puţini scriitori au pășit cu fermitatea lui M. Davidoglu la conturarea lumii 
noi în plină prefacere structurală, atacînd marile probleme ale prezentului cu o 
vigoare şi o cunoaştere adincă a aspectelor esenţiale ale vieţii. Învingind uşor di- 
buirile debutului, dramaturgul a apărut ca o personalitate închegată din punct 
de vedere artistic chiar de la primele sale lucrări dramatice. Încă de la Omul din 
Ceatal — în care e oglindită o lume unde persistă superstiţiile, ereziile mistice și 
tradițiile înapoiate de viaţă — autorul aduce pe primul plan şi începutul de tre- 
zire a conştiinţei de clasă a pescarilor din deltă, exploataţi de un patronat fără 
scrupule. Drama umană nu se datorește în esență unui conflict instinctual sau 
afectiv, deşi în sufletul omului dominat de tragicul accidentului natural atît de 
frecvent, elementul predestinării ocupă un loc central. Ea se conturează îndeosebi 
pe linia conştiinţei de luptă colectivă, a solidarităţii de clasă, încă fragilă şi 
inconsistentă, dar totuşi clară în perspectiva finală a piesei. 

Opoziția dintre cei doi fii ai bătrinului Pavel — Lavrentie şi Mihai — are 
la bază o înţelegere total deosebită a sensului vieţii : lupta dintre aservire şi eman- 
cipare economico-socială. Aci, nu e prezentă concurenţa individuală în sînul ace- 
leiaşi clase, ci conflictul între clase cu ideologii opuse, de inegală valoare etică. E, 
pentru început, prezența „noului“, a conştiinţei de clasă a muncitorilor, în contrast 
cu persistența unei forme inumane a vechilor relaţii sociale. Și, chiar dacă pieirea 
omului ce întrupează perpetuarea trecutului de exploatare a muncii, e datorită 
în egală măsură unui accident natural, cît şi setei lui de avere, ura celor amenin- 
țaţi în viaţa şi libertatea lor de egoismul exacerbat al noului exploatator izbucnește 
în solidaritatea grupului împotriva reînnoirii oricăror forme de înrobire. 

Reflectînd în lumina legilor dialectice, uriaşa transformare revoluţionară a 
epocii construirii socialismului, creaţia literară a lui M. Davidoglu urmăreşte eta- 
pele pregătirii şi consolidării economiei socialiste şi cu afirmarea noului tip uman, 
erou al muncii în sistemul noilor relaţii de producţie. Opoziția forţelor antagoniste, 
oglindind permanenţa luptei de clasă în epoca de trecere la socialism, alături de 
sublinierea creşterii factorilor decisivi în perspectiva victoriei finale a socialismului. 
constituie osatura ideologică ce leagă într-un amplu angrenaj tabloul variatelor 
episoade înfăţişate de dramaturg, fragmente din marea epopee a eroismului con- 
temporan al oamenilor muncii. 

Scenă din „„Minerii“ (Teatrul Naţional „I. L. Caragiale“) 


Tema muncii, axată pe înfruntarea forțelor adverse, capătă o substanțialitate 
tipică și o deosebită valoare artistică. Ea poate fi urmărită în principalele etape 
de creaţie ale scriitorului, în opere care — în bună măsură — pot fi socotite ca 
trecînd în fondul de aur al repertoriului în noul teatru rominesc. 

M. Davidoglu a abordat cu curaj tema luptei pentru industrializarea socia- 
listă, cu întreaga serie de implicaţii ideologice şi morale, într-un moment în care 
noua realitate revoluționară din țara noastră intra cu timiditate în orientarea lite- 
raturii noastre contemporane. Minerii reflectă acel moment din istoria construirii 
socialismului în țara noastră în care „bătălia“ pentru cărbune era o condiţie 
esenţială, în pregătirea bazelor economice ale socialismului. Puternică prin oglin- 
direa veridică a acestui moment și prin baza reală a conflictului dramatic, piesa 
dezvăluie cele două aspecte caracteristice ale problematicei sociale, cele două linii 
de dezvoltare ale acţiunii revoluţionare în lumea oamenilor muncii : lupta pentru 
zdrobirea rezistenţei resturilor clasei dominante din trecut, şi acţiunea de întă- 
rire a conștiinței omului muncii în direcția concepției socialiste despre viaţă. Aci, 
în Minerii, conștiința solidarităţii de clasă apare în desfăşurarea luptei de fiecare 
zi; oscilația minerilor sub înriurirea dușmanului de clasă şi a presiunii lipsuri- 
lor vieţii din acele zile, face loc treptat unei orientări lucide, exprimată într-o 
atitudine fermă și pozitivă faţă de muncă. Factorul uman hotăritor în această 
Imptă, e noul tip de om (Anton Nastai), care merge în întîmpinarea greutăților 
ce frînează elanul în muncă, înfrîngiînd deopotrivă scepticismul bătrînilor mi- 
meri (Ui-Baci, Mogoş) ca şi uneltirile sabotoare ale resturilor clasei exploatatoare 
(Vlanga, Bălean, Olga etc). Mesajul omului nou. de factură revoluţionară, e 
pregnant şi definitoriu pentru concepţia comunităţii morale şi a sensului muncii 
pe plan istoric şi social: „Cu fiecare tonă de cărbune... îţi trimiţi inima şi gîn- 

durile să încălzească şi să lumineze... Cărbunele nostru luminează... El ni-e legă- 
tura cu oamenii... fiindcă prin munca noastră noi trăim mai departe în sute şi 
sute de mii de oameni... Trăim veşnic“ (Minerii, act. II). 

Cu aceeași forță de caracterizare a esenței faptului revoluționar pe planul 
realității și al conștiinței omului în epoca construirii socialismului, M. Davidoglu 
înfăţişează în Cetatea de foc lupta oțelarilor reşițeri pentru îmbunătățirea pro- 
ducţiei lor în momentele cînd se iniţia „Planul de stat”, marcînd creşterea con- 
ştiinţei de clasă în rîndurile oamenilor muncii în acest principal sector al indu- 
striei socialiste. Pe canavaua largă a eforturilor constructive, se precizează apor- 
tul muncitorului de tip nou (Pavel Arjoca) pentru înlăturarea frînelor sabotoare 
din calea avîntului creator al clasei muncitoare, eroismul dramatic bazat pe sen- 
timentul înaltei responsabilităţi în muncă, intoleranța față de orice atitud'ne care 
exprimă compromisul. În faţa persistenţei unor trăsături ale mentalității mic- 
burgheze în sufletul unor muncitori cinstiţi, dar incapabili a înţelege de la început 
noile condiţii ale muncii în regimul socialist, (Petru Arjoca), ca și împotriva celor 
ce reprezintă dușmanul de clasă, intransigenţa eroului merge pînă la ciocnirea 
directă ce ameninţă relaţiile familiale. Conflictul în familia Arjoca, contrar apa- 
rențelor, nu este un conflict între generaţii, ci are la bază opoziția ideologică. EI 
se va încheia în clipa în care bătriînul maistru, împins de un orgoliu vetust la 
părăsirea furnalelor, surd la argumentele fiului său Pavel, parţial receptiv la 
caldul apel al secretarului organizaţiei de partid, se va convinge unde este ade- 
vărul — în mersul dramei care-i ameninţă însăşi familia (răpirea lui Dominic 
de către banda fascistă a lui Alec Jemănar) şi se va alătura din convingere mun- 
citorilor oţelari, care asigură creşterea producţiei de laminate. 


Scenă din ,,„Nemaipomenita furtună“ (Teatrul „,C. Nottara“) 

Contrar unor lucrări dramatice, în care schematismul personajelor şi super- 
ficiala lor încadrare în ambianța socială subțiază filonul realist al creaţiei lite- 
rare, Davidoglu își integrează eroii în procesul de transformare adîncă a socie- 
tăţii, în afundul răscolitor al frămiîntărilor morale, care duce la descoperirea unor 
valori etice excepţionale pentru definirea caracterului lor uman. Rezistenţa lui 
Petru Arjoca, bătrinul maistru furnalist, în faţa inovaţiilor, e rezultatul unei 
mentalități înapoiate mic-burgheze şi reformiste, care se cere învinsă printr-un 
efort educativ, în timp ce integrarea lui în noul ritm al muncii exprimă victoria 
concepţiei de viaţă a clasei muncitoare asupra unui element cinstit, dar iniţial 
lipsit de o justă înţelegere a problemelor politice şi sociale ale actualităţii. Efortul 
sistematic, constant şi multilateral al întregii comunităţi de muncă, sfirşeşte prin 
a-l recupera, aliniindu-l în frontul muncitorilor înaintați, cu atit mai ferm pe 
noua poziţie, cu cît a fost mai adînc procesul de conştiinţă care i-a precedat 
hotărîrea finală. 

Interferenţa planului social cu acţiunea eroică individuală oferă scriitorului 
— aci ca şi în celelalte piese ale sale — nu numai prilejul de a rezolva conflictul 
dramatic în sensul liniei de dezvoltare a vieții noi ci totodată şi izvorul unei largi 
varietăţi tipologice, ca şi a unei serii întregi de elemente valoroase de viaţă. 

Fiecare personaj se valorifică printr-o atitudine specifică, determinată de 
coordonatele structurii psihice şi vieţii proprii. Pavel Arjoca — intransigent, stă- 
pînit obsesiv de pasiunea producţiei, Dumi — poet şi sportiv, Pista — emotiv şi 
pur, devotat şi entuziast, Muntean — logic, sobru în gesturi şi argumente, dar 
hotărît şi drept, Aroh — tare în conştiinţa datoriei şi a luptei contra dușmanului 
de clasă; în timp ce grupul sabotor (Liviu, Bfebenar, Sabău) reacţionează cu 
ipocrizie, manifestind o atenţie vădită la riscurile propriilor acte, căutînd, fără 
şanse, sprijin acţiunii lor în îndoielile şi frămîntările bătrînului Petru Arjoca. 

Lupta revoluționară constituie cadrul de acţiune şi definire concretă a 
eroilor, departe de orice tendinţă de autoliniştire idilică în rezolvarea conflictului 
dramatic. 

Permanenta întrepătrundere a aspectelor luptei de clasă cu relaţiile fami- 
liare în lumea muncitorilor oţelari e vizibilă în cele mai caracteristice momente 
de încordare dramatică. Ciocnirea dintre Aron Gherghei şi Petru Arjoca pune 
în lumină nu numai infatuarea egoistă a orgoliosului maistru, ci totodată dife- 
rența gradului de înţelegere şi de nivel ideologic, în sezisarea problemelor acute 
ale muncii socialiste. Dramatica tensiune, care îl izolează temporar pe Petru Arjoca 
de restul familiei, se explică prin contrastul pe care atitudinea sa îl creează faţă 
de comunitatea de viaţă, de indisolubila legătură între procesul muncii şi aspira- 
țiile familiare ale oamenilor din uzină. Nu numai un muncitor încercat ca Aron 
Gherghei sau un comunist intransigent şi exigent ca Pavel Arjoca, dar pînă şi 
bătriîna Silvia — soția maistrului — mărturiseşte cu convingere şi emoție, că nicio- 
dată nu a considerat viaţa din uzină, separată — în năzuinţele ei — de viaţa fami- 
liară : „Multă vreme am socotit uzina ca şi pe casa mea şi chiar aşa este...“ (Ce- 
tatea de foc, act. III). 

Cu fondul lor adînc dramatic, cu gravitatea firească problemelor pe care le 
pune o inedită experiență de viaţă, eroii lui M. Davidoglu reuşesc totuși să risi- 
pească atmosfera sumbră pe care tind s-o propage elementele dușmănoase care 
ameninţă viaţa nouă în curs de afirmare. Există o trăsătură specifică persona- 
jelor eroice, în piesele sale, care constituie, în mare măsură şi specificul artei 
dramaturgului : îmbinarea avintului romantic, cu conștiința propriilor lor forțe 
creatoare. Perseverenţa lui Pista care nu oboseşte de a-și cînta din citeră dra- 

gostea sa „frunzuliţei de aur“, cu toate visurile muncii lui de prim-topitor ; elanul 
de adolescent al lui Dumi, pentru care visul se împletește cu realitatea însăşi a 
vieţii, cu inevitabila predilecție pentru manifestările sportive, cu amestecul ştren- 
găresc prin care contribuie la întărirea dragostei „oţelarului prima lux“ pentru 
Florica, sora sa. Un eroism care îmbină dragostea de viaţă cu sfidarea morţii, 
iubirea de oameni cu ura pentru duşmanii lumii socialiste, creează o atmosferă 
de poezie — uneori naivă sau artificială prin solemnitatea ei — dar definitorie 
şi caracteristică pentru omul nou, al cărui portret moral Davidoglu s-a angajat 
să-l zugrăvească. 


Arătam la inceputul acestor rînduri, că opera lui M. Davidoglu s-a dez- 
voltat în directă concordanţă cu desfășurarea eforturilor închinate construirii so- 
cialismului, -urmărind să reflecte aspecte umane dintre cele mai semnificative ale 
transformărilor revoluționare din ţara noastră. Tematica pieselor sale nu este de 
aceea unilaterală. Lumea personajelor e variată şi atitudinea combativă a omului 
nou — a eroului construirii socialismului — faţă de resturile clasei exploatatoare, 
faţă de rezidurile mentalităţii învechite, înapoiate, constituie în general motiva- 
rea conflictului dramatic axat în jurul realității noastre sociale în plin proces 
revoluționar. Maturizarea creaţiei artistice a lui Davidoglu se împletește cu par- 
ticiparea lui pasionată de scriitor la lupta pentru afirmarea noului, cu oglindirea 
valorilor morale ale tipului uman, promotor al ideologiei revoluționare şi factor 
activ în construirea lumii socialiste. 

S-ar putea spune că, de la cele mai simple scenarii radiofonice (Zăporul, 
Flăcăul de pe Ceanul Mare, Steagul celor de pe munte) pină la drama amplă prin 
implicaţiile sociale şi mesajul ei revoluţionar (Minerii, Cetatea de foc), o trăsă- 
tură unică pune în valoare, în dramaturgia lui Davidoglu, eroismul uman în con- 
«diţiile epocii de construire a socialismului. Aceasta e experiența dramatică de viaţă 
a eroilor, experiență care dezvăluie virtuțile combative, partinice ale omului nou, 
forţa morală cu care acesta înfruntă şi depăşeşte atît dificultăţile inerente noii 
orînduiri, sociale în curs de realizare, cît şi rezistența dușmanului de clasă în curs 
de lichidare. În genere, fermitatea convingerii şi optimismului nezdruncinat defi- 
mesc iniţial pe eroii lui M. Davidoglu. Anton Nastai nu ezită a-şi pune viața in 
primejdie pentru a demonstra amestecul sabotor în eșecurile trecătoare ale „între- 
cerilor“ şi în riscurile muncii subterane. Pavel Arjoca şi Aron Gherghei sînt 
gata a-şi sacrifica primul, afecțiunea părintească, al doilea, o veche şi nealterată 
prietenie, cimentată prin lungi ani de suferință și muncă comună, pentru a nu 
trăda cauza clasei muncitoare. 

Eroii lui Davidoglu se definesc prin experiența dramatică a vieţii de luptă, 
care-i înalță şi îi purifică, ridicîndu-i pe cea mai înaltă treaptă a conştiinţei şi 
demnităţii umane. Proba rezistenţei morale a omului pătruns de idealul unei 
vieţi superioare prin valorile etice pe care le promovează, e un „leitmotiv“ tratat 
cu nuanţare, variaţie şi mare forță sugestivă. Îl regăsim, în egală măsură, în 
evocarea impresionantă a luptei comuniştilor în ilegalitate, al căror eroism se 
îmbină cu o totală dăruire pentru marea cauză revoluţionară. Îl întîlnim cu o 
amploare nebănuită în actul eroic al omului nou, care, trezit la conștiința marilor 
sarcini ale construirii socialismului, eliberat „nu numai de cătuşele materiale, dar 
şi de josnicele prejudecăţi ale burgheziei“ (Gorki), se situează pe linia tragicului 
optimist, al sacrificiului care deschide calea victoriei inevitabile a forţelor revo- 
luţionare. 

Există unele piese ale lui M. Davidoglu, care concentrează un singur episod 
dramatic, ridicînd însă clipa hotăritoare la valoarea simbolică a unei reacţii ti- 

pice, esenţiale pentru caracterizarea ţinutei etice a noului tip de om. A trecut 
de pildă, puţin remarcat de critica noastră, actul intitulat semnificativ: „Inimă 


vitează“ — poate una din cele mai realizate contribuţii ale scriitorului la genul 
scurt al dramaturgiei actuale. În atmosfera apăsătoare a închisorilor trecutului 
regim de opresiune, în care suferinţele fizice şi morale depăşesc imaginaţia infer- 
nului dantesc, se desfăşoară acţiunea de rezistență împotriva metodelor barbare 
ale fascismului şi de îndeplinire a sarcinilor luptei revoluționare. 

Diferenţele de structură socială şi de nivel intelectual se topesc într-o co- 
munitate de adincă înţelegere umană, care face din deţinutele politice ale închi- 
sorii, purtătoarele mesajului de luptă al partidului. O pagină autentică de istorie 
e scrisă în clipa în care eroina principală își încheie prematur viața, sub zidurile 
surpate de un bombardament aerian duşman, cu conştiinţa împăcată că s-a dăruit 
în întregime acţiunii de salvgardare a intereselor marii comunităţi revoluţionare, 
avertizîndu-și la timp tovarășii de luptă de cursele întinse de spionajul polițienesc 
pentru descoperirea grupurilor de acţiune comunistă. Eroismul se îmbină aici cu 
duioşia emoţionantă a solidarităţii în suferință, reliefînd un întreg complex de 
calități morale, pe care numai marile încercări ale vieţii sînt în măsură să le 
pună în lumină. 

O rezervă, care se poate aduce construcției acestui impresionant act drama- 
tic, este ecoul obsedant al torturilor fizice redate pe linia mijloacelor de expresie 
naturaliste, care dizolvă — pe alocuri — sentimentul eroic al rezistenţei morale în- 
tr-o atitudine de resemnare şi depresiune psihică, asemeni tragicului uman în faţa 
unui destin implacabil. ; 

Ampla perspectivă a acţiunii dramatice în opera lui M. Davidoglu se ex- 
plică prin proiectarea eroului şi dramei sale pe planul social-istoric al epocii, Per- 


Scenă din „„Minerii“ (Teatrul Naţional „1. L. Caragiale“ ) 

Scenă din „Cetatea de foc“ (Teatru! Naţional „I. L. Caragiale“) 


sonajele devin astfel purtătoare ale năzuințelor colective, iar drama individuală 
se încadrează în planul imens al înfruntării forţelor sociale în luptă. În fond, toate 
personajele pozitive din teatrul lui M. Davidoglu — oameni cu o viaţă sufletească 
bogată, căci autorul nu are preferință pentru o singură dimensiune în caracteri- 
zarea psihologiei umane — se definesc, în cadrul şi sub presiunea marilor „încer- 
cări“, ca eroi ai zilelor noastre, ciștigați definitiv pentru marea operă a socialis- 
mului. 


În evoluţia creaţiei literare a lui M. Davidoglu, care — cu ani de zile în 
urmă — atinsese un moment culminat în reflectarea luptei pentru construirea socia- 
lismului cu Cetatea de foc, a urmat o perioadă caracterizată prin apariția unor 
opere mai puţin concludente şi semnificative, din punctul de vedere al realizării 
artistice şi al selecţiei tipice a personajelor. Fireşte, scriitorul urmăreşte și aci 
procesul amplu al afirmării forţelor revoluţionare pe fundalul luptei de clasă, 
în noile etape ale industrializării socialiste (Schimbul de onoare) sau redă erois- 
mul comuniştilor în ultimele zile ale dominaţiei fasciste la noi, încercînd să reflecte 
momentul eliberării ţării de sîngeroasa teroare fascistă (Oraşul în flăcări). Dar nota 
de umanitate în caracterizarea personajelor e uneori deficientă, alteori deformantă. 

Schimbul de. onoare pune problema vigilenței împotriva unor abile forme 
de manifestare a dușmanului de clasă, strecurat — cu concursul unor complici- 
tăți oculte — pînă în posturile de conducere ale muncii socialiste, de unde încearcă 
să frineze procesul de producţie. Un aspect nou al acţiunii de sabotaj — submi- 
narea dim interior a încrederii oamenilor muncii în rezultatele economiei socialiste 
şi în proprii lor conducători — e demascat cu pătrundere în dezvăluirea unelti- 
rilor pentru eşuarea „schimbului de onoare“, organizat de muncitorii unei uzine 
de motoare, cu ocazia zilei de 1 Mai. Conflictul dramatic, deosebit de intens, se 

concentrează în jurul a două personaje-cheie ; de o parte directorul-adjuncet al 
intreprinderii, fost muncitor îmburghezit, care pentru a acoperi o trădare din 
ilegalitate, devine complicele elementelor dușmănoase şi sabotoare din întreprin- 
dere (I. Stratulat) ; de cealaltă parte, muncitorul devotat, a cărui viaţă e total legată 
de cauza socialismului (Panait Șerban), ajutat de ceilalţi comuniști din întreprin- 
dere. Piesa încearcă astfel — urmărind un alt aspect al luptei pentru demascarea 
dușmanului de clasă — să realizeze o „biografie“ a descompunerii treptate a omului 
rupt de clasa muncitoare şi de cauza ei, devenit inevitabil duşmanul acesteia. 

Dar în duelul acut, care opune din ce în ce mai hotărît pe adversari pînă 
în momentul rezolvării finale, autorul pierde din vedere raportul just de forţe care 
“exprimă antagonismul de clasă în atitudinea celor două personaje. Atenţia lui 
Davidoglu se îndreaptă cu o vizibilă preferință către elementul negativ pe care, 
îl caracterizează cu un larg apel la procedeele analizei psihologice, insistind asu- 
pra frămâîntărilor conștiinței sale, definindu-l ca un personaj complex care — prin 
duplicitate şi ipocrizie — reuşeşte să înșele vigilența oamenilor muncii şi a prin- 
cipalului său adversar, Panait Şerban. Pare neverosimilă însă „eclipsa“ simțului 
politic a fruntașilor uzinei, cu excepţia parțială a secretarului de partid (Docan), 
întrucît tonul ostentativ al peroraţiilor lui Stratulat, autoelogiile pe care şi le 
conferă, apelul la „eroismul“ său trecut, sînt false din punct de vedere psihologic, 
inutile pentru camuflarea propriei atitudini. Cu toată folosirea acestor variate 
mijloace în definirea tipului negativ, personajul rămîne neconvingător pe tot cu- 
prinsul desfăşurării conflictului dramatic, trezind nedumerirea spectatorului asu- 
pra autenticităţii unui atare exemplar uman şi a succesului — chiar trecător — 
al comportării sale în condiţiile ascuţitei lupte de clasă actuale. 


În personajul pozitiv al muncitorului Şerban Panait, întîlnim însă un erou 
schematic, obsedat de maşini şi motoare, limitat în dorinţele şi aspiraţiile sale, 
insuficient orientat în problemele vieţii şi ale muncii. Lipsit de complexitatea 
sufletească, incapabil să întrevadă aspectul moral al noilor relaţii umane în to- 
talitatea lor, căldura iubirii şi perspectiva largă a vieţii noi, Şerban nu este tipul 
reprezentativ al omului: nou, al omului epocii socialiste, decît sub aspectul devo- 
tamentului său în procesul muncii. Mult prea credul în raporturile sale cu Stra- 
tulat, care reuşeşte un timp neverosimil de lung să îi înșele vigilența și să-i adoar- 
mă bănuielile, Panait Şerban este omul văzut pe o singură dimensiune psihică 
ceea ce îngustează sensibil valenţele sale sufleteşti. 

Cu Oraşul în flăcări M. Davidoglu abordează tematica dramei eroice pro- 
priu-zise, străbătută de suflul patriotic al luptei comuniștilor pentru înlăturarea 
fascismului, al cărui preludiu în opera scriitorului fusese actul dramatic: Inimă 
vitează. Esenţa piesei o constituie sacrificiul muncitorilor comuniști, care grăbesc 
— prin acţiunea lor armată — distrugerea ultimelor focare de rezistență fascistă 
în preajma grupării forţelor patriotice pentru determinarea desprinderii ţării din 
angrenajul politicii naziste, în momentele cînd, sub presiunea înaintării victo- 
rioase a armatelor sovietice, războiul criminal în care fusese împins şi poporul 
nostru intra în faza finală. 

Există în această piesă o remarcabilă proiecţie a acţiunilor umane pe pla- 
nul psihologic, o caracterizare a actului eroic prin structura morală a persona- 
jelor, exprimînd puternic contrastul mentalităţii de clasă, punînd faţă în faţă 
meschinele interese ale lumii exploatatoare (Raluca și George Caramfil) şi sadi- 
cul ei egoism, cu dragostea de om și năzuinţele clasei muncitoare către o lume 
superioară. Tudoriţa Roşca, femeia care și-a pierdut soţul și fiii în lupta contra 

nazismului, trece un ultim examen, sacrificîndu-și propria-i viaţă într-un moment 
dramatic impresionant. 

Trebuie spus totuși că o cunoaștere mai adincă a realităţii ar fi făcut pe 
autor să pună în relief acţiunea de luptă a muncitorilor împotriva fascismului, 
nu ca o iniţiativă spontană, subiectivă, ci sub aspectul real al insurecției armate 
organizate sub directa îndrumare și conducere a partidului clasei muncitoare. 

Căci — în lumina adevărului istoric — lupta eroică a comuniştilor în ultimele 
clipe ale dominaţiei fasciste în țara noastră, nu a fost rezultatul unor acţiuni spo- 
radice, anarhice ori izolate, fără sorți de izbîndă, ci dimpotrivă traducerea în fapt 
a unui plan de amplă acțiune colectivă, elaborat de Partidul Comunist Romîn, dis- 
ciplinînd eforturile individuale în vederea loviturii finale dată nazismului în derută 
şi pregătind ziua istorică de 25 August. 

asemenea faptul că autorul fixează cadrul spaţial al acţiunii la un 
adăpost subteran, în care inevitabil nu se poate desfăşura o largă mişcare scenică 
— îi limitează mijloacele de demonstraţie artistică a mesajului de idei şi îi răpeşte 
perspectiva actului istoric în ampla lui desfăşurare. Căci dacă scenele, în care 
se defineşte caracterul personajelor pe linia diferenţierii mentalităţii de clasă, sînt 
incontestabil dramatice şi concludente, ele nu servesc intenția majoră a piesei, de 
a pune în lumină măreţia luptei eroice a clasei muncitoare pentru pregătirea eli- 
berării ţării. 

În același timp forţa de concretizare a ideii în imagini artistice conelu- 
dente, nu e la înălțimea intenţiei scriitorului. Evoluţia personajelor e uneori gră- 
bită şi. insuficient motivată. Sentimentul groazei, care ţine în încordare scenele 
uitimului act, vădesc o alunecare pe linia procedeelor naturaliste, în timp ce 
abjecția moravurilor clasei burgheze e redată cu ostentaţie şi insuficientă moti- 
vare a acţiunii dramatice. Este neîndoielnic că o redare mai amplă a proceselor 
psihice active, ar fi evitat caracterizarea schematică a personajelor, pe o singură 
linie : aceea a alternanţei între iubirea şi ura faţă de om. 

Portativul întins al tematicei prezente în opera lui M. Davidoglu nu a putut 
rămîne străin de evocarea unui alt moment al luptei populare pentru libertate — 
răscoala ţărănimii iobage sub conducerea lui Horia, a cărui figură istorică a pă- 
truns în legendă, inspirînd deopotrivă cîntecul folcloric cît şi literatura cultă 
(Eminescu, St. Iosif, Rebreanu, Z. Birsan etc). 

Horia lui M. Davidoglu întrunește — într-o creaţie monumentală — erois- 
mul legendar cu tăria de caracter a conducătorului popular. Construit pe 
linia prestigiului voievodal, învingînd oscilaţiile sufletului uman, care duc uneori 
la concesii şi compromis, el pare dominat de sensul istoriei, de glasul ancestral 
al luptei pentru libertate. Motivarea hotăririlor luate, relaţiile cu semenii săi — 
în ochii cărora forţa morală îi creează un prestigiu excepţional — totala dăruire 
pentru cauza obştească, pasiunea pentru răzbunarea nedreptăţii istorice, detaşa- 
rea de orice durere pesonală, îl ridică în imaginaţia populară, pe planul eroului 
conducător de mase, dincolo de proporţiile umane ale personajului istoric concret. 

Tăria caracterului inflexibil îl defineşte pe Horia ca individualitate unică, 
în cadrul luptei iobagilor ardeleni pentru dreptatea socială, ca erou epic de o 
grandoare neobişnuită — expresie a izbucnirii revoluţionare a maselor conştiente 
de necesitatea smulgerii prin forță a dreptului la viaţă şi libertate. Dar demon- 
strația artistică nu reuşeşte îndeajuns să prezinte „omul“ sub aspectul detaliu- 
lui uman, al gestului spontan şi concret, al acţiunii directe, care întregeşte perso- 
nalitatea eroului în istorie. Figura lui Horia planează în lumea legendei, asemeni 
unei forțe a naturii. dominînd de la înalt nivel masa efervescentă a ţărănimii 
răsculate. Umanitatea personajului e deficientă, căci drama lui Horia nu e înfă- 
țişată prin acţiunea dramatică propriu-zisă, ci numai în succesiunea istorică a 

tablourilor, în momente solemne de mare efect „spectaculos“. Pe plan dramatic, 
conflictele eroului, ciocnirile de atitudini, modul de rezolvare a problemelor sînt 
abia schițate. Nenumăratele conflicte secundare ale celorlalte personaje (Mărian, 
Uibaru), care străbat tablourile piesei, implică incontestabil elemente tragice, dar 
nu constituie o ilustrare a dramei centrale a eroului. De aceea piesa lui M. Davi- 
doglu ne apare — așa cum, de alifel, critica teatrală a remarcat la timp — mai 
mult ca un poem eroic, exprimat în cînturi, decît o dramă istorică, destinată a 
încadra personalitatea lui Horia, în mod concret, în marea zvicnire a maselor 
răsculate pentru pămînt şi libertate. 

M. Davidoglu rămîne, prin ceea ce este esențial concepției și operei sale 
dramatice, un martor activ, partinic însufleţii, al eroismului specific realităţilor 
noastre. Ultimele piese, care încheie ciclul creaţiilor sale pînă în prezent, indică 
preferința scriitorului pentru marile probleme ale actualităţii. Viziunea lumii noi 
în cadrul dramei umane adînc răscolitoare din Noi cei fără de moarte sau Nemai- 
pomenita furtună atestă şi ea prezenţa statornică a scriitorului în viața de azi a 
poporului nostru muncitor şi vădeşte noi valențe ale talentului său. Calitatea 
umană a eroilor zugrăviți de Davidoglu deschide o amplă perspectivă de sezisare 
a virtuţilor omului nou. Conștient de sensurile înalte, istorice, ale drumului ce 
străbate sub conducerea partidului, conștient de inevitabilitatea greutăților întîm- 
pinate pe acest drum, conştient de necesitatea eroismului în lupta pentru înlă- 
turarea acestor greutăţi, în lupta pentru învingerea și depășirea încercărilor şi 
adversităţilor ce înfruntă, omul nou apare călit şi plin de demnitate pilduitoare. 

Și totuşi în evoluţia scriitorului se constată acceniuarea nefirească a unei 
trăsături, ce caracteriza — chiar de la început — opera sa dramatică: preferința 
pentru redarea zbuciumului interior și a proceselor de conștiință, determinate de 
problematica vieţii externe. În măsura în care problemele de conștiință apar ca 
un reflex normal al vieţii sociale, ca un proces de clarificare a eroului faţă de 
lumea exterioară (şi în acest sens exemplul lui Petru Arjoca e edificator), atenția 
scriitorului pentru stările psihice-morale ale personajelor e perfect justificată. Din 
clipa în care însă dramaturgul se preocupă în mod unilateral și excesiv analitic 
de ele, umbrind mesajul de idei al piesei şi coborînd în substratul neclar al mo- 
tivărilor intime şi subiective, se întrevede preferința pentru „cazul psihologic“, o 
înclinare vădită către explorarea psihologistă, neconcludentă, sterilă. 

Alături de incontestabila poezie a naturii şi de fiorul tragic în care se des- 
făşoară drama umană în ultimele piese ale lui Davidoglu, descifrăm această ten- 
dință psihologistă care indică pericolul unei alunecări spre vag şi nebulos a crea- 
ției sale dramatice. Astfel, cu toată victoria finală asupra lui însuşi, Valer Mîn- 
drut din Noi cei fără de moarte — frămîntările, ezitarea, şi laşitatea lui efemeră 
—poartă amprenta excesivei atenţii a autorului faţă de' meandrele mărunte ale 
vieţii sufleteşti a eroului. Tot astfel, conflictul tragic, încheiat cu sinuciderea per- 
sonajului negativ din Nemaipomenita furtună (Mihai Ciorogaru), ajunge la o tar- 
divă limpezire, în urma prea lungii insistențe a scriitorului asupra zbuciumului 
tulbure din sufletul lui Ciorogaru, determinat de opoziţia dintre caracterul degra- 
dat şi meschin al personajului şi planul înalt al noii etici, socialiste. 

Opera dramatică a lui M. Davidoglu se situează, prin problematica morală, 
prin reflectarea aspectelor esenţiale ale realităţii noastre revoluţionare şi prin 
netăgăduita sa valoare artistică, pe planul central al dramaturgiei originale de 
azi. De la scriitorul care a dat viață unora dintre cei mai reprezentativi eroi pozi- 
tivi în literatura dramatică actuală şi care a redat — într-o superioară demonstra- 
ție artistică — victoria forțelor revoluţionare în lupta pentru construirea socia- 
lismului, așteptăm noi creaţii de valoare, pentru a îmbogăţi în teatrul romînesc 
realist-socialist tabloul bogat şi frescawmăptă.ra realităților şi: vieţii noastre actuale. 


Maigareta Bărbuţă 


CONŢINUTUL IDEOLOGIC 
AL* MUNCII REGIZORULUI 


NOTE DESPRE REGIA NOASTRĂ 
PE MARGINEA STAGIUNII TRECUTE 


La consfătuirea din iulie a oamenilor de teatru, consacrată problemelor re- 
pertoriului, foarte puţini regizori s-au prezentat la tribună. Să fie oare aceasta 
un semn că problemele repertoriului sînt considerate în rîndul regizorilor ca o 
răspundere exclusivă a directorului de teatru ? Căci, în adevăr, există regizori care, 
fie din mu ştiu ce „principiu“, fie din fetişizarea obligaţiilor lor profesionale, nu 
se preocupă decît de piesele pe care le pun ei în scenă. 

Absența regizorilor de la tribuna consfătuirii poate avea însă şi o altă ex- 
plicaţie. Regizorii se socotesc, în general, oameni de acţiune, de activitate practică, 
cel puţin aşa ne-a făcut să credem unul din maeştrii regiei noastre, acum mai bine 
de un an, cînd a pus capăt în mod neînțeles de brusc discuţiilor despre regie în- 
cepute de revista Contemporanul, prin dictonul bine cunoscut „Teoria ca teoria, dar 
practica...“ i 

Personal nu cred că munca regizorului este o muncă exclusiv practică. Dim- 
potrivă. Regizorul care nu poate elabora o înlănțuire logică de idei cu privire la 
arta sa este un simplu executant, un meșteșugar poate, dar în nici un caz un artist, un 
creator. Arta regizorului are la bază un fond bogat de idei filozofice, estetice, 
sociale, politice. Arta regizorului realist-socialist are la bază filozofia marxist- 
leninistă, care-i orientează creația spre descoperirea şi dezvăluirea profundă a acelor 
adevăruri umane şi sociale pe care dramaturgul le-a înscris în opera sa. Fondul 
de idei şi mijloacele de creaţie ale regizorului cer şi merită permanente dezbateri, 
care nu pot duce decit la elucidarea complexelor probleme pe care fiecare etapă 
nouă în dezvoltarea artei noastre teatrale le suscită. O continuă alternanță a acti- 
vităţii creatoare practice cu dezbaterile teoretice poate avea drept rezultat o mai 
temeinică așezare ideologică a artei noastre teatrale pe de o parte, şi o îmbogăţire 
a însăşi teoriei artei teatrale prin experiența practicii creatoare, pe de altă parte. 

În stagiunea care s-a încheiat, regizorii s-au manifesiat îndeosebi pe calea 
creaţiei practice. Nu e rău. Avem la îndemiînă un bogat material de discuţii, care, 
nu mă îndoiesc, nu se va epuiza într-un singur articol şi care se vrea doar premisa 
unor viitoare investigaţii, căutări şi, desigur, realizări ale regiei noastre spre cuce- 
rirea profunzimilor şi înălțimilor realismului socialist. 

În ciuda unor slăbiciuni flagrante ale repertoriului dezbătut pe larg în 
cadrul consfătuirii din 1—2 iulie, peisajul spectacologic al trecutei siagiuni a fost 
mai variat decît altă dată, el evoluînd ca gen și stil, de la tragica Hecubă la comi- 
cele Gilcevi din Chioggia, de la filozoficul Hamlet la cotidianul Arbore genealogic, 
de la meditativa Furtună la încisiva Baia, de la melancolicul Ovidiu la răscolitoa- 

rea Tragedie optimistă, de la romanticul Despot Vodă la epica Mutter Courage. 
Sint cîteva titluri care nu vor să dovedească altceva decit că diversitatea peisaju- 
lui spectacologic nu se poate realiza în afara repertoriului, ci tocmai pe baza diver- 
sităţii repertoriului însuşi. lar valorile interesante ale unora din spectacolele rea- 
lizate anul acesta sînt în strinsă dependenţă de substanța dramatică oferită de 
textul însuşi, ca şi de capacitatea regizorului de a găsi corespondentul scenic cel 
mai pregnant şi mai expresiv al acestei substanţe. 

Ceea ce-l caracterizează pe regizorul realist-socialist, este atitudinea sa activă 
față de textul dramatic, mesajul său regizoral în raport cu mesajul autorului piesei. 
Concepţia filozofică a regizorului, poziţia sa faţă de viaţă, față de societate, se 
concretizează în viziunea sa artistică, în interpretarea operei dramatice cu mijloacele 
artei scenice. 

Să luăm un exemplu. Nemuritorul Hamlet a primit de-a lungul secolelor 
diferite interpretări, reprezentind cînd boala fără leac a melancoliei, cind incapaci- 


tatea de a acţiona a omului care gîndeşte prea mult, cînd nebunia provocată de 
vederea fantomei tatălui său, cînd vagile aspirații ale temperamentului romantic. 

lată de ce a stirnit interes şi simpatie iniţiativa colectivului craiovean de 
a aduce în faţa spectatorilor de azi ai teatrului nostru problematica bogată a tex- 
tului shakespearean. Regizorul Vlad Mugur a avut desigur în vedere unele inter- 
pretări recente ale piesei, între care aceea dată în cinematografie de către Lawrence 
Olivier, sau aceea prezentată de către Peier Brook, cu Paul Scofield în rolul prin- 
cipal. Aici însă ne interesează mai puţin originalitatea mai mare sau mai mică a 
unor soluţii scenice, şi mai mult actualitatea şi forța mesajului regizoral. Specta- 
colul avea merite incontestabile. Intenţia de generalizare filozofică se concretiza în 
primul rînd în simplitatea nudă a decorului: o platformă desfăşurată pe citeva 
planuri, care, cu ajutorul cîtorva elemente reduse la esenţial şi mai ales cu ajutorul 
jocului luminilor, sugera diferitele locuri ale acţiunii. Eroul principal se caracteriza 
prin luciditate și energie. Hamlet ne-a fost înfățișat ca un element activ al dramei, 
cel care conduce de fapt acţiunea, în căutarea soluţiei pentru pedepsirea vinovaţilor 
şi restabilirea dreptăţii. Și totuşi, sensurile filozofice şi sociale ale tragediei au rămas 
în bună măsură ascunse publicului, căruia profunda dramă a conştiinţei eroului şi 
conflictul tragic dintre acesta şi societatea înconjurătoare i-au apărut reduse la 
proporţiile unei drame de familie, în care fiul caută mijloacele cele mai potrivite 
pentru a răzbuna moartea tatălui. Revolta lui Hamlet împotriva răului din lume 
s-a circumscris în sfera intereselor personale minore, adversarii săi, regele şi regina, 
fiind lipsiţi de orice semnificaţie mai adincă. Spectacolul s-a resimţit de pe urma 
căutării unei „simplităţi“ în exprimare şi interpretare, care n-a avut drept corolar 
profunzimea. Am avut 'adesea impresia, în timpul spectacolului, că regizorul a ur- 
mărit cu mai mare atenţie aspectul plastic, vizual, al unor scene, decit semnifica- 
țiile lor filozofice. De aceea, celebrul monolog „A fi sau a nu fi“ rostit în mers de 
către Hamlet (Cozorici), care străbate scena din fund spre rampă în pași graţioşi, 
urcînd şi coborind platforme, şi-a pierdut înţelesul pe drum. 

Nu consider spectacolul Hamlet de la Craiova un eşec. Este un act de în- 
drăzneală artistică și, mai ales, de îndrăzneală tinerească, a cărui parţială reuşită 

ne pune în fața uneia din problemele de bază ale regiei noastre actuale : înarmarea 
ideologică a regizorului, condiţie esenţială a teatrului realist-socialist, 


+++ 


S-a discutat mult la un moment dat în presa noastră — ca și în cea de peste 
hotare — despre factorul principal al spectacolului de teatru. În teatrul nostru nu 
mai există astăzi îndoială asupra primatului textului dramatic, dramaturgia fiind 
recunoscută drept baza spectacolului. În același timp însă e un adevăr tot atit 
de bine cunoscut că regizorul nu e un simplu traducător al unui text dramatic, 
dintr-o limbă (literară) în altă limbă (scenică). El nu e un simplu executant. Regi- 
zorul este creatorul spectacolului, operă de artă de sine stătătoare, care cuprinde 
în sine, într-o unitate artistică, toate elementele componente ale artei teatrale: 
textul (la bază), interpretarea actoricească, scenografia, artele ajutătoare. În funcţie 
de textul dramatic, desigur, regizorul comunică publicului propriul său mesaj, care 
uneori coincide pe deplin cu mesajul autorului, alteori îl completează, iar alteori 
e posibil chiar să vină în contradicţie cu acesta. 

Apare aici o problemă de cea mai mare importanţă în ceea ce priveşte atitu- 
dinea regizorului faţă de textul dramatic: datoriile şi drepturile regizorului faţă 
de opera autorului şi răspunderea sa faţă de publicul căruia i se adresează. 

Cînd Marietta Sadova a introdus în Ovidiu tabloul care-l reprezintă pe poetul 
latin, pe malul mării, recitindu-şi în gînd versurile melancolice adresate patriei 
depărtate, intervenţia regizoarei a fost binevenită. Acest pasaj — unul din cele 
mai izbutite ale spectacolului de la Naţional — îmbogăţea personalitatea persona- 
jului principal al dramei pe linia adevărului istoric, fără a contraveni conflictului 
şi caracterului general al operei lui Alecsandri. Mesajul regizoral completa astfel 
opera dramatică, dind publicului de azi o imagine mai bogată şi mai profundă, 
mai corespunzătoare adevărului, cu privire la poetul Trisfelor, decît izbutise să 
dea dramaturgul Alecsandri în viziunea lui. 

Cînd însă Marietta Sadova a încercat să modifice, prin intervenţii în text, 
însuşi sensul fundamental al dramei lui Delavrancea, Viforul, întreprinderea n-a 
mai izbutit. Intenţiile au fost lăndabile. O recentă cercetare a documentelor istorice, 
într-o încercare de interpretare științifică, pare să fi luminat personalitatea şi rolul 
istoric al lui Ștefăniță într-un mod diametral opus imaginii pe care a creat-o 
Delavrancea. Caietul-program al spectacolului Teatrului Naţional din Cluj conţine 
un amplu articol semnat R. Ciocan, în care-se argumentează asupra caracterului 
progresist al domnitorului Ștefăniță, în contradicţie cu conservatorismul, reacţio- 
narismul feudal al boierilor. Teoretic şi istoric, just. Numai că textul lui Delavran- 
cea nu îngăduie o asemenea interpretare. Mobilurile acțiunilor sîngeroase ale lui 
Ștefăniță sînt atît de limpezi în text, încît numai rescrierea piesei ar putea să le 
întoarcă sensul individualist, egoist, într-unul patriotic, larg cuprinzător. Specta- 
colul ne-a dat de aceea un personaj contradictoriu, ale cărui gesturi şi stări sufle- 


teşti erau în conflict cu propriile sale replici. 
Încercarea de a interpreta drama lui Ștefăniță împotriva textului lui Dela- 


vrancea nu a reuşit. Prin aceasta nu vreau deloc să mă raliez poziţiei exprimată 
de M. Şt. Milicescu în nr. 1 al revistei „Luceafărul“ care pledează pentru un „res- 
pect idolatru“ faţă de textul autorului. Socotesc că regizorul are nu numai dreptul, 

ci datoria de a interpreta o operă drama- 
tică, luminînd, prin mijloacele specifice 
artei scenice, acele laturi care-i dau va- 
labilitate pentru zilele noastre, estompînd 
şi, la nevoie, chiar extirpînd unele pasaje 
mai obscure, mai confuze, capabile a în- 
tuneca limpezimea şi eficienţa mesajului 
piesei. Textul spectacolului mu cores- 
punde totdeauna cu textul literar şi este 
ştiut că rareori Shakespeare e jucat în 
versiune integrală, chiar la el acasă. 
Aceasta nu înseamnă însă deloc că regi- 
zorul este liber să facă orice vrea din 
textul dramatic. În nici un caz, el n-are 
dreptul să trădeze opera autorului. Da- 
toria sa este de a descoperi sensurile 
majore ale operei, de a le transmite pu- 
blicului în imagini scenice sensibile şi 
inteligibile. Atitudinea novatoare a regi- 
zorului realist-socialist constă în desco- 
perirea unor sensuri noi, mai adînci, mai 
George Vraca în rolul titular al piesei „Ovidiu“ cuprinzătoare, într-o operă dramatică, pe 
de Vasile Alecsandri (Teatrul „|. L. Caragiale“) baza textului existent. De aci, strinsa 

legătură între tradiţie şi inovație în tea- 

trul nostru. 

În ceea ce priveşte Viforul, cred că piesa poate şi trebuie să fie curățată 
astăzi de elementele naturaliste, către care Delavrancea a fost împins la vremea sa 
de moda curentă. Ştefăniţă devine, în cazul acesta, dezbărat de dezlănţuirile pato- 
logice, o imagine a domnitorului feudal tiran, egoist şi ambițios, în conflict cu 
tradiţia patriotică moştenită de la marele Ştefan. 

La Teatrul Tineretului, regizorul N. Massim a căutat o interpretare mai 
apropiată de textul lui Delavrancea, axîndu-şi spectacolul pe ideea conflictului 
dintre capriciosul Ștefăniță şi tradiţia patriotică a lui Ştefan cel Mare. Dar mij- 
loacele prin care regizorul a- înţeles să reprezinte tradiţia lui Ștefan, imaginea 
domnitorului proiectată pe cortina de tul ca un leiimotiv plastic al fiecărui act, 
împreună cu leitmotivul muzical scos din „Rapsodia romînă“ de George Enescu, 
care însoțește sonor fiecare moment evocator al piesei, dau domniei lui Ştefan 
un caracter idilic-patriarhal, tinzînd către o idealizare cu totul nepotrivită a tre- 
cutului. Departe de a reprezenta o atitudine actuală faţă de un text dramatic 
din trecut, spectacolul de la Teatrul Tineretului realizează un fel de poleire a 


tradiției, cu care nu putem fi de acord, cum n-am fost de acord cu inovaţia 
forțată a Marietiei Sadova. 


Într-o situaţie privilegiată s-a aflat Dan Nasta la punerea în scenă a dra- 
mei lui Alecsandri Despot Vodă, deoarece între concepţia regizorului, textul piesei 
şi adevărul istoric nu existau contradicții flagrante. Dan Nasta, regizor şi interpret 
principal, a înfățișat în Despot un tip reprezentativ de aventurier al Renaşterii, 
ambițios şi perfid, strălucitor şi cuceritor, lipsit de scrupule, gata să cîştige un 
tron într-o zi și să-l piardă a doua zi. Jucată într-un decor monumental, care men- 
ține prezentă în faţa spectatorilor tradiţia glorioasă a Moldovei, sub forma unor 
fresce uriașe, reprezentindu-i pe dompajipăihetnecutului, drama ascensiunii și rapidei 


rostogoliri a lui Despot dezvăluie vremelnicia și precaritatea oricăror veleităţi care 
nu se sprijină pe voința poporului și nu urmăresc binele ţării. Finalul tragic al 
lui Despot apare astfel mai puţin ca un act al fatalităţii oarbe, executat de mîna 
iresponsabilului Ciubăr Vodă, devenit călugăr, şi mai mult ca o necesitate istorică. 
Faţă de această concepţie justă a regizorului în interpretarea sensului istoric- 
filozofic al piesei, au surprins neplăcut antractele populate de bătăile de toacă, de 
clopote şi de slujba religioasă,care n-aveau nici o justificare logică şi dădeau 
spectacolului un caracter mistic, fără mici o legătură cu sensul şi caracterul pie- 
sei. Nu erau desigur necesare nici unele cochetării regizorale, care nu contribuie 
la adîncirea înţelesurilor piesei, chiar dacă pot ului publicul prin noutatea ima- 
ginii, ca de pildă împărțirea tabloului 2, din actul I, în alte trei tablouri, prin 
învîrtirea scenei, astfel încît convorbirea lui Lăpuşneanu cu credinciosul Toma 
să aibă loc într-o încăpere din spatele sălii tronului. Efectul plastic obţinut prin 
diagonala şirului de strane privite din spate era frumos, dar, din păcate, gratuit. 
După cum gratuită era şi alternanța de rostire directă şi transmisie prin difuzor, 
în cadrul aceluiaşi monolog al personajului principal. 
+++ 


O trăsătură îmbucurătoare a regiei noastre în stagiunea care a trecut, este 
curajul abordării unor opere dramatice de mare profunzime şi complexitate, opere 
pătrunse de patos revolu- 
ționar, pe care spectatorul 
nostru le aştepta de multă 
vreme. Nu numai curajul 
abordării, ci şi reuşita re- 
zolvării unor spectacole ca 
Tragedia optimistă la Tea- 
trul Naţional Craiova, Baia 
la Teatrul  Muncitoresc- 
C.F.R. dau dovada unei 
maturizări a regiei noastre 
pe drumul realismului so- 
cialist, cu luminoase per- 
spective de viitor. 

Dificultatea în pu- 
nerea în scenă a acestor 
piese consta, după analiza 
şi însuşirea pasionată a 
problematicii textului, în 
găsirea acelor mijloace de 
expresie scenică, prin care 
întreaga lor bogăţie de idei, 
de imagini dramatice, de 
viaţă, să poată fi transmisă 
publicului într-un mod cât 
mai emoţionant şi convin- 
gător. Revoluţionare în con- 
ținut, ambele piese sînt re- 
voluționare şi în structura 


eri Și Al. Critico (Ștefăniță) şi Doina Tuţescu (Doamna Tana) în 
dramatică, cerînd o rezol- „„Viforuiirmiecifnețto Delavrancea (Teatrul Tineretului) 


vare. scenică corespunzătoare, îndrăzneață şi expresivă. Acest lucru l-au înţeles 
cei doi regizori — Vlad Mugur pentru Tragedia optimistă şi Horea Popescu pentru 
Baia — care, nu întîmplător, şi-au realizat concepţia cu ajutorul aceluiași pictor 
scenograf, Jules Perahim. Ceea ce era necesar şi a fost realizat, era găsirea unui 
echilibru just între real şi convenţional, pentru a comunica spectatorilor, pe baza. 
sugestiei poetice, idei, sentimente, atmosferă. Unitatea între real şi convenţional 
s-a realizat îndeosebi prin încorporarea decorului în acţiunea scenică, astfel încît, 
făcînd -corp comun cu personajele, acționind uneori odată cu ele, să-și piardă 
convenţionalitatea, căpătînd viaţă și expresivitate. 

În rezolvarea Tragediei optimiste, Vlad Mugur a scos în evidență îndeosebi 
latura poetică a piesei, pe de o parte prin patosul romantic al plutonierilor-comen- 
tatori, pe de alta, prin sugerarea — mai mult decit reprezentarea — unor scene 
de bătălie. Îi reproşez folosirea prea frecventă a surdinei, care a dus la estom- 
parea pe alocuri a clocotului şi vălmășagului în care se căleau noii ostaşi ai revo- 
luţiei. Dar în același timp, apreciez realizarea unor momente scenice deosebit de- 
expresive, ca, de pildă, moartea lui Vainonen, suspendat peste puşca înfiptă în 
pămînt (imagine care unora le-a părut artificială, dar miemi s-a părut perfect vero- 
similă şi de o mare forţă sugestivă, tragică) sau, mai ales, moartea Comisarului. 
Această imagine finală a spectacolului subliniază, în mod pregnant, sensul optimist 
al tragediei lui Vs. Vişnevski: înaintînd încet, pe spirala simbolică, sprijinită de 
marinarii credincioși, Femeia-comisar se opreşte în punctul cel mai de sus, pentru 
a-şi transmite de acolo ultimele cuvinte, mesajul său de luptă şi de victorie. Pozi- 
ţia ei dominantă asupra cîmpului în care se aflau aliniaţi marinarii dă morţii 
Comisarului un sens măreț, de încredere şi certitudine a victoriei, care exemplifică 
noul conţinut conferit tragediei, în zilele moastre, de către revoluţia socialistă. 

în Baia întîlnim numeroase asemenea imagini scenice semnificative. Aici, 
sîntem în plină convenţie teatrală, de la decorul stilizat la maximum, pină la inter- 
pretarea grotescă, caricaturală, a unor personaje (vezi, de pildă, dactilografa inter- 
pretată de Tamara Buciuceanu), şi totuşi, sensurile satirice, ca şi cele poetice, ale 
piesei, au apărut puternice şi limpezi, tocmai prin folosirea acestor mijloace con- 
venţionale. Pentru că regizorul a urmărit fidel şi inteligent linia textului, izbutind 
să îmbine grotescul satirei cu patosul revoluţionar, într-o unitate dialectică, proprie 
operei maiakovskiene. 

Căutarea unor mijloace de o cît mai mare expresivitate s-a vădit şi în alte- 
spectacole ale stagiunii. Drama eroică sovietică a solicitat şi pe alţi regizori, prin 
caracterul ei revoluţionar, profund inovator. 

Cele două spectacole cu Uraganul lui Bill Beloţerkovski, la Teatrul Muni- 
cipal și la Teatrul Naţional din lași, au mărturisit încercările celor doi regizori, lon 
Olteanu şi Dan Nasta, de a merge pe o cale proprie, neasemănătoare celei urmate de 
Mossoviet, acum patru ani, pentru a ajunge însă la aceeaşi ţintă: oglindirea dru- 
mului greu, furtunos, dar sigur, parcurs de revoluţia proletariatului, sub conducerea 
partidului comunist, pînă la victoria finală. Nereușşita spectacolului de la Munici- 
pal se datora, cred, unei neconcordanţe între regie şi scenografie. Regia a urmărit 
crearea unor imagini monumentale, care nu puteau nicidecum să încapă în spaţiul 
zgircit de joc, realizat prin unghiul celor două panouri cenuşii transparente, con- 
cepute de pictorul Toni Gheorghiu, ca un cadru unic, uşor transformabil, al acţiunii. 
De aci, o notă de artificial în întregul spectacol, lipsit de ritm şi de fiorul lăuntric, 
care în spectacolul Mossovietului ne emoţionase, convingîndu-ne. Mai dinamic, 
datorită îndeosebi folosirii turnantei la vedere, spectacolul Teatrului Naţional laşi 

a avut citeva momente reuşite, care completau atmosfera, sugerind detalii vii, din- 
colo de litera textului, dar în sensul acestuia (ca de pildă, chipurile apărute din 
umbră, pe turnantă, ajutind la caracterizarea unor personaje şi la precizarea unor 
situaţii). Totuşi, turnanta n-a putut da decât un dinamism exterior, ritmul acţiunii 
personajelor fiind adesea trenant, dind spectacolului un aspect dezlinat, contrar 
spiritului piesei (vorbesc de spectacolul de la Bucureşti, care se pare, se deosebea 
de cel de la sediu, din pricina lipsei de repetiţii). Cu totul de neînțeles a apărut 
absența din spectacol a unui tablou important ca acela al muncii voluntare, tablou 
luminos, optimist, care subliniază caracterul popular al piesei, şi a cărei semnifica- 
ție pare să nu fi fost înțeleasă de regizor (din nou problema drepturilor şi răspun- 
derii regizorului faţă de textul dramatic). Interesant prin unele soluţii scenice şi 
prin intenţia de sugestie poetică, nouă pe scena încărcată de tradiţie a Teatrului 
Naţional din lași, spectacolul Uraganul dădea totuși impresia unei substituiri a 
tensiunii dramatice lăuntrice printr-un dinamism exterior (vezi şi scenele „vii“ 
petrecute dincolo de ușa biroului Președintelui), creat prin mijloace neîncorporate 
organic ideii principale. 

Această legătură organică dintre conţinutul de idei şi mijloacele de expresie 
este una din condiţiile esenţiale ale spectacolului realist-socialist. Aceasta nu în- 
seamnă de loc că realismul socialist stabileşte nu ştiu ce fel de bariere în calea 
folosirii unor cît mai variate mijloace de expresie. Dimpotrivă. Diversitatea ge- 
nurilor, a stilurilor, a: formulelor, este o caracteristică a artei realist-socialiste, 
care descătușează fantezia creatoare, angajiînd-o în mod liber și conştient în slujba 
unui conținut de idei înaintat. Căutările şi încercările regizorale pentru realizarea 
unei maxime expresivități a artei teatrale sînt binevenite, indispensabile chiar, 
pentru creșterea puterii de influențare a spectacolului de teatru asupra maselor 
de spectatori. Consider că în această privință în stagiunea încheiată teatrul nostru 
a făcut progrese considerabile. 

Și nu putem trece cu uşurinţă peste unul din evenimentele cele mai în- 
semnate ale acestei stagiuni : primul spectacol brechtian în limba romînă, Mutter 
Courage, pus în scenă de Mauriciu Sekler la Teatrul Naţional din Iași. Interesant 
e că tocmai pe scena unui teatru în care stilul tradiţionalist de joc, ușor patetic 
şi grandilocvent, a păstrat încă rădăcini adinci, a fost experimentată una din 
formulele noi de expresie scenică, teatrul epic. Explicaţia ar putea fi găsită în 
elanul creator și dorinţa de înnoire a colectivului ieșean, ca şi în priceperea regi- 
zorală a lui M. Sekler, fost pe vremuri cirac în trupa lui Brecht însuși. 
Regizorul a urmărit realizarea unui spectacol care să pună în valoare ideile tex- 
tului, în imagini accesibile spectatorilor, şi care să nu contrazică factura epică 
a piesei. Panourile pe care se proiectau motto-urile fiecărui tablou pregăteau 
publicul pentru înţelegerea și aprecierea acțiunii scenice. Decorul, mai puţin decît 
o construcţie şi mai mult decît o simplă sugestie, marca locul acţiunii. Spectacolul 
se desfăşura între două imagini deosebit de elocvente, înfățișînd două etape hotă- 
rîtoare ale destinului Annei Fierling. Între imaginea optimistă cu care se începe 
spectacolul — căruța trasă de cei doi băieţi, aducînd în prim plan chipul vigu- 
ros şi încrezător al „măicuţei Curaj“, care cîntă cît o ţine gura un cîntec popular 
militar — și imaginea finală, a căruţei care abia se mai urnește, trasă de vivan- 
diera îmbătrînită şi împietrită de durere, se desfășoară destinul tragic al acestei 
femei, profitoare şi totodată victimă a războiului. Regizorul a dat dovadă de, 
o înţelegere şi un tact deosebit, îndrumînd interpreta pe o linie care să justi- 
fice acţiunile eroinei, fără a o absolvi total. Optimismul Annei Fierling vine din 
inconștienţa ei, iar înţelepciunea personajului ţine mai mult de instinctul de con- 

Scenă din „Mutter Courage“ de Bertolt Brecht (Teatrul Naţional 
„Vasile Alecsandri“ - laşi) 


servare decit de capacitatea de înțelegere a lumii. Cel mai puternic sentiment 
care o leagă de viaţă pe Anna Fierling este dragostea pentru copiii ei şi tocmai 
în acest sentiment războiul loveşte fără cruţare, dînd astfel un răspuns reve- 
lator. tragicei ei orbiri. Aceste linii majore ale piesei lui Brecht au apărut în 
spectacolul Naţionalului ieşean, evidenţiate cu claritate şi fără ostentaţie. 
Teatrul lui Brecht este prea puţin cunoscut în ţara noastră, iar specta- 
colul Teatrului Naţional din laşi cere zăbovire mai îndelungată, punînd în dis- 
cuţie modul de reprezentare a teatrului brechtian, la noi, ținînd seama de specificul 
acestui teatru. Am ţinut însă să semnalez aci spectacolul ieşean, ca pe una din 
reuşitele încercări ale trecutei stagiuni, de a găsi mijloacele noi de exprimare 
a unui conținut de idei înaintat, a unui mesaj înflăcărat, de pace şi de progres. 
Aceste căutări trebuie continuate. Condiţia reuşitei lor este însă tocmai acea 
legătură organică cu textul dramatic, cu intenţia autorului, pe baza căreia regi- 
zorul îşi construieşte propriul său mesaj. În afara textului, în, afara ideii sale 
centrale, căutările regizorale nu pot duce decit la impas, la încărcarea speota- 
colului cu podoabe gratuite, care în loc să-l îmbogăţească, îi sărăcesc conţinutul. 
Spectacolul Hotel Astoria de la Teatrul „Nottara“, de pildă, pus în scenă de 
Sorana Coroamă, era opera unei bogate fantezii regizorale. Un prolog cinema- 
tografic îl introducea pe spectator treptat, în atmosfera piesei, punîndu-l în con- 
tact şi cu unele personaje, prin sugerarea antecedentelor lor. Un joc savant de 
lumini care făcea să vibreze umbra colorată a candelabrului pe perete, sau alter- 
nanfa de alb şi negru a jaluzelelor, dădea atmosferei scenice un aer nesigur, de 

provizorat, propriu momentului dramatic pe care piesa îl evoca. Şi totuşi, aceste 
mijloace exterioare nu puteau suplini lipsa de unitate de stil a jocului actorilor, 
care spărgeau unitatea spectacolului însuși, prin alăturarea neorganică a stilului 
de tragedie greacă (Maria Comşa), celui de comedie satirică (Arcadie Donos) sau 
de dramă psihologică (Titus Lapteş). 

S-a întîmplat şi cazul ca regizorul să dea mai mare atenţie factorilor tehnici, 
decit factorului uman şi ideologic al spectacolului. Am asistat atunci la rezul- 
tate triste, ca, de pildă, la Meşterul Manole, pus în scenă de Gh. Jora la Teatrul 
Armatei. Ocupat cu găsirea unor noi mijloace de manevrare şi filtrare a luminii, 
regizorul a neglijat sarcina sa capitală : aceea de a limpezi şi a exprima prin 
spectacol poziţia sa față de conţinutul de idei al piesei. Mesajul autorului, insu- 
ficient de clar exprimat în text, a fost escamotat de-a binelea în spectacol, în care 
mijloacele plastice şi tehnice moderne se aflau în divorţ total cu jocul patetic- 
declamator al actorilor. 

Unitatea dialectică dintre conţinut şi mijloacele de exprimare, condiţie esen- 
țială a artei realiste, este periclitată adesea din pricina tendinței unor regizori de 
a-şi demonstra fantezia şi originalitatea. 

Cînd în Ciocirlia, prezentată de Teatrul de Stat din Oradea, în regia lui 
Radu Penciulescu, inchizitorul ocoleşte scena în paşi dansanţi, făcînd mişcări 
aproape coregrafice în jurul loanei, imaginea, deşi convenţională, ne sugerează 
salturile fiarei în jurul prăzii lipsite de apărare şi ni se pare firească şi elocventă. 
Dar cînd în acelaşi spectacol, la început, personajele ies din fosa orchestrei şi 
intră în scenă, unul cite unul, pe ritmul unei muzici lipsite de melodie, obsedante, 


Scenă din „Arborele genealogic“ (Teatrul Naţional „1. L. Caragiale“) 


într-un timp extrem de lung. jucindu-se cu nervii spectatorilor pină la limita 
răbdării, procedeul ni se pare exagerat şi golit de sensul pe care, probabil, regizorul 
a intenţionat să i-l dea. 


+++ 


Fără. îndoială că mesajul regizorului trebuie să se exprime cel mai direct şi 
mai deplin în punerea în scenă a piesei originale contemporane. De la munca 
cu autorul pînă la realizarea finală a spectacolului, regizorul îşi afirmă poziția 
sa de combatant pe frontul oglindirii realității noastre în dezvoltarea ei revoluțio- 
nară, contribuind prin aceasta la transformarea realității, la formarea conştiin- 
jei socialiste a oamenilor muncii. Din păcate însă, tocmai aici se manifestă cea 
mai gravă slăbiciune a regiei noastre în ultima stagiune. 

Absența regizorilor (cu puține excepții) de la tribuna consfătuirii din iulie 
este şi un semn că ei s-au preocupat prea puţin de problema repertoriului şi, mai 
ales, de repertoriul original. Nu se poate spune că ei n-au pus În scenă piese noi 
originale. Datele statistice arată, dimpotrivă, un număr nemaiintilnit în trecut 
de premiere romîneşti. Dar de calitatea scăzută a multora din aceste- piese, de 
greşelile ideologice ale unora dintre ele, răspund în bună măsură şi regizorii care 
le-au pus în scenă. Aceasta, pentru bunul motiv că atitudinea activă a regizorului 
faţă de textul dramatic începe de la prima lectură a textului. de la analiza pro- 
fundă ideologică şi artistică a operei, care nu se poate să nu ducă la dezvăluirea 
slăbiciunilor sale şi la dorința de a le îndrepta în măsura posibilului prin buna 
îndrumare a muncii dramaturgului. Aceasta cere din partea regizorului cel puţin 
trei lucruri : pasiune, orientare şi combativitate ideologică, meșteșug. Dar toate trei 
laolaltă nu se întîlnesc prea des la noi. 

Există încă, din păcate, un fel de prejudecată în rîndurile regizorilor, cu 
privire la posibilitatea creării unor spectacole originale şi interesante cu piese 
contemporane autohtone. Ei uită că stilul marilor teatre ale lumii s-a creat pe 
baza dramaturgiei autohtone, că din inima dramaturgiei lui Molitre a crescut 
Comedia Franceză, că Lawrence Olivier a devenit celebru interpretind operele lui 
Shakespeare şi ale contemporanilor englezi, că teatrul lui Brecht s-a născut din 
propria sa dramaturgie, că Stanislavski şi-a creat sistemul îndeosebi pe baza 
operelor lui Cehov, Gorki, Alexei Tolstoi, că marea şcoală realistă a teatrului 
xomiînesc are la temelie opera lui Caragiale, Alecsandri, Haşdeu, Davila. Adevă- 
rata originalitate a regizorului constă în dezvăluirea profundă a sensului epocii 
sale, a vieţii contemporanilor săi, şi această originalitate nu poate lua fiinţă în 
afara dramaturgiei naţionale, în afara acelor opere care oglindesc ele însele epoca 
noastră, în contradicţiile sale esenţiale. Regizorul devotat poporului trebuie să ia 
parte la însăşi făurirea acestor opere, ajutind şi îndrumînd autorul prin spiritul 
său lucid, prin experiența sa de om al scenei. ) 

Munca regizorului cu autorul a intrat de fapt în practica multor teatre ale 
noastre. Dar adesea ea are un aspect formal, reducîndu-se la corectarea unor slă- 
biciuni tehnice, de construcţie, fără o atenţie specială acordată conţinutului. De 
aceea, atitea piese au ajuns în ajun de premieră şi uneori chiar la premieră cu 
slăbiciuni ideologice. Fără îndoială că pentru a-l putearajuta pe dramaturg să, 
oglindească mai bine viaţa în opera sa, regizorul trebuie să cunoască, la rîndul 
său, viaţa şi nu în aspectele ei superficiale, întimplătoare, ci în resorturile ei 
profunde, să cunoască legile ei de dezvoliare. Un regizor pasionat care cunoaşte 
viața, care vrea să comunice spectatorului nostru un mesaj activ revoluţionar, nu 
poate accepta pasiv o piesă care denaturează realitatea, o piesă în care noul Ìn- 

cearcă timid să apară în umbra vechiului. Ci va lupta pentru ca în spectacolul 
său realitatea să apară în datele ei majore, esenţiale. Pentru aceasta îşi va mo- 
biliza întreaga fantezie creatoare. 

În speciacolele originale din siagiunea trecută de puţine ori am văzut ma- 
nifestindu-se fantezia regizorului pentru a pune în valoare într-un mod nou, per- 
sonal, tema piesei. Am asisiat la spectacole corecte, „cuminţi“, în care platitudi- 
nea unor texte căpăta cu atit mai multă putere. Au existat şi încercări de 
„Supralicitare“ : Sorana Coroamă a. încercat să facă din mediocritatea Microbilor- 
o savuroasă comedie, iar Ion Olteanu a căutat în Flacăra vie simboluri profunde, 
mărețe. N-au izbutit, pentru că un text trebuie ajutat mai întîi în el însuși pentru 
a forma baza valabilă a unui spectacol. Textul transformat în pretext de spec- 
tacol își descoperă fără greș goliciunea. 

Mai grav stau lucrurile cu unele spectacole în care regia, dintr-o insuficientă 
analiză a conţinutului, a accentuat slăbiciunile pieselor sau a contribuit la unele 
denaturări ale mesajului lor. Caracterul melodramatic al piesei Umbra baroanei 
a fost subliniat parcă înadins de jocul actorilor Teatrului Armatei, pe care Ion 
Şahighian nu i-a orientat suficient spre o linie de interpretare realistă, mai aproape 
de adevărul vieţii şi mai justă ideologic (vezi întîmpinarea, plină de emoție ce se 
face, la înapoierea în ţară, transfugului legionar). 

Corecte, fără mari desfășurări de fantezie, dar și fără denaturări ale con- 
ținutului, au fost spectacole ca Arborele genealogic, pus în scenă de Moni Gheler- 
ter la Teatrul Naţional din Bucureşti, sau Ultimul tren, pus în scenă de N. Tompa 
la Tg. Mureş. E adevărat că o atitudine critică mai adincă faţă de eroina princi- 
pală a Arborelui genealogic ar fi înlăturat unda de simpatie care pluteşte în 
jurul Suzanei Manea Voineşti. După cum, o mai stăruitoare solicitare a fanteziei 
creatoare ar fi dus la o rezolvare mai bogată, mai vie a ultimului act din Ultimu? 
tren. NE + i) 

Simpla corectitudine nu mai poate să ne mulțumească. Căutarea unor mij- 
loace noi de expresie, sugestive, elocvenie, este tot atit de necesară şi chiar mai 
necesară — pentru piesa contemporană autohtonă, pentru piesa care, legată de 
viața oamenilor de azi, este menită a influenţa şi deci a educa mai direct şi mai 
puternic masele de spectatori. 

Spectatorul de azi, care trăieşte zi de zi evenimente mari, răscolitoare de 
conștiință, nu poate accepta să i se înfăţișeze imagini palide, inexpresive, cenușii, 
neconvingătoare despre propria lui viaţă. Datoria regizorului nostru este ca, ală- 
turi de autorul dramatic, să fie un crainic al vremurilor noi, un educator al 
poporului, un luptător. Recunoştinţa poporului se va îndrepta spre el tocmai pentru 
acele spectacole care vor oglindi în imagini mai vii, mai colorate, mai puternice 
şi veridice, poezia aspră, dramatică a vieţii noastre de azi. 

Regizorii noştri au cîștigat acum în experienţă şi în măiestrie. Montarea unor 
piese de seamă din dramaturgia sovietică sau din dramaturgia altor popoare arată 
că ei au aflat calea spre găsirea mijloacelor de expresie în stare să ducă la întru- 
chiparea scenică a temei revoluționare. Datoria lor este ca, pe baza experienţei 
dobiîndite, să-și folosească fantezia creatoare întru îmbogățirea acestor mijloace 

CE AM ÎNVĂŢAT DE LA TEATRUL SOVIETIC 


„Dacă m-ar întreba cineva, ce mi-a dat teatrul sovietic, aş putea 
răspunde imediat fără să stau pe ginduri : o modalitate mai adincă de 
a aborda creația artistică, un sporit simț de răspundere şi mai ales 
posibilitatea de a cunoaște viața. 

Atunci cînd am făcut prima mea călătorie la Moscova cu scopul 
de a învăța și de a mă perfecționa, eram om destul de matur, aveam în 
spate 40 ani de carieră teatrală. Cu toate acestea, de cite ori călcam 
pragul sălilor de teatru moscovite, acolo unde se desfăşurau repetițiile, 
mă simțeam tinăr de tot, ca şi cum atunci aş fi început activitatea 
teatrală. Căci așa înțeleg eu teatrul sovietic : o năzuință cit mai deplină 
de a transmite concepția tematică a piesei, de a o reda clar şi convingă- 
tor, într-o formă adinc emoțională. Participind la repetiții am văzut 
cîtă grijă se depune în desluşirea temei principale a operei şi cit de 
adînc e simțul de răspundere de care e pătruns fiecare component al 
spectacolului. 

Am înțeles atunci că rolul regizorului este de a dezvălui miezul 
lucrării nu numai actorilor ci şi, prin ei, spectatorilor ; în felul acesta 
problema dezvăluirii creației autorului cade în sarcina regizorului, 
care trebuia să valorifice toate nuanțele subtile ale lucrării dramatice. 

La repetițiile M.H.A.T., la Teatrul Mic, la Mossoviet, am înțeles 
o dată mai mult că sistemul lui Stanislavski nu este un catehism ci un 
viu. şi activ îndrumător în acțiunea de pregătire a spectacolului, De 
la început am fost impresionat de adinca seriozitate de care erau pă- 
trunși actorii, atunci cînd începeau să descifreze rolul. „Există o triplă 
unitate, mi-a spus unul din regizori, închegată în tripticul piesă, spez- 
tacol, public. Dacă noi n-am fine seama de fiecare din acești factori, 
separat, ar fi imposibil să ne îndeplinim datoria artistică“. Într-adevăr, 
imaginea spectatorului stăruie. permanent în conştiinţa celor care mon- 
tează un spectacol. Aceasta este marea calitate a teatrului sovietic. Am 
înțeles o dată mai mult că o operă de artă care ignorează oamenii pen- 
tru care ea a fost scrisă, nu e altceva decît o demonstrație formală, un 
joc fals de focuri“le artificii; noi trebuie să jucăm pentru oameni, 
pentru întărirea conștiinței lor cetăţeneşti, pentru bucuria lor. 

Eu am mai simțit încă ceva de la oamenii sovietici şi simt de 
datoria mea să o spun aici: căldura sufletească cu care ei sint totdea- 
una gata să ajute tuturor celor care vor să înveţe, bucuria cu care ei 
primesc confrați veniți de departe, inconjurindu-i cu o grijă afectu- 

oasă. Cind am venit prima oară la Moscova vroiam să văd Revizorul, 
ca după aceea să-l montez cit mai bine la Bucureşti — ceea ce n-aş fi 
putut niciodată face fără o călătorie în U.R.S.S. 


Unul din bunii mei prieteni moscoviți — la cuvintele mele de 
mulțumire pentru prietenia, grija şi dragostea cu care am fost încon- 
jurat tot timpul şederii mele la Moscova — mi-a răspuns jumătate 


în glumă, jumătate serios: Nu-mi mulțumi, eu am tot interesul ca 
Revizorul să fie montat cît mai bine la Bucureşti. Crezi că problema 
asta mi-e indiferentă ? 

Spuneam că amicul meu rostise cuvintele acestea glumind ? Nu ! 
A spus totul foarte serios. Numai însoțit de un zîmbet. Acesta e ade- 
vărul : omul sovietic nu e niciodată indiferent faţă de ceea ce se în- 
timplă în lume. Acest adevăr l-am învățat tot la Moscova! 

Dacă mă gindesc mai bine, mai adinc, acesta este unul din cele 
mai prețioase învățăminte pe care mi le-a dat teatrul sovietic !“ 


La o repetiţie a piesei „Anii negri“ de A. Baranga şi N. Moraru 
(Teatrul Naţional „I. L. Caragiale“) 

Al. Popovici 
SPRE NOI PERFORMANȚE 


Termometrele şi-au făcut conştiincios datoria. înregistrînd canicula acestei veri. 
Înfruntînd urcușurile alpine ale mercurului, actorii Teatrului Naţional din Bucureşti, au 
adăugat temperaturii cotidiene, fehra propriei lor emoţii, înaintea plecării în turneu. 

Turneul cel mare, aşa numesc actorii primei noastre scene, această nouă de- 
plasare a teatrului lor care şi-a „cucerit“ o tradiţie artistică de pe urma turneelor 
(vezi Paris şi apoi Veneţia). Dar... 

— Aceasta e cea mai grea încercare şi cel mai greu examen al Teatrului 
Naţional din Bucureşti. Plecăm cu speranţa că la întoarcere, turneul acesta va consti- 
«ui un titlu de mândrie al teatrului romînesc — ne-a spus Sică Alexandrescu, maestru 
emerit al artei şi regizorul celor 5 spectacole cu care teatrul porneşte în turneu. 

5 piese... Să ni le reamintim, căci în august şi în prima jumătate a lunii 
septembrie, de la 9 dimineaţa pînă noaptea tirziu, au venit la repetiţii, fără a în- 
tîrzia un singur minut, şi cei din O scrisoare pierdută. Adică şi Radu Beligan (Dan- 
<danache) şi Al. Giugaru (Trahanache) şi I. Finteșteanu (Farfuridi) şi Birlic (Brin- 
' zovenescu) şi Niki Atanasiu (Caţavencu) şi Marcel Anghelescu (Pristanda) și C. 
Antoniu (Cetăţeanul turmentat) şi Elvira Godeanu (Zoe). Au venit şi interpreţii din 
„Anii negri, adică şi G. Calboreanu (Mihai Buznea) şi Aura Buzescu (Maria Buznea) 
şi Iulian Necşulescu (Miron Buznea), Mircea Constantinescu (Mitică Pleşa). Niki 
Atanasiu (Coman), C. Antoniu (Tudor Tomescu), Irina Răchiţeanu (Ioana Gheorghe), 
Gr. Vasiliu-Birlic (Nae Zabalon), Radu Beligan (Molin), Ion Manu (Biciulescu), Al. 
Giugaru (Spălăţelu), Eva Pătrăşcanu (Victoria Marin) etc. 

Erau apoi cei din Steaua fără nume : Al. Giugaru (şeful gării), Marietta De- 
culescu (Necunoscuta), Radu Beligan (Miroiu), C. Antoniu (Udrea), Silvia Dumi- 
trescu (D-ra Cucu), Eugenia Popovici (eleva), Birlic (Ichim), Marcel Anghelescu 
(Pascu), Al. Ghibericon (ţăranul), C. Bărbulescu (Grieg) ca şi cei din Revizorul: 
Al. Giugaru (Primarul), Silvia Fulda (Ana Andreevna), G. Calboreanu (Zemlianika), 
Birlic (Bobcinski), Marcel Anghelescu (Dobcinski), Radu Beligan (Hlestacov), Nicu 
Dumitriu (Feodor Andreevici), Marcel Enescu (Corobchin), Tanţi Cocea (soţia lui 
“Corobchin), Ion Manu (Luca Andreevici), Al. Ghibericon (Osip), interpreţii din 
Bădăranii — Birlic, Tanţi Cocea, Niki Atanasiu, Al. Giugaru, Cella Dima, Eugenia 
Popovici, G. Calboreanu, Silvia Dumitrescu, Marcel Anghelescu, Radu Beligan. 

— Lucrăm aşadar, din zori pînă în noapte, ne spune Sică Alexandrescu, 
şeful unui mic dar neobosit „stat major“, pentru că mulţi actori interpretează ro- 
Auri noi de astă dată. Calboreanu va interpreta şi pe Zemlianika din Revizorul, 
şi a cerut din proprie iniţiativă şi rolul comunistului Buznea din Anii negri, rol 
pe care, sînt sigur, îl va ridica la înălțimea talentului său. E simplu deci: două 
noi roluri principale într-o singură lună. Practic, aceasta înseamnă 10—12 ore de 
zepetiţie pe zi! 

— Am fost întrebat dacă am schimbat ceva din concepţia spectacolelor, ne 
“spune Sică Alexandrescu. Nu ! Năzuim însă spre noi performanțe. La repetiţii fac, 
cum s-ar spune, „0 repunere în drepturi a spectacolelor“. Mă preocup în mod spe- 
cial de comedii care, după cum se ştie, din pricina actorilor, uneori şi din cauza 


unui anumit public care solicită actorii la şarjă, alunecă dincolo de perimetrul 
lor artistic. 

LA REPETIŢII ! 


O scenă din Bădăranii... o scenă din O scrisoare pierdută... Piese jucate 
de zeci de ori, de sute de ori, roluri duse în turnee, peste hotare. Și totuşi! Fiecare 
scenă e încă o dată adincită, fiecare moment e din nou topit şi retopit artistic. 

— Cizelăm rolurile. Le dăm o nouă strălucire. Ne aplecăm cu o emoție nouă, 
dătătoare de fior şi vibraţie artistică. E emoția firească a marii întîlniri cu țara 
marilor tradiţii teatrale şi artistice, ne-a spus Eugenia Popovici — părăsind pentru 
cîteva clipe personajul Lucietta din Bădăranii. 

— M-am gîndit ce să-i duc bunului meu prieten Livanov, la Moscova ne măr- 
turiseşte Costache Antoniu. Şi după ce m-am sfătuit cu colegii mei — cu Birlic, 
cu Giugariu — am mai stat de vorbă şi cu alţii şi ne-am hotărit. Să-i ducem aces- 
tui bun prieten al teatrului romînesc spectacole de calitate. Livanov a vorbit mult 
la Moscova despre noi şi avem deci „obligaţii“. 

— 5 spectacole, 5 roluri, îi răspunde Birlic. E o obligaţie serioasă, Canciano 
şi Brînzovenescu, Nae Zabalon, Bobcinski şi Ichim, îmi solicită o răspundere de 
care mă simt covîrşit. Pe deasupra, mă simt dator să fac şi o indiscreţie: am 
pregătit — eu şi alţi colegi — un mic repertoriu de schiţe, momente şi monoloage 
din repertoriul nostru. Asta pentru seratele în întreprinderi, în colhozuri... Și, ca 


Schiță de decor de Liviu Ciulei pentru piesa „Anii negri“ 


un om curajos ce mă aflu, am îndrăznit să pregătesc citeva momente cehoviene. 
Rezultatul îl voi vedea acasă la... Cehov! 

Radu Beligan părea mai meditativ. Mă aflam numai la cîteva clipe după 
o discuţie cu un om de teatru sovietic care îmi mărturisea convingerea sa că 
Beligan va înregistra un veritabil succes în Revizorul. „Are și silueta potrivită 
numelui personajului (care în ruseşte ar însemna biciușcă), Beligan l-a compus 
unduios şi incisiv ca o cravașă“. 

Beligan însă era mai rezervat. „S-a spus că e o mare încercare pentru noi. 
Voi juca deci pe Hlestakov, în țara în care elevii dau extemporal cn transcrie- 
rea din memorie a celebrului text gogolian. Pentru mine e deci un mare exa- 
men ! Ne-am străduit să înţelegem și apoi să aplicăm, în creaţia artistică, sistemul 
lui Stanislavski. Am educat la Institut generaţii de tineri actori. Acum ne pre- 
zentăm noi, în fața unor spectatori dintre care nu vor lipsi renumiţții maeștrii 
sovietici ai artei teatrale. Pornesc la pregătirea acestui turneu cu sentimentul 
că voi interpreta 5 roluri noi în 5 premiere. E curios, dar atmosfera generală de 
muncă din colectiv nu ne-a făcut să ne simţim obosiţi nici o clipă, sau poate nu 
ne-a dat răgazul să simţim oboseala. Studiez textele ca înainte de primele lecturi 
şi mă simt ca la un debut. E de fapt şi un mare debut, e cu totul altceva decit în 
turneele din Franţa sau Italia. Vom juca în faţa unor spectatori familiari cu 
Gogol, Cehov sau Shakespeare, autori care fac parte din viaţa lor cotidiană. 
Într-adevăr o mare experiență. Aș vrea ca unele din însemnările mele personale 
în această călătorie să poată fi de folos și altora prin publicarea lor“. 

— E un elan comun, uimitor, care ne-a dat vîrsta pionieratului artistic, ne 
mărturisea și Niki Atanasiu la acest colocviu improvizat. E un nou ritm de muncă, 
meîntilnit poate în istoria Teatrului Naţional. El porneşte de la ritmul nostru in- 
terior, de la dorința unanimă de a prezenta ţării socialismului, o imagine a ceea 
ce s-a făcut în patria noastră, a ceea ce a însemnat în artă şi teatru conducerea 
de către partid. E deci o datorie a noastră cetăţenească şi partinică de a înfăţişa 
spectatorilor sovietici această imagine. Şi sînt sigur că o vom face! 


FĂRĂ FIGURAȚIE ? 


Ba nu! Piesele vor avea figuraţie, dar să-i trecem puţin în revistă și pe 
„figuranţi“. 

În Revizorul de pildă printre „invitaţi“ vor figura“: I. Finteşteanu, C. An- 
toniu, Elvira Godeanu; în O scrisoare pierdută, din „grupul Caţavencu“ vor 
face parte: Al. Ghibericon, Nicu Dumitriu, Iulian Necşulescu ; din „grupul Far- 
furidi“ Ion Manu, Marcel Enescu ; iar „bătăușşii“ vor fi conduşi de N. Brancomir. 
În Anii negri, Eugenia Popovici face figuraţie în „fata cu cafele“, Cella 
Dima în o „dactilografă“, iar Al. Ghibericon e „un magistrat militar“. E nu numai 
o atitudine artistică demnă de reținut ci şi un strălucit exemplu dat tinerei gene- 
raţii. Artişti ai poporului şi artişti emeriţi au ținut din toată inima ca fiecare 
spectacol să fie perfectat artisticeşie în cele mai mici amănunte. De aceea, unul 
din „figuranţi“, Ion Manu, ne spunea zimbind: „Voi căuta să arăt că printr-o 
temeinică pregătire, o simplă prezenţă scenică poate fi cizelată, ridicată la valoarea 
unui portret, individualizată. Nu m-am ferit de rolurile mici şi de aceea figuraţia 
din O scrisoare pierdută am primit-o cu plăcere... Mai ales că din „grupul ad- 
vers“, al lui Caţavencu, va face parte şi figurantul... Sică Alexandrescu. 

ŞI TEHNICUL... 


Că sarcinile tehnice cer o muncă grea şi plină de răspundere ne-a dovedit-o 
timpul îndelungat de căutări pînă ce am reuşit să-l găsim pe responsabilul aces- 
tui important sector : Ştefan Norris. În atelier, în mijlocul celor care vopseau sau 
renovau decoruri, în mijlocul acestui mic şantier am putut afla veşti despre 
„haina nouă“ a spectacolelor de turneu. Astfel decorurile la O scrisoare pierdută 
şi Bădăranii au căpătat un alt aspect (adaptabil şi unei scene de 8 şi 16 m), 
în timp ce Anii negri (odată cu modificările autorilor, care au îmbunătăţit calita- 
tiv textul) au căpătat şi un nou decor. Liviu Ciulei a compus cadrul scenografie 
al Anilor negri (ce căpăta în aceste condiţii aspectul unei veritabile premiere). 
Astfel, decorurile, concepute într-un cadru sumbru, marcînd exploatarea şi impi- 
larea „anilor negri“, vor fi profilate peste imaginile de fundal ale unui Bucureşii 
de odinioară... 

Scenografii Brătăşanu şi Niţescu, şefii de atelier Ion Popa şi Florica Scîr- 
tan nu au putut răspunde întrebărilor noastre. Erau prea ocupați. Răspunsul cel 
mai elocvent ni l-au dat însă decorurile care se ridică peste noapte ca în povestea 
cu zîna fermecată, costumele noilor interpreţi, utilajul tehnic gata pregătit. Cu 
multe zile înainte de plecarea colectivului actoricesc, tehnicienii vor fi prezenţi 
la Moscova unde vor ajuta la pregătirile ultime dinaintea spectacolelor. De altfel, 
zilnic, directorul adjunct al teatrului telefonează de la Moscova... 

— Toate sînt bune. Condiţii excelente. O cerere extraordinară de bilete. 
Publicul moscovit vă aşteapă cu dragoste. 


+++ 


Citeva amănunte: o expoziție va însoţi turneul Teatrului Național „I. L. 
Caragiale“ — legăturile romîno-ruse în teatru şi apoi legăturile romîno-sovietice ; 
în mic, o ilustrare vie a influenței binefăcătoare a teatrului rus şi sovietic asupra 
dezvoltării teatrului nostru. 

Un bogat „caiet-program“, prezentat în excelente condiţii tehnice (cuprin- 
zînd articole de Zaharia Stancu, Aurel Baranga, Sică Alexandrescu), va înfățișa 
pentru fiecare piesă subiectul foarte explicit povestit, însoțit fiind de o bogată 
iconografie. De altfel, spectacolele vor putea fi ascultate de public în limba 
rusă printr-un sistem de retransmisie cu căști. 

O surpriză plăcută : o insignă cu efigia lui I. L. Caragiale, „patronul“ Tea- 
trului Național, va fi lăsată drept amintire fiecărui spectator sovietic. 

O dată cu efigia lui Caragiale, actorii noştri vor să lase spectatorilor sovie- 
tici şi o altă imagine: aceea a teatrului romînesc nou, a unui teatru legat de 
popor, purtătorul unor glorioase tradiţii realiste şi promotor al realismului so- 
cialist în arta spectacolului... 

La rubrica „Prezențe romînești peste hotare“, turneul primei noastre scene 
deschide un nou şi important capitol: „turneul cel mare“ aşa cum arătam că îl 
numesc actorii subliniindu-i astfel importanța. 

Am înțeles că acesta e un adevăr, am văzut la „lucru“ actorii, regizorii, 
maşiniştii Teatrului Naţional... Am rămas încredințat, chiar din perioada pre- 
gătirilor, că ei vor face cinste teatrului romînesc, Efigia lui Caragiale nu va ră- 
mîine o simplă amintire de spectator într-o cutie uitată. Ea va simboliza biruințele 
teatrale ale patriei noastre, care a făcut din arta sa unul din bunurile sale cele 
mai de preț. www.cimec.ro 


semma Lam 


Niki Atanasiu 


Vicepreşedinte al Comitetului Central al Sindicatului 
Muncitorilor din Invăţămint şi Cultură 


ETICA COMUNISTĂ, 
CONDIŢIE A CREAȚIEI ARTISTULUI 


În felurite însemnări şi amintiri, apărute nu demult la noi, despre lumea 
teatrului de odinioară, actorii-autori ai respectivelor rînduri consemnează cu amă- 
răciune moravurile teatrului burghez, lipsa lui de moralitate, „boema“ ce aco- 
perea viciile unui mod de viaţă descompus, de degradare artistică și înjosire umană, 

Teatrul şi-a însuşit azi, ca o coordonată fundamentală şi obligatorie pentru 
existența sa, caracterul militant, pus în slujba construcţiei socialismului. Înnoirea 
sa profundă a întărit rostul social al acestei arte, nemijlocit îndreptată înspre 
cele mai largi mase ale poporului. muncitor. 

Noua atitudine faţă de muncă, etica socialistă încetățenită azi în rîndurile 
oamenilor muncii — pretinde şi slujitorilor teatrului o nouă poziţie şi concepţie 
în faţa practicii artei lor. 

Nouă este și poziţia actorului în societate. Purtător al noii culturi socia- 
liste, legat de viaţa obştească, de viața clocotitoare a maselor populare, artistul 
e deopotrivă cetăţean ; şi această calitate adaugă un titlu de prestigiu deosebit 
slujitorilor noului nostru teatru. De aceea — spre deosebire de publicul sălilor de 
teatru din anii de huzur ai burghezo-moşierimii, nepăsător faţă de soarta lor — 
noul nostru public muncitor admiră şi prețuieşte actorul atît pe scenă cît şi în viața 
cea particulară, pretinzîndu-i-o demnă, cinstită, la înălțimea artei pe care o prac- 
tică şi cauzei pe care, prin artă, o slujește. 

Încetăţenirea temeinică a ţinutei morale în viaţa şi munca sa este o condiţie 
esenţială pentru arta însăşi a actorului. Ea a fost ca atare preconizată şi de Sta- 
nislavski care, înaintea oricăror precepte de ordinul măiestriei, lega problemele 
eticii de exigența pe care artistul e chemat s-o nutrească faţă de propria lui 
vocaţie, de funcţia socială a artei pe care o profesează şi, implicit, de publicul 
căruia artistul se adresează. Etica actorului nu este o abstracţiune, ci o cerință 
de bază a muncii şi vieţii artistului în societatea noastră. Prin ţinuta sa etică, 
actorul îşi mărturiseşte poziţia sa de clasă; îşi confruntă creaţia, deci aportul 
său cotidian în dezvoltarea societăţii noastre cu atașamentul său faţă de clasa 

muncitoare, îşi verifică şi lasă să i se verifice devotamentul cu care se dăruie 
cauzei patriotice a socialismului. 

Şi înaintaşii noştri, ctitori ai teatrului romînesc, au fost conștienți de înăl- 
țătoarea lor misiune civică. Aristia — actorul şi luptătorul din cîmpia Drăgășanilor, 
primul profesor de artă dramatică în adevăratul înţeles al cuvîntului, unul din 
inițiatorii Societăţii Filarmonice — rămîne în istoria teatrului romînesc ca o lumi- 
noasă figură de artist revoluţionar. Costache Caragiale, actorul, animatorul și 
autorul dramatic, a contribuit prin scrisul, prin jocul şi spiritul său militant la înră- 
dăcinarea în moravurile teatrului românesc a tradiţiei disciplinei, atitudinii cetăţe- 
neşti şi bunei moralităţi. Împotriva imposturii şi şarlataniei în artă, pe altarul no- 
bilei şi neîntinatei meniri a artistului, s-a cheltuit şi Mihai Pascaly. În aceeași galerie 
a marilor figuri din trecut, nu avem voie să-l uităm pe I. L. Caragiale, a cărui 
activitate de director de teatru e din păcate mai puţin cunoscută. În această cali- 
tate pe care a exercitat-o prea puţin timp, în vitregele condiţii ale vieţii sale, 
marele dramaturg s-a străduit să aducă în teatru o disciplină nouă, o atmosferă 
fermă, de seriozitate. Spiritul de muncă asiduă, serioasă, creatoare, pe care el l-a 
introdus n-a putut fi trecut cu vederea, nici măcar de delatorii cei mai aprigi ai 
activităţii sale. Asemeni putem vorbi de C. Nottara, cunoscut nu numai ca mare 
actor, „meşterul“ mai multor generaţii de maeştri ai scenei, ci renumit şi ca om de 
o rară sobrietate morală şi severă exigență faţă de sine însuşi. Respectîndu-şi pro- 
priile creaţii, insuflindu-le aura înaltei lor demnități umane, aceşti mari actori, 
modești în fața operei lor, și-au cîștigat respectul contemporaneităţii. Pe linia 
acestor exemple şi învățături, generaţiile ulterioare de artiști şi oameni de teatru 
au înnodat mai departe firul tradiţiei. Elevii şi emulii lui C. Nottara şi P. Gusti 
au imprimat mai departe în teatru linia unei munci de înaltă ţinută etică, crea- 
toare. Pe Lucia Sturdza-Bulandra, decană a teatrului nostru, o știm neobosită și 
prezentă nu numai pe scena teatrului pe care-l conduce, ci şi în cea a vieţii pu- 
blice, obștești. De asemenea, Costache Antoniu, Gh. Storin, Ştefan Braborescu, 
Kovacs György şi o seamă de alţi fruntaşi ai scenelor noastre, precum și tineri ca 
Ileana Predescu, Tamara Buciuceanu, Călin P. Florian şi alţii, sînt pilde care arată 
cum se continuă și cum se îmbogăţeşte pe coordonate noi, socialiste, marea tradiţie 
etică a teatrului nostru. 

Etica nouă socialistă există azi de altfel ca de netăgăduit în viața noastră 
teatrală. Ea este o primă şi importantă consecință a revoluţiei culturale; este o 
preocupare statornică, centrală, a învățămîntului artistic din ţara noastră. An de 
an, din institutele noastre de teatru ies noi generaţii de actori, conştienţi de rostul 
social, patriotic al profesiunii artistice căreia s-au consacrat. Nu putem totuși să 
tăgăduim că se întîlnesc încă şi azi cazuri ce se dovedesc înstrăinate de climatul 
nou al teatrului nostru. Instituţiile noastre de cultură, sindicatul lucrătorilor din 
artă primesc adesea scrisori în care sînt semnalate asemenea cazuri. 

Porniţi în verificarea acestor sezisări, am avut prilejul să descoperim o seamă 
de fapte, care nu pot fi trecute sub tăcere, dacă ţinem cu adevărat la curățirea tea- 
trului nostru de influenţe ostile ideologiei noastre, de mentalități care frînează mer- 

sul nostru înainte, de deprinderi menite să stinjenească desfășurarea sănătoasă a 
elanului creator al artiştilor noștri. Eliminarea unor stări de lucruri care mărturisesc 
triste reminiscenţe ale teatrului burghez de odinioară se cere neîntirziat, necruţător 
şi pînă la capăt dusă la împlinire. 

Am răsfoit cîteva condici de repetiţie și spectacole din cîteva teatre din 
țară. Sînt martori „birocratici“ — cum cred greşit unii — ai muncii cotidiene din 
culise. Aceste condici oferă de multe ori o imagine neștiută publicului care aplaudă 
în sală. Ele vorbesc despre condiţiile în care se realizează ori se reprezintă spec- 
tacolele. Adeseori ele lămuresc cauzele degradării — sau chiar a lipsei de valoare 
iniţială — alteori descoperă superficialitate şi uşurinţă în felul cum se porneşte înj- 
ghebarea producţiilor artistice în unele colective. Mai de-a dreptul aceste condici 
consemnează, pe seama unor actori, întîrzierile, absenţele nemotivate, desconsidera- 
rea repetiţiilor, rolurile neînvăţate şi lipsă de răspundere — într-un cuvînt lipsa lor 
de respect, disprețul faţă de munca colectivului, față de directorul de scenă, o 
nepăsare condamnabilă faţă de opinia majorităţii, faţă de repetiţie, faţă de spec- 
tacol, faţă de actul lor artistic, faţă de public. Cît de mare apare deosebirea între 
atitudinea demnă şi plină de conştiinciozitate a unui actor de prestigiul şi vîrsta 
bunăoară a maestrului Gh. Storin — care în ciuda stării fizice precare se prezintă 
întotdeauna cu punctualitate, cu rolurile învăţate — și unii actori pomeniţi în con- 
dicile de repetiţii ale teatrelor. Aceştia — elemente de valoare şi talent netăgăduii — 
manifestă curioasa pornire de a socoti repetițiile ca o corvoadă ori ca un ritual 
formal. dacă nu inutil talentului lor. Asemenea tendințe sînt dovada rămășițelor 
teatrului de tip vechi, în mentalitatea unora din slujitorii teatrului nostru de azi. 
Supralicitîndu-se, ei caută cu tot dinadinsul să se detașeze de colectiv să-l umbrea- 
scă uneori, chiar să-l sfideze prin cele mai năstruşnice comportări şi atitudini. În 
locul modestiei, proprie adevăratei creu'.i, îngimfare găunoasă. În locul unei munci 
disciplinate, conştiincioase şi aplicate, sfidarea şi dorința de a epata cu superfi- 
ciale „sclipiri“ de moment ce acoperă un mare gol interior. 

De la repetiţie, acesie „metode“ se prelungesc la spectacol. Regizorii de 
culise ştiu prea bine de cîte ori absențele nemotivate şi neaşteptate ale unor actori, 
telefoanele, rugăminţile de a nu întirzia la repetiţii şi spectacol şi chiar mașina 
care-i aduce în ultimul moment, sînt de natură să răstoarne judicioasa programare 
atît a repetiţiilor cît şi a spectacolului. Asemenea practici creează de multe ori 
legitime nemulțumiri în rîndul publicului profund dezamăgit în dragostea pe 
care o poartă teatrului şi in emoția sufletească cu care s-a pregătit să întîmpine 
actul artistic. 

Condicile de spectacol vorbesc de intrări bruşte, giliinde, în scenă, de apa- 
riții nemachiate, de răsturnarea sau împleticirea replicilor, de împănarea lor cu 
adaosuri personale. Sint fapte aparent mici, lipsite de importanţă, uneori chiar 
hazlii, care alimentează tezaurul de anecdote al culiselor. Exprimă însă vocaţe 
artistică asemenea manifestări? Nu, hotărît nu! Vocaţia, fără conștiința răspun- 
derii faţă de funcţia şi importanţa artei pe care o slujeşti, e inoperantă, deci inexis- 
tentă. Acest meşteşug rutinier sau oricum l-am numi. — funcţionarism artistic. 

muncă formală, de serviciu etc. — n-are nimic comun cu arta, cu dăruirea artis- 
tului, cu rolul de mesajer pe care artistul îl joacă în faţa mulțimilor însetate 
de frumos şi de adevăr. Căci, în adevăr, de aici, de la această elementară lipsă 
de respect faţă de propria chemare și muncă faţă de colectiv, față de spectacol, 
faţă de public, se trece implicit la anularea mesajului artistic, la starea gravă a 
spectacolelor degradate și chiar la gustul pentru „șuşanelele“ de murdară origină. 

Aceste triste recrudescenţe ale moralei teatrului burghez răbufnesc surprin- 
zător, contaminînd din păcate şi pe unii actori din tînăra generaţie, crescută și 
educată în institutele noastre, în anii puterii populare. 

Unde a învăţat de pildă tînărul şi taleniatul actor Mircea Anghelescu sau 
alţi tineri colegi şi colege din Teatrul Tineretului şi alte teatre să-şi sfideze pro- 
lesorii şi tovarășii ? Putem oare absolvi de îndatorirea etică pe acești tineri, doar 
pentru că sînt talentaţi ? Eminescu, în calitate de critic dramatic, n-a ezitat să-l 
critice pe Matei Millo — atunci cînd, deși îl prejuia ca pe o culme a artei teatrale 
romiînești, a descoperit la el înclinări ce nu se împăcau cu ţinuta artistică cerută 
de prestigiul său binemeritat. E o pildă de intransigenţă şi principialitate în pre- 
țuirea talentului, a unui mare talent. Ea ne învaţă că extazierea și ploconirea în 
fața talentului sînt dăunătoare şi talentului — dar cu osebire teatrului. Căci căderea 
în extaz şi ploconirea încurajează aroganţa, lipsa de bun simţ și de proporţii în 
relaţiile cu colegii de colectiv şi cu partenerii de spectacol. Ele dau alte ori apă 
la moara unor fenomene și mai nesănătoase, mai grave ; la fenomene care amenință 
chiar prestigiul instituţiei în care „lucrează“ respectivul „talent“. Ne gîndim, bună- 
oară, la acea trivială comercializare a ariei, la așa-zisul „ciubuc“, care se mai 
practică uneori în rîndurile unor actori. Aceste afaceri „artistice“ duc la deprecie- 
rea şi minimalizarea locului de muncă stabil, contribuie la pierderea prestigiului 
actorului însuși, la izgonirea publicului. Căci, oamenii muncii s-au învăţat în aceşti 
ani să deosebească arta adevărată de divertismentele vulgare. Publicul de azi este 
exigent, ştie să discearnă și pretinde creaţii care să-i satisfacă gustul de frumos, 
setea de adevărurile epocii noastre. 

Este cu atît mai trist şi mai vrednic de disprețuit faptul că în asemenea 
manifestări au putut fi antrenați şi actori de efectivă valoare şi recunoscut talent, 
care se bucură de aprecierile unanime ale presei noastre ca şi ale celei de peste 
hotare. 

Vocea, talentul, măiestria, mimica, „vis comica“ ale unor personalităţi din 
teatrul nostru nu reprezintă totuşi garanţii ale succesului lor în faţa publicului 
nostru, atita timp cît mijloacele artei lor nu sint secondate de ţinuta morală şi 
probitatea artistică corespunzătoare. Practica „ciubucului“ nu se poate în nici un 
fel încadra în peisajul unui teatru ce se vrea și trebuie să fie o tribună a educaţiei 
maselor. De aceea, împotriva acestor practici ruşinoase, de ciîştiguri cu orice preţ, 
(cu preţul jertfirii artei, în primul rînd) trebuie dusă o luptă susţinută şi hotărită. 

O latură deosebită în problema eticii actorului de azi este poziţia sa faţă 
de distribuirea rolurilor în piese. Au fost cazuri în trecutul nu foarte îndepărtat 
— şi aceste cazuri se cunosc — cînd actorii au refuzat roluri în piese, sub pre- 

textul „tipului“ artistic, din care respectivii actori se socoteau că fac parte, sub 
pretextul nepotrivirii cu rolul, al dispreţului faţă de rolul „mic“ sau sub alte pre- 
texte, Reversul acestor atitudini este încăpăţinarea unor actori de a cere să joace 
şi de a-şi dărui forţa creatoare în unele lucrări minore, ieftine, pe gustul retrograd 
al unei minorităţi, tărăgănînd munca pentru realizarea unor spectacole de calitate 
superioară. Ce înseamnă aceasta, dacă nu pierderea simțului datoriei patriotice, 
cetăţeneşti, neînţelegerea sarcinilor primordiale ale profesiunii de actor ? 

Cum putem noi uita că marii noștri actori, valorile recunoscute ale scenei 
noastre s-au realizat ca atare în piese originale romineşti ? Creaţiile lui C. Nottara 
în teatrul lui Alecsandri sau Delavrancea. ale lui I. Brezeanu în piesele lui Cara- 
giale, ale lui A. Demetriad în Vlaicu Vodă sau bunăoară N. Băltăţeanu în Hagi 
Tudose şi atitea altele ale atitor altora manifestă înţelegerea artei lor ca un factor 
de promovare în primul rînd a culturii noastre naţionale. 

Ne mai gindim apoi şi la racila vedetismului. Nenumărate şi josnice sînt 
metodele prin care actorii se „sapă“ între ei pentru a-și plasa fiecare mai bine 
„cîrligele“ la public, fără a ţine seama de omogenitatea spectacolului şi de im- 
portanța mesajului lui, de ideea scriitorului, de specificul limbii și stilului 
său, şi nici măcar de textul propriului rol. Micile sau marile mizerii pe care şi le 
servesc reciproc astfel de actori între ei, sint rămășițele unei mentalități de tristă 
amintire din teatrul de altă dată, cu cortegiul lui de amărăciuni și răutăţi, consem- 
nată nu o dată de scriitorii noștri. Ideea dăunătoare a supremaţiei talentului, a plo- 
conirii în faţa meritelor artistice, precum am mai spus, este incompatibilă cu etica 
socialistă. Preţuim fără îndoială şi aplaudăm creaţiile Olgăi Tudorache, sîntem 
întru totul de acord cu opiniile exprimate de aceeași actriță în presa noastră, dar 
nu putem trece cu vederea nejustificata ei autoapreciere, disprețul cu care îşi tra- 
tează colegii şi colectivul. 

Vedetismul are şi alte fațete, manifestindu-se ca atare şi în afara teatrului 
propriu-zis, acolo unde unii actori sau actrițe cred că-și pot permite o viaţă 
„liberă“, în afara moralei, uitînd că pe scenă sau în siradă actorul trebuie să se 
bucure de acelaşi prestigiu în faţa publicului căruia i se adresează. De pildă, 
actori pe care i-am aplaudat cu diferite prilejuri peniru valoroase creaţii în piese 
noi, de tradiţie şi caracter revoluţionar, manifestă în „viaţa de toate zilele“ spiritul 
„boemei“, apucături deşănţaie, incalificabile, ce au stirnit indignarea publicului 
larg. E vorba de actori care, veniţi să împrospăteze colective teatrale de mare 
tradiţie, s-au situat prin comportamentul lor în afara climatului moral al teatrului 
nostru. E vorba şi de actriţe care încalcă flagrant elementare norme de conduită 
morală etc. etc. Acestor actori, ce-şi arogă titlul de „vedete“, trebuie să le-o spunem 
ritos că realizările lor artistice se devalorizează. se dizolvă în apa tulbure a dema- 
gogiei artistice, dacă prin purtările lor nedemne ei îşi îndepărtează publicul şi-şi 
pierd stima oamenilor cinstiţi şi muncitori. Cauzele care au dus la excluderea 
actorului Mircea Ipate-Mareş din rîndurile colectivului Teatrului Tineretului con- 
stituie un avertisment pentru cei care nu se grăbesc să repare printr-o muncă 

Din păcate, forurile conducătoare ale unor teatre şi conducerile sindicale, 
manifestă de multe ori o poziţie concesivă față de asemenea practici şi abateri 
de la morală şi disciplină. Ele se mulţumesc să consemneze aceste fenomene, ori 
să le socotească simple cazuri de „teribilisme specifice“, uşor reparabile. Atmosfera 
nesănătoasă din unele teatre — intrigi, bîrfeli, aranjamente carieriste şi mercan- 
tile — ca şi comportări nedemne în afara teatrului sînt de multe ori acoperite de 
conducerile teatrelor cu o îngăduință de neiertat. Cocoloşirea adevărului, lipsa unor 
dezbateri colective principiale, tovărăşeşti, în rîndurile cadrelor artistice, slăbirea 
criticii şi autocriticii, păstrarea unor poziţii călduţe de avantajare reciprocă, favori- 
zează chiar dezvoltarea unor atari fenomene negative. După cum s-a dovedit, uneori 
nepăsarea îngăduitoare a dus la adăpostirea unor tendințe de-a dreptul duşmă- 
moase, îndreptate împotriva teatrului nostru de azi. Astfel s-a ajuns ca un colec- 
tiv fruntaş ca Teatrul de Stat din Piteşti, să-și vadă scăzută rodnicia artistică da- 
torită activităţii destructive a actorului azi înlăturat C. Musceleanu. Pe alt plan, 
deşi tot în legătură cu nejustificata îngăduinţă a direcțiilor, se poate vorbi de 
cazul actorului Sorin Lepa de la Teatrul de Stat din Reșița. Acesta supraevaluîn- 
du-și talentul și „virtuțile fizice“ îngreunează munca şi strădania colectivului. 
Toleranţa direcţiei şi a colectivului Teatrului de Stat din Reşiţa, față de com- 
portarea lui Sorin Lepa, e nu numai spre paguba instituţiei, dar e departe de a 
fi pedagogică şi tovărăşească față de însăşi cariera actorului. Lăsat în voia le- 
neviei şi prea plinului de sine, el se va izgoni, pînă la urmă singur, din teatru, 
din propria lui profesie. Vina nu va fi însă în acest caz, numai a lui — ci şi a 
colectivului care-l îmbrăţişează şi-l iartă astăzi şi a directorului care-i trece cu 
vederea toanele. Acelaşi destin îl aşteaptă şi pe actorul T. Branea, care prin be- 
tiile, scandalurile, intrigile şi imoralitatea pe care o oficiază, a prejudiciat Tea- 
trului de Stat din Petroşani. 

Exemplele citate nu sînt singurele. Cazuri asemănătoare se întîlnesc şi în alte 
ieatre, şi uneori chiar în cadrul colectivului primei noastre scene. 


Poporul nostru, oamenii muncii construiesc socialismul muncind zi de zi, 
cu simplitatea şi măreţia ce caracterizează eroismul. Nenumărate sînt sarcinile 
puse în fața lor de partid, de cerinţele construirii socialiste. Actorii, regizorii, 
oamenii de teatru n-au dreptul să se situeze în afara acestei munci, sau să îngreu- 
neze vasta acţiune de culturalizare a regimului nostru popular, a partidului. Ce 
atitudine ar lua actorul dacă, fără machiaj, fără costum, fără recuzită, ar fi adus, 
spre judecarea faptelor sale, în sală, — în sala de teatru — în faţa acelora care-l 
aplaudă cu recunoștință şi doresc să soarbă adevăruri vitale de la el? La aceasta 
trebuie să se gîndească cu gravitate oamenii noștri de teatru; către acei oameni 
mulţi şi simpli care ne judecă şi ne cîntăresc faptele şi vorbele, trebuie să se 
îndrepte strădania şi năzuinţele noastre. 


Menirea nobilă a artistului, a aceluia a cărui datorie este să aprindă inimile 
oamenilor, însufleţindu-i către fapte mari, nu poate fi îndeplinită decît de oameni 
cu o înaltă conștiință civică, animați de dragoste şi patriotism faţă de poporul 
muncitor şi cuceririle sale, animați de spiritul de partid. Spiritul de partid nu se 
manifestă însă formal, la rampă, ci organic, în viața de toate zilele. Căci în viața 
de toate zilele a artistului, se prefigurează creaţia lui. „Nu e posibil să duci în 
spatele scenei o viață meschină mic-burgheză şi pe scenă să întruchipezi eroii lui 
Shakespeare“ a scris Stanislavski în cunoscuta şi din păcate prea puţin citită 
Etica actorului. Îngăduindu-ne să-l parafrazăm pe marele om de teatru, socotim 
şi noi că nu e posibil, azi în ţara noastră, să manifești în viaţa de toate zilele fapte 
şi gînduri contrarii şi străine misiunii dakerartistice şi sociale. 

PERSONALITĂȚI REGIZORALE (IIl) 
AKIMOV 


Comedia a fost, de cele mai multe ori în istoria teatrului, răsfățata actorilor 
şi a publicului. Alungînd tristețile şi trezind conștiințele, făcînd să îmbobocească 
zîmbetele şi cultivînd optimismul, ea şi-a descoperit, în pofida aparenţelor, o me- 
nire foarte serioasă, înlesnită de forța educativă a rîsului. 

Mi s-a părut de aceea foarte firească existența la Leningrad a unui teatru 
de comedie unde prim director de scenă e Akimov, al cărui stil artistic porneşte 
tocmai din convingerea rosturilor sociale educative ale comediei. 

El încearcă, în fiecare spectacol, să meargă pînă la epuizarea resurselor 
comediei, fără să se sfiiască să stiîrnească hohotul de rîs, fără să vrea să-i substituie, 
pe calea compromisului, nişte mici zimbete jenate. Regizorul repudiază falsa de- 
cenţă şi biciuieşte în plin viciul, carența morală, asociindu-și, în această acţiune 
vehemeniă, publicul, fără să-i ceară un consimțămînt prealabil, fără să-i mena- 
şi intransigența directorului de scenă în descoperirea celor mai mărunte note 
satirice ale autorului și în transmiterea lor pregnantă, atribuie spectacolului tona- 
lităţi viguroase, stenice. Fără îndoială că Akimov, înzestrat cu o mare putere de 
discernămîni, tratează într-o altă manieră comedia lirică, căreia ştie să-i valo- 
rifice inflexiunile sensibile, pasajele unde devine necesară surdina. Şi într-o situa- 
ție şi într-alta, el nu ignorează detaliul psihologic, chemat să-i motiveze lui şi 
personajelor din scenă vehemenţa sau unduirea lirică. 

Poate că aici rezidă explicaţia unuia din marile secrete ale lui Akimov: 
autenticitatea şi poezia reprezentaţiilor sale. Partizan fervent al comediei, el nu 
o respectă de dragul mecanismului abil, ci datorită oamenilor care pun în miş- 
care această maşină. Fiind artist şi nu tehnician, regizorul cercetează de fiecare 
dată un nou mod de declanşare a conflictului în scenă, nefiind satisfăcut de 
valoroasele descoperiri anterioare. (Această nonrepetare, această continuă inovaţie 
solicitată de partituri diverse, identificată şi la Tovstonogov şi Ohlopkov, apare 
ca o trăsătură caracteristică a regizorului realist-socialist.) Căutarea modalităţilor 
noi de expresie nu trebuie interpretată, în cazul concret şi în altele din această 
categorie, ca un simplu joc al fanteziei neistovite, plictisită de reluarea aceloraşi 
rezolvări. Akimov purcede totdeauna, ca şi toţi marii directori de scenă sovietici, 
de la cîte un text nou, care obligă la o nouă receptare sensibilă, la o nouă trans- 
punere scenică. Definitivîndu-și viziunea de ansamblu, regizorul apelează pentru 
susținerea ei la cele mai intime resorturi sufleteşti ale eroilor, refuzînd sintezele 
“impersonale, automatismele lipsite de substanță psihică, lăsînd comedia să ră- 
mînă foarte umană. În acest chip se dobîndeşte, între altele, autenticitatea -— 
descinsă din gîndirea şi lumea de sentimente nerarefiate ale personajelor — şi 
poezia, ca o rezultantă a urmăririi tuturor tresăririlor sensibile ale protagoniştilor. 


www Gifhec.ro 


Scenă din „,Fotoliul nr. 15“ de D. Ugriumov 


Poate că tot în această perspectivă se explică și „minunea“ comediei fără 
trivialitate. Am asistat adesea la un asemenea gen de conversaţie: 

— Cum ţi-a plăcut? 

— Nu-i rău. Dar e parcă puţin cam gros, vulgar. 

— Ce să-i faci? E comedie... 

Prejudecata trivialităţii, ca însoţitoare fatală a comediei, funcţionează în 
multe locuri din plin. N-am întîlnit, însă, în nici un spectacol al lui Akimov, de 
unde sint alungate orice falsă decenţă și timiditate faţă de grotesc, vreo urmă 
de vulgaritate. Şi am impresia că această foarte mare, deosebită calitate a repre- 
zentaţiilor sale se datorește nu numai subitilităţii, simțului măsurii, ci mai cu 
seamă facultăţii de a nu disocia comedia, ca idee, de oamenii care o populează 
şi-i atribuie valorile autentice, poetice. 

Alături de aceste semne caracteristice, e evidentă în spectacolele lui Akimov 
verva personajelor, care ajung adesea, compunîndu-şi rolurile cu mult nerv, pînă 
la o adevărată frenezie comică. Foarte elocventă în acest sens este tratarea Bies- 
tematelor fantome de Eduardo de Filippo — piesă cunoscută publicului nostru, — 
în care, beneficiind şi de indicaţiile obişnuite ale temperamentului meridional, 
regizorul imprimă un ritm îndrăcit, o mişcare a eroilor aproape de mult visatul 
perpetuum mobile. De altfel, această exuberanță a mișcării, nealtoită în cazul 
concret pe caractere crescute sub mingiierile soarelui sudic, se reîntilneşte şi în 
spectacolul cu piesa sovietică Fotoliul nr. 16 de D. Ugriumov şi în alte spectacole, 
dovedind o justificată predilecție a regizorului. 

Modul cel mai convingător, însă, în care directorul de scenă îşi manifestă 
preferinţele, stilul, îl constituie evoluţia actorilor care ocupă şi la el, ca şi la 
Tovstonogov şi Ohlopkov un rol preponderent — îndrumați din umbră de o 
avizată baghetă regizorală. În asentiment cu opiniile sale asupra genului, perso- 
najele apar totdeauna saturate de comic, comportarea lor fiind direct deter- 
m:nată de această particularitate. Aşa, de pildă, directorul Hodunov din Fotoliul 
nr. 16 — o satiră foarte ascuţită la adresa lipsei de iniţiativă, a tihnei conformiste 
şi a rutinei confortabile, cultivate de unii rătăciţi în ale teatrului — e interpretat 

de un foarte bun actor, V. Uskov, într-o manieră, pe care s-o numim în mod con- 
venţional akimoviană : volubilitatea nesilită se asociază cu gesturile mari, expre- 
sive, compoziţia suculentă e însoţită de o mişcare exuberantă mulată parcă pe 
cuvînt, instantaneele groteşti nu frizează absolut deloc vulgaritatea, în vreme ce 
intenţia, acţiunea sint consecinţele stricte, exclusive ale modulaţiilor psihice. Toate 
acestea definesc în spectacolul akimovian personajul comic şi coloratura lui spe- 
cifică, funcţia sa foarte bine determinată într-un ansamblu de proporţii armo- 
nioase. 

Regizorul trebuie să depună un efort maxim, pentru a ne face să detectăm 
îndărătul măștii comice, adesea groteşti, dedesubtul risului devenit într-o serie 
de situaţii rictus, detaliul psihologic. Refuzind automatismele lipsite de substanţă, 
care stirnesc în mod obligatoriu risul, el se obligă implicit să ne explice în spec- 
tacol, prin prisma fiecărui personaj, esența comicului. Și dacă acest lucru este 
destul de dificil în cazul protagoniştilor, el devine considerabil de greu în raport 
cu rolurile de mai mică întindere. Adevăratul artist, însă, nu e în stare să dezar- 
meze. De aceea, Akimov se îndeleiniceşte cu observaţia migăloasă, care-i îngăduie, 
fiind un fin analist, să surprindă pînă și cele mai mici vibrații ale sufletului ome- 
nesc. De multe ori am avut impresia că el umblă mereu cu un carnet de schiţe 
(să mă fi influenţat oare faptul că ştiam că e și un admirabil desenator ?), în 
care înregistrează reacţia psihică şi desenul ei expresiv. Din sutele, miile de no- 
taţii grafice adunate, el își alege, poate, cînd are nevoie, cele proprii pentru 
«consemnarea scenică a unui personaj sau altul. Numai așa îmi explic, de exemplu, 
cum n-am putut să-l şterg dih memorie pe Garderobierul din Povestire despre nişte 
soți tineri de Evghenii Şvarţ, cum n-am putut să uit mici o mişcare, nici o in- 
flexiune a lui, cu toate că a ocupat scena numai cîteva minute. 

Capacitatea aceasta excepţională de poriretizare exterioară, cu ample, im- 
presionante ramificații interioare, am reîntilnit-o şi într-un savuros ansamblu 
“caricatural din Bilestematele fantome. În actul II apar: profesorul de muzică 
Saverio Califano, soţia sa Maddalena, fiica lor Armida, copiii ei, Silvia și Arturo. 
Ei vin în casa Mariei să-l găsească pe soțul Armidei, care i-a părăsit. Cu toate 
«că obrazul le este liber, dobîndeşti la început convingerea că poartă măşti, într-atita 
de sugestivă e fiecare compoziţie a fizionomiei. Completind parcă impresia iniţială, 
ei însoțesc presupusa mască cu niște mișcări destul de nefireşti, puţin abrupte, 
care te transportă, în imperiul marionetelor. După această ingenioasă pre- 
zentare, menită să te facă să reţii expresia caracteristică, definitorie a perso- 
najelor, membrii familiei Califano îşi normalizează trepiat acţiunile, apropiin- 
du-se din ce în ce mai mult de regnul uman. Ei rămîn ridiculi, grotești, dar devin 
oameni, justificîndu-și stridențele cu durerea, imploraţia repetată cu tristeţea 
descinsă dintr-un suflet îndoliat. Aici operează în plin consonanţa poriretizării 
exterioare cu desenul fin al detaliului vieţii interioare, chiar dacă rudimentare, 
a eroilor. Tot aici e vădită tendinţa regizorului de a descifra valenţele omenești 
îndărătul aparențelor mecanice, de a anima grotescul. 

Convingerile ferme ale lui Akimov nu-l împiedică să recunoscă, pornind 
de la ele, posibilităţi nesfirşite de tratare actoricească a rolurilor, în stare să 
valorifice temperamente diferite, aptitudini diferite. Vorbeam despre o manieră 
de interpretare, pe care o numeam convenţional akimoviană. Disecindu-i com- 
ponentele, încercam să-i explicăm substanţa, fără a considera, alături de regizor, 
că epuizăm tcate notele din conţinutul noţiunii, toate variantele posibile. 

Dacă zăbovim puţin numai asupra creaţiei unui excelent actor, A. Benia- 
minov, în rolul lui Pasquale din aceleaşi Blestemate fantome, desluşim o serie de 

trăsături originale, care nu contrazic stilul akimovian în ansamblu, dar care 
păstrează o sumedenie de note cu totul personale. (Fără îndoială, însă, că şi aici e 
implicat directorul de scenă, în măsura în care creaţia actoricească nu rămîne 
pînă la urmă pe deplin autonomă, fiind sortită să se încadreze în mod obliga- 
toriu în viziunea regizorală a întregului spectacol.) Beniaminov pornește parcă 
de la datele commediei dell’arte, avînd un debit verbal foarte bogat şi cît se poate 
de firesc, mișcări extrem de degajate, o comportare care se situează incomparabil 
mai aproape de improvizație decit de tehnica gestului îndelung studiat şi destul 
de chinuit reprezentat în scenă. 

Există în piesă un personaj, profesorul Santanna, care nu apare niciodată, 
avînd însă o sarcină importantă în economia lucrării: el ascultă, fără să obiecteze 
— deoarece nu are o prezenţă fizică — diverse confesiuni ale lui Pasquale. În- 
tr-un mic balconaş, cu faţa la sală, Beniaminov conversează cu imaginarul pro- 
fesor, uşurindu-şi sufletul: candoarea şi mica abilitate, sentimentul jignirii şi 
nădejdea, naivitatea și sclipirile de inteligență sint alternate cu virtuozitate pe 
parcursul unor monoloage precipitate, care asociază torentele de cuvinte cu o 
mișcare aproape acrobatică a întregului corp. El mai creează în spectacol cîteva 


Scenă din ,„,Fotoliul nr. 16" 
de D. Ugriumov 


Scenă din „Povestire despre nişte soţi tineri“ de Evghenii Șvarj 


momente admirabile, abandonînd de astă dată cuvîntul şi preferind pantomima. 
Luîndu-şi complice o muzică mai puţin melodioasă, sacadată, Beniaminov suge- 
rează frica — în cîteva întilniri cu presupusele fantome — mimînd cu mare artă 
fiecare timp din evoluţia sentimentului care pune treptat stăpînire pe el. Deo- 
sebit de valorosul actor sovietic mi-a amintit, în aceste situaţii, de Marcel Marceau 
şi de marele Charlot. (Cînd am văzut prima secvență de pantomimă a lui Beniami- 
nov, am exclamat în gînd: „Ce autentică chapliniadă !“) 

Am lăsat intenţionat pentru mai la urmă discuţia asupra decorurilor lui 
Akimov, deoarece, privind superficial, exista ispita — dat fiind că regizorul e şi 
pictor scenograf — de a identifica spectacolul cu prezentarea sa plastică. Ade- 
vărul e însă că directorul de scenă îşi subordonează decorul propriu, pe care 
nu-şi îngăduie să-l considere copil preferat, determinîndu-l să aibă o calitate func- 
țională, strict legată de gîndul regizoral, de indicaţia principială a textului. N-am 
descoperit în spectacolele lui Akimov o concurenţă între regizor şi pictor sceno- 
graf: dimpotrivă, am constatat o desăvirşită simbioză, pe deplin conștientă de 
ierarhia necesară a valorilor componente din reprezentaţie. Şi fiindcă trăgeam 
o concluzie asemănătoare, vorbind despre relaţia actor-regizor la Ohlopkov, tre- 
buie, referindu-mă după teatrul sovietic, la cel german şi la alte teatre europene, 
să regret încă o dată că la noi sînt destul de puţini directori de scenă care îşi per- 
mit asemenea cumuluri de funcţii, dovedite în nenumărate rînduri extrem de 
rodnice. 

Dacă în cazul lui Ohlopkov, încercam să înlocuim termenul decorului cu 
ideea noii arhitecturi a scenei, am prefera să folosim, în spectacolele lui Akimov, 

formula viziunii plastice. Deoarece, scenograful asociat în aceeași persoană cu 
regizorul, împletindu-şi acţiunea, participă la elaborarea datelor celor mai intime 
ale concepţiei spectacolului, fiind foarte greu de descifrat, pînă la urmă, unde 
a apărut iniţial ideea directorului de scenă şi unde cea a pictorului, în ce loc a 
contribuit unul mai mult decât celălalt. 

Topindu-l pe scenograf în ființa regizorului, nu putem totuși trece cu ve- 
derea marile daruri ale pictorului Akimov: o paletă coloristică foarte rafinată ; 
un ochi deosebit de înzestrat care traduce în cel mai propriu limbaj plastic obser- 
vaţia fină a naturii, a realității; un excepţional simţ al măsurii, al proporțiilor, 
care încadrează cu virtuozitate omul în decor; o fantezie exuberantă, însoțită 
de o mare capacitate de sugestie. 

Remarcam la Ohlopkov tendința, în căutarea noilor locuri de joc, de a 
amplifica scena, fie ôn înălţime — Hamlet — fie în profunzime (folosirea pla- 
nurilor dindărătul scenei, acapararea fosei, ocuparea unei părţi a sălii de spec- 
tacol) — Hotel Astoria. Akimov procedează altfel, în aceeaşi intenţie de ampli- 
ficare a scenei: el construieşte în toate spectacolele ferestre mari, balcoane, pla- 
nuri deschise, care desfac profunzimi suplimentare, largi perspective. Din această 
pricină, decorurile sale sînt foarte aerate, respirind generos și sub raportul culorii 
şi sub acela al spaţiului. şi asociindu-și în acest plan viziunea întreagă a specta- 
colului. Amplitudinea gîndirii plastice nu-l împiedică pe Akimov să reconstituie 
o serie de detalii, indispensabile în compoziţia cadrului ; el nu se lasă însă nicio- 
dată furat — aici poate că regizorul îl ajută pe scenograf — de efectele exterioare 
ale unei expresivităţi insuficient motivate. Aşa, de pildă, e foarte amuzant tabloul 
din magazia: de recuzită (Fotoliul nr. 16): un schelet cască orbitele iriense, înspăi- 
mâîntătoare în penumbra din scenă, o mască de dimensiuni gigantice — înaltă 
cît un om — rînjeşte grotesc, alături stă agăţată jucăuş macheta unui gingaş 
vaporaş ş. a. Numai că toate aceste piese diverse, din cale afară de nostime fiecare 
în parte, există, justificîndu-se necesar, în calitate de elemente componente ale unei 
atmosfere admirabil sugerate. 

Povestirea despre nişte sofi tineri are o anecdotă destul de simplă: doi 
tineri se îndrăgostesc, se căsătoresc, trăiesc la început într-o frumoasă idilă pen- 
tru ca apoi lucrurile să se cam încurce, relaţiile să se răcească, fără nici un motiv 
temeinic în fond. Pe neaşteptate, soțul, Serghei, pleacă într-un sovhoz, unde e 
chemat să verifice modul în care a fost realizat un plan al său. În vremea aceasta, 
soţia, Marusia, se îmbolnăveşte de scarlatină, considerîndu-se, datorită unei neîn- 
țelegeri, şi părăsită. El se întoarce, ea se însănătoşeşte, adevărul iese la iveală 
şi frumoasa dragoste de la început va continua să le alinte existența. Se pot găsi 
în piesă destule naivităţi şi inegalităţi, o tratare nu totdeauna suficient de com- 
plexă a frămîntărilor psihologice, dar ea are calitatea de a vorbi cu sinceritate 
şi emoție despre însemnata problemă a relaţiilor dintre soţi, despre universul 
etic al tineretului. Lucrarea lui Şvarţ cuprinde, în acelaşi timp, o seamă de auten- 


tice intonaţii poetice, care au fost surpiinse şi transmise cu sensibilitate şi talent 
de regizorul şi scenograful Akimov. 

Apar în spectacol, o dată cu ridicarea cortinei, două personaje convenţionale 
— Păpușa şi Ursuleţul: ele sînt așezate, păstrind dimensiunile obișnuite ale jucă- 
riilor, pe speteaza unei canapele. În anumite momente, de pe tot parcursul acţiunii, 
jucăriile coboară şi devin animate, dobiîndind proporţiile obişnuite ale omului; 
în aceste situaţii ele dansează — în maniera mecanică a marionetelor — şi cîntă, 
povestind antecedentele eroilor piesei sau trăgind unele concluzii în legătură cu 

datele lor actuale. Păpușa şi Ursuleţul, alternîndu-și dimensiunile, ca şi calitatea 
însuflețită sau neînsufleţită, au rolul unor comentatori. foarte utili pentru des- 
cifrarea coordonatelor acţiunii. Din cînd în cînd, Marusia li se adresează, mono- 
logind — acum ele sînt neînsufleţite — şi monologul ei devine astfel mai firesc, 
mai puţin abstract, în confruntarea cu nişte interlocutori concreţi, chiar dacă 
lipsiţi de cuvint. Către final, planurile se interpătrund pînă într-atita, încît se 
confundă : Marusia conversează cu Păpuşa şi Ursuleţul — de astă dată vii, 
făcîndu-le confesiuni, ascultindu-le sfatul. 

Aceste elemente convenţionale, ca şi secţiunea fantastică din partea a treia 
-a piesei — unde domină visul lui Serghei şi delirul febril al Marusiei — nu fac 
„corp străin cu realitatea, rămînind implantate în domeniul firescului 
buind, departe de artificial și gratuit, la deznodămiîntul conflictului real. 

Un aport esenţial în această direcţie îl aduce viziunea plastică — inspirată, 
strîns asociată cu ideea textului — la care vroiam tocmai să ajungem. Pentru a 
sugera interferenţele dintre ficţiune şi realitate, Akimov apelează la proiecţii, pe 
care le integrează armonic în economia decorului teatral. Plin de graţie tristă e 
finalul tabloului întîi din partea a doua: pe tavanul scenei sint proiectate nişte 
animale caraghioase, o căsuță cu contururi împrumutate din împărăţia basmelor, 
în vreme ce în centru, pe scîndurile destinate din totdeauna actorilor, cei doi soţi 

şi cele două păpuşi improvizează, în acelaşi ritm cu mișcarea figurilor proiectate, 
un dans dureros, destul de incoerent, al îndoielilor, al primelor neliniști. 

Ingenios de simplu e și decorul din spitalul unde e internată Marusia : îm 
scenă se vede un singur pat, situat într-un plan înclinat şi pe care se odihneşte 
bolnava, iar deasupra, pînă sus de tot, e proiectat un salon cu multe paturi, al 
cărui relief, ale cărui dimensiuni spaţiale le simţi foarte bine. La un moment dat, 
bolnava începe să aiureze şi atunci planul proiectat porneşte să se miște, făcîn- 
du-te, în sală, complicele înduioşat al delirului bolnavei. 

Viziunea plastică şi optica tratării rolului în scenă, concepţia de ansamblu 
a spectacolului și interpretarea comediei, conturează imaginea unei deosebit de 
interesante personalităţi artistice. Preocupat de întreg, Akimov nu disprețuiește 
amănuntul : prin intermediul excepţionalelor sale aptitudini de observator, el 
identifică semnificația amănunitelor, cu ajutorul cărora reconstituie, stimulat şi 
de bogata sa fantezie, cel mai autentic întreg. În calea aceasta complexă a ana- 
lizei întregită cu sinteza, el nu pierde nici o nuanţă. Pe un larg portativ psihologic, 
regizorul trece — determinat de vroita sa servitute inspirată față de textul dra- 
matic — de la ironie pînă aproape de cinism, cînd stigmatizează o categorie de 
personaje, de la compasiune pînă la marele lirism, cînd se întilnește cu eroi care 
solicită, merită protecţia. Ironiei elegante, rafinate, dar caustice, cu care tratează 
protagoniștii din Blestematele fantome, îi ia locul în Povestirea despre nişte soți 
tineri o uşoară timiditate duioasă, schimbată fără scrupule în agresivitate, vehe- 
menţă la adresa unor personaje groteşti din Fotoliul nr. 16. Akimov mu refuză 
niciodată gluma, chiar ușoară, parodia veselă, spuma comediei, descifrindu-i însă 
în mod obligatoriu subtextul grav şi străduindu-se să-l treacă, cu cea mai mare 
eficacitate, în sală. Apelind la mijloace diverse, el cheamă în sfera sa de interese 
şi un repertoriu foarte variat (Voltaire şi Anatole France, Saltikov - Șcedrin şi 
Suhovo-Kobilin, Lope de Vega şi Shakespeare, nenumărați autori sovietici), do- 
vedind la scenă deschisă că predilecţia pentru comedie nu reprezintă o îngustă, 
confortabilă specializare, ci © necesară şi foarte dificilă sarcină artistică. 

Toate acestea, îi conferă o mare putere de educaţie, cunoscută, apreciată, 
apărată de mulţimea spectatorilor care frecventează cu fidelitate Teatrul de co- 
medie din Leningrad. Mi-am dat seama de acest lucru, participînd, după spec- 
tacolul cu Povestirea despre niște soți tineri, într-o duminică dimineaţă, la o 
înflăcărată dezbatere, în care un public foarte variat uita de ziua de sărbătoare, 
jertfind cîteva ceasuri libere, ca să comenteze reprezentaţia, ca să-i discearnă actua- 
litatea, ca s-o privească în luminile realismului socialist, ca să-l ajute pe Akimov. 
Simpatia caldă, cointeresarea dezinteresată, pasiunea nestăvilită, manifestate în 
sprijinirea regizorului ce demonstrează în practica sa fertilă că e îndrăgostit de 


ziua de azi a omului sovietic, mi s-au părut cel mai valoros elogiu — la care ne 
alăturăm fără rezerve — adus artistului Akimov. 
++ 


Tovstonogov, Ohlopkov, Akimov. Trei regizori sovietici, ale căror foarte 
distincte personalităţi artistice fuzionează în afirmarea mesajului revoluționar a? 
lumii noi. Argumentele analitice pe care le-am căutat în descifrarea artei lor 
vroiau să slujească reliefării varietății în unitate, acestei caracteristici foarte în- 
semnate a metodei realismului socialist, menite, între altele, să-i înlesnească pros- 
peritatea. Dacă această intenţie a noastră a trecut la public (cum se spune în 


teatru), nu putem decît să ne declară cmadisbăcuți. 


Radu Lupan 
ANTITEATRUL LUI EUGENE IONESCO 


Tendinţa actuală a ideologilor reacţiunii, aşa cum s-a mai observat, e de a 
prezenta fenomenele crepugculare ale culturii burgheze ca fenomene de vitalitate, 
de înnoire. Încercînd, în pofida logicii adeseori, să revizuiască conceptele funda- 
mentale ale filozofiei materialiste, ei nmr ezită a declara deschis totala lor inaderență 
la realitate. Lumea realităţii obiective, cu neputinţă de negat în implacabila ei 
condamnare a orînduirii capitaliste, este decretată de aceea ca fiind o lume ima- 
ginară, a aparenţelor, dincolo de care ar trebui căutat adevărul! Filozofiei i se 
recomandă, de pildă, „să derealizeze, să sfărime limitele pe care viziunea ştiinţifică 
(evident, materialistă — n.n.) le impune lucrurilor“ (F, Alqui6 — Philosophie du 
surréalisme, 1956). Artei i se propune același ţel, dar exprimat mai limpede: „Atin- 
gerea lucrurilor, în realul lor secret, implică o eliberare din aparențe, o distrugere 


dacă nu a realului, cel puţin a compoziţiei sale“ (Gaëtan Picon — Histoire des 
littératures, vol. II. Le style de la nouvelle littérature, 1956). 
Refugiul într-o lume unde nu mai domnesc „aparențele“ — de fapt, înfăţişa- 


rea materială, reală a societăţii şi a naturii — ci „absolutul“ — de fapt arbitrariul 
irealităţii subiective — dizolvă însă în neant însăși trăsătura de bază a artei, aceea 
de a avea o funcţie de cunoaştere prin reflectarea realităţii obiective. Şi aşa cum 
filozofia burgheză se străduieşte să fundamenteze, pentru a răspunde victoriilor 
neîncetate ale materialismului în toate domeniile, conceptul „antimateriei“, estetica 
burgheză afirmă conceptul „antirealităţii“, cu consecinţele sale în diferitele domenii 
ale. artei: plastica nonfigurativă, abstractă, literatura suprarealităţii etc. 


*++ 

Debutînd cu o „antipiesă“, Ionesco a fost privit aşadar ca un autor în care 
se pot pune multe speranțe. Aşteptările criticii burgheze n-au fost înşelate. Ionesco 
a continuat cu o „dramă comică“, a venit apoi cu o „farsă tragică“, după aceea cu 
o „pseudodramă“ şi aşa mai departe. Ionesco a devenit astfel „cel mai interesant 
dramaturg european“, cum îl califica cronicarul dramatic al lui „New York Times“, 
ba chiar „mai bun decît Strindberg“, cum nu a ezitat să o afirme Jean Anouilh. 
Teatrul, sau mai bine zis antiteairul său, este cel care corespunde pe deplin ten- 
dințelor de evaziune din realitate, de ignorare sau de mistificare a ei. Recent, acestor 
tendinţe, cărora nu le dăduse pînă acum decit o exprimare, ca să spunem așa, 
artistică, lonesco le-a dăruit şi o exprimare, ca să spunem iar aşa, teoretică, de- 
ajuns de limpede în ciuda a ceea ce s-ar fi putut aştepta de la autorul unor 
antipiese. 

Într-un răspuns dat în cadrul unei anchete iniţiate de săptămînalul francez 
„Lettres francaises“, dramaturgul declara: „Asta e lumea: un pustiu sau nişte 
umbre muribunde“. Şi pentru a explica şi mai bine natura acestei viziuni crepus- 
culare a lumii, adăuga: „rădăcinile realităţii se cufundă în ireal“ (nr. 717/1958). 
Dar aceste opinii nu spun decit într-o formă sintetică, ceea ce lonesco s-a străduit 
să demonstreze pe larg în cuprinsul unui eseu publicat în „La Nouvelle Revue 
Francaise“, în februarie 1958. Intitulat Experiența teatrului, eseul încearcă să defi- 
nească caracteristicile unei noi teorii a dramaturgiei, pornind de la experienţa 

personală a autorului. Trecind peste penibilele cochetării cu care Ionesco debu- 
tează : „îmi pare uneori că am început a scrie teatru din pricină că-l detestam“, 
sau „nu aveam nici o plăcere ducindu-mă“ (la teatru) etc., vom regăsi încă în pri- 
mele rînduri tezele antirealiste amintite mai sus. 

„M-am gindit întotdeauna că adevărul ficţiunii este mai profund, mai încărcat 
de semnificaţie decit realitatea de fiecare zi“, ne împărtășește dramaturgul opinia 
sa cu privire la adevărul artei. Acesta, dacă ar fi să-l credem pe autor, se „găseşte 
în visurile noastre, în imaginaţie“. De aceea „numai miturile sînt adevărate“, iar 
realitatea nu ar face altceva decit să îngusteze cîmpul experienţei noastre. Întregul 
teatru realist, după Ionesco, este caduc din pricina „ideologiei“ pe care 
ar exprima-o, singurele piese destinate să dureze fiind doar acelea care sînt afară 
din timp, bine înţeles, din timpul lor. Întroducerea acestui „hors-temps“ (afară 
din timp), incomunicabil, ar fi singura posibilitate a oricărei piese de a trece 
pragul epocii în care a fost scrisă. Dar dramaturgul nu se opreşte aici. După ce 
vrea să excludă din piese tocmai mesajul conținutului lor — ceea ce, după propria 
sa mărturisire, îl supără cel mai mult! — Ionesco găseşte că nici o prea nuanţată 
exprimare a nuanțelor nu ar fi tocmai ceea ce e indicat pe scenă. Fără a argu- 
menta prea mult — de altfel întreg eseul e alcătuit mai mult din afirmaţii decît 
din demonstraţii —, el trece la susţinerea necesităţii „exagerării extreme a senti- 
mentelor“ în teatru. Cum această recomandare e făcută puţin cam abrupt şi cam 
fără a fi rezultatul unei înlănţuiri de argumente logice, îi găsim totuşi „raţiunea“ 
în consecinţele pe care i le întrevede autorul: „exagerarea, spune el în continuare, 
dislocă realul. Dislocare, de asemenea dezarticulare a limbajului“. lată cum o po- 
ziție ideologică cu caracter reacţionar, care pornește de la neinţelegerea şi negarea 
realităţii, de la susţinerea autonomiei conştiinţei (a „imaginaţiei“, a „visurilor“ 
în cazul de faţă), nu poate să nu introducă în artă un element de profundă deza- 
gregare. Renunţind la „ideologie“, de fapt aşa cum reiese din tot ceea ce spune, 
renunţind la acel sens al operei care caută să exprime realitatea, la determinarea 
istorico-socială a operei de artă, căutînd să treacă dincolo de real, lonesco nu poate 
să ajungă decît la dezintegrarea expresiei artistice, ceea ce l-a şi dus la scrierea 
de antipiese, la crearea unui antiteatru. Sau, cum spunea Jacques Lemarchand 
prefaţînd volumul apărut în 1956, la un „teatru de aventură“. Evident, e în primul 
rind vorba de o aventură artistică, de o aventură ideologică, destinată eșecului. 
Reacţia publicului parizian care asista la reprezentarea primei piese a lui Ionesco, 
Cintăreaţa cheală, descrisă de acelaşi Lemarchand, e de altfel concludentă. „Mur- 
murele de nemulţumire, indignările spontane, batjocura“ au „salutat“ acest spectacol. 

Ceea ce susține în continuare dramaturgul în eseul amintit nu e decit o am- 
plificare sau exemplificare a tezelor pe care le-am mai menţionat. Comicul nu e 
astfel o izbîndă a spiritului uman asupra prostiei sau uriîtului, o dezvăluire a pre- 
carităţii fondului sub o aparenţă înșelătoare, ci el „e mai dezesperant decît tragicul“, 
neoferind „nici o ieșire“. De asemenea, tragicul „prin recunoaşterea realităţii unei 
fatalităţi“ nu poate fi decit... reconfortant. Cu această ieftină sofistică, comicul 
devine tragic, iar tragediile umane, derizorii; temporalul este topit în atemporal, 
iar socialul se transformă în asocial etc., etc. Acestea sint mijloacele recomandate 
pentru ca teatrul să poată fi „redescoperit“. Dar neuitind că teatrul este, în primul 
rind, cuvîntul interpretat, Ionesco propune o ultimă reţetă: „cuvintul trebuie și 
el întins pînă la limitele sale ultime, limbajul trebuie .să explodeze aproape sau 
să se distrugă în imposibilitatea sa de a cuprinde semnificaţiile“. Nu e vorba de 

a da cuvîntului rostit pe scenă o cit mai mare forță dramatică, după cum s-ar 
putea cumva crede, ci de a apela la un limbaj de-a dreptul ilogic, irațional sau 
chiar nearticulat. 

După mărturisirile dramaturgului, ideile eseului său nu ar constitui o „teorie 
preconcepută“ a teatrului, ci rezultatul meditaţiilor determinate de propria-i expe- 
rienţă artistică. Putem să-l credem, căci lectura pieselor nu face decit să confirme 
pas cu pas întreg „sistemul“, elaborat se pare cu deajuns de multă trudă. Piesele 
susțin sistemul, sistemul explică piesele, dar e vorba numai de o sprijinire a nea- 
devărului prin ilogic! 


+++ 


Cîntăreaţa cheală (La cantatrice chauve, 1950), prima piesă a lui Ionesco, 
destinată de autor a fi o parodie a teatrului sau a unui anumit fel de comportare 
umană înecat în mlaştina banalităţii cenușii, recomandă astfel drept antidot ab 
platitudinii, absurdul. Soții Smith, cei mai obişnuiţi soți englezi, locuind în cel 
mai obişnuit interior englez, avînd cea mai obişnuită conversaţie englezească, la 
care vin în vizită doi dintre cei mai obişnuiţi prieteni englezi şi încep o prea obiş- 
nuită conversaţie engleză, sînt supuşi unui neobişnuit torent de întîmplări neo- 
bişnuite : soneria sună fără să fie nimeni la ușă; un căpitan de pompieri, care 
are misiunea de a stinge „toate“ incendiile din oraş, pică pe neaşteptate în casă, 
în speranţa că e ceva de stins, povesteşte nişte anecdote fără umor, dar şi fără cap 
şi coadă şi pleacă întrebind: „A propos, dar Ciîntăreaţa cheală ?* (De aici şi 
titlul, evident !) Cei rămaşi continuă conversaţia, tot atît de lipsită de sens ca şi 
pînă atunci, în schimb din ce în ce mai laconică. Dela următorul schimb de replici: 
„D-na Martin : Eu pot să-mi cumpăr un briceag peniru fratele meu, dar dumneata 
_nu poți cumpăra Irlanda pentru bunicul dumitale“, la care dl. Smith îi răspunde cu 

aplomb : „Mergi cu picioarele, dar te încălzeşti cu ajutorul electricităţii sau al 
cărbunelui“, se ajunge la acest alt semnificativ schimb de replici: „DI. Smith: 
Nu; D-na Martin: Pe; Dl. Martin: Acolo; D-na Smith: Pe; DI. Smith: A; 
D-na Martin: Ici“ etc... etc. Curat „explozie“ a limbajului, ce e drept e drept! 
De altfel, cortina se lasă pe aceste din urmă cuvinte, repetate fără şir şi noimă de 
toate „personajele“ : „Nu pe acolo, pe aici, nu pe acolo, pe aici, nu pe acolo, pe 
aici...“ evident tot atît de legate de restul piesei ca şi celelalte întîmplări relatate 
mai sus. Nu ar fi drept să negăm acestei piese o notă reală de umor în satirizarea 
banalităţii conversaţiei şi a lipsei de gîndire a lumii micilor burghezi satisfăcuţi 
de ei şi de tot ce îi înconjoară, dacă bineînţeles nu-i dor bătăturile, dacă mînca- 
rea de la prînz a fost bună etc., etc. Dar pornind de aici. autorul părăseşte terenul 
satirei realiste sau, cum ar spune el însuşi, „dislocă realul“, şi nu se mulţumeşte 
numai cu atit: „dislocă“, ba putem spune chiar că „dezarticulează“ şi limbajul. 
Desigur, satira poate folosi exagerarea, poate folosi procedee care aparent nu aparţin 
unei expresii direct realiste. Potrivit tradiţiei marilor maeştri ai satirei realiste, 
de la Aristofan la Bernard Shaw, prezentarea aspectelor groteşti sau de farsă la 
care ajunge falsificarea sau nesocotirea realităţii practicată de orinduiri sau in- 
divizi interesaţi să o facă, poate fi realizată prin îngroşarea unor trăsături şi chiar 
prin imaginarea unor situaţii în chip obișnuit inexistente. Dar aceste procedee nu 
trebuie să ducă la nerespectarea sau falsificarea adevărului, ci dimpotrivă trebuie 
să-l facă mai pregnant. Nimic din toate acestea în Cintăreafa cheală, care este o 
„antipiesă“, caracteristică pentru rezultatele la care ajunge acest dramaturg pornit 
să ignoreze, pasămite, mijloacele de expresie ale teatrului „naturalist“, cum nu- 
meşte el teatrul realist, dar nu face altceva decit să contribuie la descompunerea 
şi decăderea acestor mijloace. 

Ionesco nu e singurul autor dramatic din Franţa care a pornit acest război 
împotriva teatrului „naturalist“ ; el este cel mai tipic reprezentant al așa-numitului 
teatru de avangardă, despre care s-a mai vorbit în paginile acestei reviste?. Alături 
de Jean Vauthier, Jacques Audiberii, George Schehade şi alţii, el cultivă iraţionalul 
ca metodă esenţială de creaţie. Dacă la Ionesco acest irațional e pătruns cu deose- 
bire de o notă de umor sarcastic, la Vauthier, de pildă, el ia forma unor deliruri 
onirice, la alţii e impregnat de un lirism vizionar etc., etc. Pretutindeni însă ira- 
ționalul nu exprimă decit tendinţa de a evada dintr-o lume ale cărei legi obiective 
sînt ignorate sau mitizate pînă la totala falsificare. Dincolo de aceste mituri nu 
există nici o realitate care să se dezvăluie astfel cu mai multă putere, ci dimpotrivă, 
e o deformare a realităţii devenită de nerecunoscut în cele mai multe cazuri. 

Ca şi în cazul suprarealismului, cu care teatrul de „avangardă“ are în comun 
refugiul în irațional, visul intervine şi aici pentru a învălui relaţiile umane într-o 
aură de mister şi imprecizie, menită a mistifica adevărul asupra caracterului social 
al acestor relaţii. Atemporalitatea şi unghiul eternității în considerarea situaţiilor 
umane, recomandate de Ionesco în Experiența teatrului, îşi găsesc pe deplin utiliza- 
rea în această tentativă. Aşa cum remarca un critic francez, şi nu cu totul fără 
dreptate, în piesele autorilor acestui teatru de „avangardă“ se regăseşte aceeași 
trăsătură: e vorba de spectacolul oferit de supunerea omului în faţa soartei, şi 
nu de dominarea acesteia de către om. De cele mai multe ori, această supunere 
este generatoare sau e determinată de situaţii lipsite de orice noimă, de un arbitrar 
deplin. Situaţii care vor să exprime drama omului „tiranizat“, „apăsat“, de lumea 
reală, tiranie care poate fi evitată numai prin refugiul în absurd, prin refugiul în 
ireal. 


+++ 


În faimoasa piesă a lui Ionesco: Scaunele (Les chaises, 1952), doi bătrîni 
ajunși în amurgul unei vieți lipsite de orice ar fi putut da sens unei existențe 
umane, au prilejul de a-şi comunica, în sfîrşit, importantul mesaj la care unul 
din bătrîni a meditat în întreaga această viață goală şi pustie de altfel. De a-l 
comunica cunoscuţilor, prietenilor, în sfîrşit, lumii. Nu voi reproşa piesei tendinţa 
spre simbol. Precum bine se ştie, simbolul poate fi învestit cu pregnante semnificaţii 
realiste. Dar nu e vorba de aceasta, ci de sensul acestui simbol. Să-l căutăm însă mai 
departe în desfășurarea piesei. Bătrinii pregătesc sala în care va fi dezvăluit lumii 
importantul mesaj. Și „lumea“ începe a sosi. Pe scenă nu intră însă nici un per- 
sonaj real. Bătrînii se comportă ca şi cum ar primi, ar sta de vorbă şi ar instala 
la locurile lor nenumărate persoane. Ele nu există însă în realitate. Se îngrămă- 
desc în faţa spectatorilor scaune peste scaune, neocupate în fapt de nimeni,-dar 
care în cele din urmă ajung să umple întreg spaţiul scenic. Cei doi bătrîni se 
găsesc despărțiți de aceste scaune, dar continuă a primi pe „oaspeţi“ pînă în clipa 
în care sosește Oratorul, cel de al treilea personaj al piesei. Acest personaj e des- 
tinat să exprime mesajul bătrinului, deoarece el nu ştie să vorbească. În această 
încredințare a soartei unei întregi vieţi în mîinile acelora care sînt, ca să spunem 
aşa, mai „pricepuţi“, e subliniată una din ideile de bază ale piesei: supunerea 
despre care vorbeam, de altfel prezentă şi în tot ceea ce discutau bătrînii pînă în 
acea clipă. O supunere care ia forme extreme: din momentul sosirii Oratorului, 
bătrînii socotesc că nu mai au nici un rost în viaţă, de vreme ce mesajul lor va fi 
oricum rostit. Şi se sinucid, aruncîndu-se pe fereastră și strigind nu fără un ma- 

<abru umor: „Trăiască împăratul“, care se află şi el „prezent“ (ca să nu contra- 
zicem pe autor) în scenă. 

Toţi cei de faţă, adică imaginarele fiinţe presupuse a ocupa numeroasele 
scaune de pe scenă, așteaptă acum cu o şi mai puternică nerăbdare să afle în 
cele din urmă ce se va dezvălui în mesajul lăsat de bătrîni posterităţii. Și Oratorul 
deschide gura, dar din gura lui nu ies decît nişte sunete guturale: „He, Mme, mm, 
ïou, gou, hou). Oratorul e mut! În fața lui e o tablă neagră, a mai rămas astfel 
o posibilitate de comunicare, dar mîna Oratorului scrie pe tablă litere care nu 
alcătuiesc nici un cuvint inteligibil: NNAA NNM NWNWNW V. Și totul se ter- 
mină aici: importantul mesaj nu e altceva decît inexistența oricărui mesaj. 

Simbolistica piesei ne pare evidentă. Forţă reală nu au decit resemnarea şi 
mnonsensul existenţei. Pe scenă, personajele reale predică aşteptarea şi supunerea 
în fața soartei, ele mărturisesc încredințarea naivă că e cineva sau ceva care le 
va dărui umilelor lor vieţi un sens. Aşteptare zadarnică: nu există nici un sens. 
(În montarea piesei, pe scena unui teatru american, pentru a se accentua carac- 
terul de generalitate al acestei concluzii, Oratorul nici nu era limpede văzut — sub 
-œ perdea subţire de gaz se bănuia doar prezenţa lui. Însuşi „destinul“ vorbea prin 
gura Oratorului !) De altfel, însăși preocuparea de a spune ceva celor din jur, 
adică de a da un sens social existenţei, e ridiculizată şi socotită drept o năzuinţă 
absurdă. Nu în chip meintenţionat, de asemenea, cei care vin să asculte inexistentul, 
pînă la urmă mesaj, nu există ca personaje. Reală și apăsătoare nu e decit pre- 
zenţa „scaunelor“, a lumii materiale, care ajunge să şi copleşească viaţa celor 
două personaje într-un moment hotărîtor al existenței lor, să-i despartă chiar. 
Şi pînă la urmă, scaunele singure rămîn pe scenă, fără rost. Lumea materială nu 
face altceva, spune Ionesco, decît să-și exercite tirania asupra omului, a cărui 
existenţă e lipsită de sens, cum lipsită de rost e şi încercarea de a-i căuta sau a-i 
da un sens, aşa că pînă la urmă refugiul în absurd e singura soluţie. E, de altfel, 
„soluția“ pe care o preconizează şi o altă piesă a dramaturgului: Jacques sau 
supunerea (Jacques ou la soumission, 1950) subintitulată „comedie naturalistă“ 
şi în care încercarea de revoltă împotriva realității — ca totdeauna exprimată prin 
cea mai ternă platitudine — sfirşeşte printr-o acceptare a acestei realităţi, căreia 
i se aduc „mici modificări“, destinate a o face oarecum mai absurdă. Jacques, fiul 
revoltat, acceptă în cele din urmă o logodnică propusă de părinţi, cu condiţia să 
fie cumplit de urită, să aibă trei nasuri, o mînă cu nouă degete etc., etc. 

Nu e posibil, desigur, ca acest permanent refuz de a considera lumea obiec- 
tivă în lumina proceselor sale reale, de a căuta o explicaţie socială schilodirii 
conştiinţei umane de către rînduielile capitaliste să nu aibă consecințe directe 
asupra modului în care el este afirmat. „Dislocarea realului“ îl duce pe Ionesco 
la înlocuirea personajelor, de cele mai multe ori, prin inconsistente abstracții, care 
capătă, asemenea visului, forme mereu schimbătoare, din raţiuni mai întotdeauna 
obscure. Acţiunea, cu permanentul ei refugiu în fantastic, ajunge să nu mai desem- 
neze decît în modul cel mai vag o linie de desfăşurare a piesei. Ea parcurge întor- 
tochiate meandre, în care şi personajele ca şi mobilurile acţiunilor lor ne apar sub 
cele mai uluitoare ipostaze. În Victimele datoriei (Les victimes du devoir, 1955), 
subintitulată cu drept cuvint de către autorul ei „pseudodramă”, Choubert, unul 
dintre aşa pretinsele personaje, e în acelaşi timp copil şi om matur. trăieşte în 
realitate şi în vis, e prezent acum şi în trecut etc., etc. Polițistul, un alt „personaj“, 
e în acelaşi timp tatăl lui Choubert, soţia e în acelaşi timp şi mamă, cu toţii trec 
de la delirul oniric la vorbirea normală, şi toate acestea pentru a ni se arăta că, 

pînă la urmă, omul este silit să accepte în mod cu totul nefiresc o realitate care-i 
impune o viaţă chinuitoare, care-i impune să caute în zadar un rost existenţei sale- 
În această lucrare vom găsi nenumărate opinii despre posibilitatea „reînnoirii“ 
teatrului, pornindu-se de la citeva teze esenţiale, ilustrate de altfel deajuns de 
copios şi de piesele despre care am mai vorbit. Unul dintre cei aflaţi pe scenă, 
Nicolas, poetul, enunţă la un moment dat principiile „noului“ teatru: „Inspirîn-— 
du-mă dintr-o altă logică şi dintr-o altă psihologie (a se completa: decît cea 
reală — n.n.), voi aduee contradicţia în non-contradicţie, non-contradicţia în ceea 
ce simţul comun socotește drept contradictoriu... Vom abandona principiul identi-— 
lăţii şi al unităţii caracterelor în favoarea mișcării, a unei psihologii dinamice. 
Noi nu sîntem noi-înşine... Personalitatea nu există“... etc., etc. Așa cum am văzut. 
Ionesco, atît în piesă cît și în încercările sale teoretice, a ţinut seama de aceste: 
principii în crearea unui teatru care se dovedeşte astfel a fi cu adevărat un anti- 
teatru. A considera lumea visului ca o lume reală, a considera ideile, sentimentele,. 
dorințele umane — în genere lumea „imaginară“ — ca avind sursă doar în con- 
ştiinţă, a le învesti cu o autonomie absolută înseamnă a te afla în imposibilitate de- 
a pătrunde caracterul realităţii. Dar, în această neputinţă de a cunoaște realitatea 
stă intenţia de a o deforma. Arta, la crearea căreia prezidează asemenea principii,- 
nu poate fi decît o artă care e condamnată dezagregării, descompunerii. Şi ce în- 
seamnă altceva renunţarea la „principiul identităţii şi unităţii caracterelor“, în 
favoarea unei „psihologii dinamice“, adică în favoarea unei labilităţi onirice a: 
acțiunii şi a personajelor? Ce înseamnă altceva „contradictoriul în non-contra-- 
dictoriu“ şi „non-contradictoriul în contradictoriu“, decît dispariția graniţelor din- 
tre adevăr şi absurd, dintre logic şi irațional? Ce înseamnă altceva aceste obscure 
mituri despre semnificaţia destinului uman în societate, despre zădărnicia vieţii! 
sociale, despre imposibilitatea omului de a da un sens existenţei sale? 


r.g 


Debutînd cu o „antipiesă“, Ionesco a creat, dacă acest termen nu ar fi îm 
flagrantă antinomie cu acel care urmează, un antiteatru. Un antiteatru care slu- 
jeşte, prin ideile sale, celei mai profund reacționare tendinţe a ideologiei capita-- 
liste. Într-una din ultimele sale piese, Noul locatar (Le nouveau locataire, 1957), 
lonesco dă o expresie foarte limpede a opoziției sale categorice față de orice încer-- 
care de interpretare materialistă a lumii. Noul locatar, care a intrat într-o cameră 
goală, aşteaptă hamalii care să vină să-i mobileze locuinţa. Și aceştia vin şi aduc: 
„mereu, din ce în ce mai multe mobile, pînă cînd, în cele din urmă, locatarul, pri- 
zonier al lor, dispare sub zidul creat de ele în jurul său. Lumea materială, lumea 
realităţii, îl face prizonier şi-l copleșeşte pe om, vrea să ne spună Ionesco. Încă o 
invitaţie la evadarea din realitate, din această realitate pe care, în fapt, omul o 
învinge şi o supune, o transformă şi o face dintr-o forţă necunoscută sau dușmană, 
o forţă supusă lui, o forță pusă în slujba ridicării şi perfecţionării lui spirituale: 
Apologul lui Ionesco nu devine însă altceva decit un simbol al prizonieratului îm 
care miturile irealităţii îl pot înlănţui pe om, condamniîndu-l claustrării şi dezar- 
mării, îngenunchierii şi abdicării rațiunii sale. 

ESOINAU 


IOANA D'ARC PE SCENELE NOASTRE 


Teatrul Municipal: Sfinta Joana de B, Shaw; Teatrul de Stat din Oradea: Crocîrlta 


de Jean Anouilh 


Există figuri istorice care intră în con- 
ştiinţa maselor, apoi se impun literaturii 
cu forța şi amploarea unor mituri. Ioana 
d'Arc este una dintre ele. Țăranca din 
Domremy care, în timpul războiului de 
100 ani, a imbrăcat armura războinică 
pentru a elibera Franţa de invadatorul 
englez, a dat ţării un rege unic și l-a 
încoronat la Reims, a fost prinsă, vindută 
englezilor, judecată și arsă pe rug ca ere- 
tică, era destinată să capete foarte curind 
proporţii legendare. În urmă, scriitorii au 
tratat-o ca pe un mit, acordindu-i semni- 
ficaţii simbolice diferite, aşa cum au făcut 
cu figurile mitice ale lui Prometeu, Lu- 
cifer sau Don Juan. 

În secolul XVII, Jean Chapelain, corifeu 
al Academiei, o  canonizează literar ca 
sfîntă, într-o interminabilă epopee creștină, 
săracă în inspirație, bogată în simboluri 
artificiale și preţiozități. Mai tirziu, Vol- 
taire, în spiritul unui veac ireverențios și 
antireligios, spulberă legenda despre fe- 
cioara iluminată și  neprihănită, într-un 
poem eroic-comic, riscat și grotesc, în care 
loana e luată în zeflemea ca o făptură 
deloc sfintă, ci din cale afară de licen- 
țioasă şi terestră. Era excesul de sens 
contrar. Romantic, Schiller încearcă reabi- 
litarea luptătoarei,  arătind-o învingătoare 
în conflictul dintre simțul unei sacre da- 
torii şi iubirea pentru Dunois Bastardul. 
Anatole France a dedicat fecioarei din 
Orléans o biografie scrisă în spiritul critic 
şi laic ce-l caracterizează, dar și cu reve- 
rența pe care i-o impunea eroina medie- 
vală franceză. Marc Twain, de obicei iro- 
nist al istoriei a exaltă și el în niște 
inchipuite memorii, atribuite lui Louis de 
Conte (pajul şi secretarul Ioanei d'Arc). 


Recent, doi dramaturgi — englezul Ber- 
nard Shaw (1923) şi francezul Jean Anouilh 
(1954) — s-au apropiat de figura Ioanei 
d'Arc cu o înţelegere a istoriei pe care au 
vrut-o a zilelor noastre. Cele două piese: 
Sfinta Ioana şi  Ciocirlia, prezentate in 
trecuta stagiune pe scenele noastre, vădesc 
oarecare inrudiri de concepție şi nume- 
roase deosebiri. Atit Shaw cit şi Anouilh 
refuză a vedea in Ioana un personaj de 
dimensiuni legendare, mistic aureolat, şi ne 
înfăţişează o țărancă robustă, realistă, in- 
zestrată cu bun simț, chiar şi atunci cind 
e exaltată de îndemnul „vocilor“; o pro” 
testatară şi o patriotă. Dorinţa de a realiza 
o viziune contemporană timpului nostru îi 
determină pe ambii dramaturgi să refuze 
anturajului loanei d'Arc o prea accentuată 
culoare locală medievală. Şi atunci ne 
aflăm în faţa anacronismelor voite ale lui 
Shaw, care, comentator ironic al veacului 
XX, acordă personajelor sale o clarviziune 
ce nu le era, fireşte, îngăduită, în cel de 
al XV-lea secol. În prefața abundentă ce 
precede piesa, Bernard Shaw justifică pro- 
cedeul : „Cauchon şi Lemaitre trebuie să 
se facă înțeleși nu numai pe ei, ci şi 
Biserica şi Inchiziția, aşa cum Warwick 
trebuie să facă inteligibil sistemul feudal; 
toți trei sînt obligați să dea spectatorilor 
secolului XX conștiința unei epoci funda- 
mental diferită de a lor, Evident, adevă- 
rații Cauchon, Lemaître, Warwick n-ar fi 
putut face acest lucru ; ei aparțineau evului 
mediu și erau, prin urmare, tot atit de 
inconștienţi de particularităţile epocii, ca şi 


“de formula aerului pe care-l respirau. Dar 


piesa ar fi de neinţeles, dacă nu i-aș fi 
înzestrat cu destulă conştiinţă peritru a-i 
face in stare să-și explice atitudinea în faţa 

secolului XX“. Şi aşa se face că Warwick, 
reprezentantul feudalității engleze, îi spune 
arhiepiscopului Cauchon: „Eu şi baronii 
mei reprezentăm aristocrația feudală, aşa 
cum dumneata reprezinți Biserica. Noi sin- 
tem puterea lumească. E un plan viclean 
să înlături aristocrația şi să-l faci pe rege 
autocratul unic şi absolut. În loc să fie 
doar primul dintre egali, el va deveni stă- 
pin... Dacă gindurile și inimile poporului 
se îndreaptă spre rege, iar seniorul devine 
în ochii lui doar slujitorul 1egelui, regele 
ne poate fringe unul cite unul, şi atunci 
ce am fi decit niște curteni în livrea, la 
curtea lui“. Iată definiția puterii feudale și 
prevestirea monarhiei absolute, făcute după 
formula : noi, cavalerii evului mediu. 

Dar Shaw merge mai departe. E! pla- 
sează în gura personajelor sale medievale 
ironii la adresa moravurilor politice ale 
Angliei contemporane. Vorbind despre 
Toana, capelanul englez spune : „Dar femeia 
aceasta neagă Angliei cuceririle ei legitime, 


A Menimo 


date de Dumnezeu grație puterii ei spe- 
ciale de a stäpini peste rase mai puțin 
civiizate, spre binele lor“. E o timpurie 
şi ironică previziune a colonialismului en- 
glez. De asemenea, francezii în timpul 
războiului de 100 ani spun: „Franţa fran- 
cezilor”, anticipind lozinca lui Monroe. 
Anouilh în Ciocirlia modernizează şi el. 
În indicaţiile scenice cere „costume vag 
medievale, fără aspect şi culori căutate“, 
pe loana o îmbracă într-un costum de 
atlet modern. Întregul epos al eroinei fran- 
ceze se reconstituie în fața tribunalului, 
căci Ioana își joacă viața înaintea jude- 
cătorilor ei. Atit personajele, cît și spec- 
tatorii cunosc evenimentele, cunosc sfîrșitul. 
Surpriza este totuși posibilă. În clipa cînd 
loana trebuie să fie mistuită de flăcări, 
un personaj intervine şi determină răstur- 
narea ordinei temporale : „Adevăratul sfirșit 
al povestei Ioanei, adevăratul sfirșit care va 
fi de-a pururi povestit, cind numele noastre 
vor fi amestecate sau de mult uitate, nu va 
fi aici la Rouen, în restriş- 
tea ei de animal hăituit, va 
fi Ciocirlia, cîntind în înal- 
tul cerului, va fi Ioana la 
Reims, în toată gloria ei“. 
Și piesa se încheie apoteotic, 
cu Ioana înălțată ca o sta- 
tuie, „sprijinindu-se pe stin- 
dard, surizînd către cer, ca 
în poze“. Apoteoza finală a 
piese: lui Shaw, unde, după 
dramaticul tablou al proce- 
sului, urmează execuţia ce 
zdruncină  conştiinţele și 
apoi fantasticul «epilog al 
cărui ascuţiş critic e atit 
de limpede îndreptat spre 
lumea contemporană cu 
autorul, inaptă să primea- 
scă eroi, ni se pare infinit 
mai puternic, mai adinc 
actual mai încărcat de 
mesaj. Modernitatea lui 
Anouilh ni se pare că ține 
mai mult de procedeul ar- 
tistic, iar retrăirea eveni- 
mentelor în fața judecăto- 


L. Vrabie (Carol al VIl-lea) 
şi ody Bertola (Ioana) în 
„Sfinta Ioana“ 


rilor le estompează parcă, răpindu-le forța 
neprevăzutului. 

Pentru ambii dramaturgi Ioana este in- 
carnarea unui protest. Ciocirlia lui Anouilh 
îşi rezervă „dreptul de a spune nu“. Nu — 
înţelegerii neumane exprimate de Promotor 
sau Închizitor, pentru care „omul e spur 
căciune, infamie, vedenii necurate“, pentru 
care omul, în tot ce are el mai înalt ome- 
nesc, este adevăratul dușman al bisericii. 
„Diavolul e doar aliatul nostru. În defi- 
nitiv, e un fost înger, e de la noi. Cu 
blestemele lui, cu insultele şi chiar cu ura 
lui față de Dumnezeu, comite încă un act 
de credinţă... Dar omul, omul limpede si 
liniştit, mă sperie de o mie de ori mai 
mult”, spune Inchizitorul. El (omul) „ri- 
dică ochii spre acea imagine neinvinsă a 
lui însuși... care este singurul lui Dum- 
nezeu adevărat”. 

Protestul față de această mentalitate i! 
reprezintă Ioana. Atit doar că ea rămine 
întruchiparea răzvrătirii individuale, a re- 
voltei individului ce spune „nu“, atunci 
cînd Inchizitorul, biserica vor să-l învețe 
pe om să spună „da“. Așa încit, în piesa 


Scenă din „,Cioctrlta” 


lui Anouilh, afirmația rămîne a bisericii, 
iar negația a Ioanei. 

Mult mai afirmativă, Ioana lui Bernard 
Shaw reprezintă cu bunul ei simț popular 
şi refuzul îndirjit de a ignora ceea ce ei i 
se pare evident, un protest ale cărui conse- 
cinţe istorice nu numai că le bănuim, dar 
ne sint, mulțumită dezinvoltmii cu care 
cultivă Bernard Shaw anacronismele, comu- 
nicate în piesă. Cind Warwick numește, în 
conversaţia cu Cauchon, atitudinea Ioanei 
„protestantism“, el defineşte cu o prema- 
tură intuiție, caracterul non-conformist al 
acțiunii fecioarei. Protestantism, patriotism 
popular, aceste atitudini fac din Ioana lui 
Shaw o precursoare a vremurilor moderne, 
o precursoare a Renașterii și Reformei, și 
în orice caz a marilor mișcări populare ce 
aveau să urmeze. Ioana proclamă cu curaj 
şi simplitate, în tabloul procesului, dreptul 
minții omenești de a cerceta şi examina 
impotriva canoanelor, împotriva dogmelor în- 
țepenite. Prin luciditatea ei, Ioana lui 
Shaw e un personaj prin excelență anti- 
romantic, iar „vocile“, pe care le aude, 
nu sint decit propria ei judecată, de vreme 

ce, așa cum explică Shaw în prefaţă, ele 
au părăsit-o şi nu i-au mai putut ajuta, în 
momentele grele ale sfirşitului. 

Pe scena Municipalului și pe cea a Tea- 
trului din Lipscani (care a găzduit ansam- 
blul Teatrului de Stat din Oradea), am 
urmărit două viziuni regizorale, încercînd 
fiecare în felul ei, să sublinieze noutatea 
gîndirii celor doi dramaturgi. Liviu Ciulei a 
înțeles traducerea regizorală a acestei nou- 
tăți, prin desființarea parțială a culorii isto- 
rice exprimată în decor și costumație. În 
primul tablou, loana apare într-un costum 
sugerat de linia modelelor din jurnalele de 
modă apusene ; costumul lui Barbă Albastră 
parafrazează un frac, iar pajul e îmbrăcat 
ca un piccolo. O astfel de traducere a vizi- 
unii ironic-moderne a lui Shaw ni se pare 
insuficient aprofundată. Cu atit mai mult 
cu cit dramaturgul englez, care desființează 
prin bagatelizare și derizoriu miturile istoriei, 
se apropie cu venerație de Ioana, poate sin- 
gurul personaj istoric pe care ironia shaw- 
iană îl cruță; căci, precum se ştie, nici 
Cezar, nici Napoleon n-au scăpat de zefle- 
meaua scriitorului. La rindul său, Anouilh, 
în Ciocirlia, bagatelizează frecvent figuri şi 
imprejurări istorice, dar pe loana o face 
minuitoarea ironiei, care este de fapt a sa, 
a autorului. Liviu Civlei a înţeles, firește 
tratamentul special de care are parte Ioana 
în piesa lui Shaw. În celelalte tablouri, 
eroina apare într-o ţinută care o păstrează 
cu gravitate în epocă. Acesta e fireşte 
doar un detaliu. 

Decorul urmărește și el mai degrabă su- 
gestia decit reconstituirea. Obiectăm doar 
împotriva masivelor sculpturale puțin su- 
gestive și evocînd mai curind Babele de pe 
Bucegii noștri decît un ansamblu arhitectural 
gotic. De asemenea, ideea de a aduce pe 
scenă un domn în frac, care să „recite“ din 
prefața lui Shaw și să circule pe scenă 
debitind parantezele abundente cu indicații 
scenice ale dramaturgului, ni se pare cel 
puțin ciudată. 

Viziunea regizorilor Radu Penciulescu și 
Valeriu Grama din Oradea a fost înlesnită 
de indicaţiile categorice ale lui Anouilh, care 
recomandă scena fără cortină și decorul 
simplu și unic al tribunalului. Regizorii tre- 
buie felicitați pentru ritmul pe care l-au 
imprimat spectacolului, ca și pentru articu- 
larea ingenioasă a episoadelor ce se desfă- 
șoară în fața judecătorilor. 

Ne-au nemulţumit în spectacolul orădean 
cortinele muzicale, de altfel cu totul dezavan- 
tajate de o defectuoasă transmisie. De ase- 
menea, apariția unei părți a înaltului tri- 
bunal din subsolul scenei. Răsărirea din 
pămînt a cite unui virf de mitră episco- 
pală, urmată de desfășurarea în lungime a 
înaltei fețe bisericești respective, duce la 
efecte comice nedorite. 

Ioana d'Arc a avut parte, în ambele piese, 
de interpretări izbutite. Clody Bertola a fost 
o loană emoţionantă, fără exaltare. A 
trecut cu succes examenul greu al tabloului 
judecății, unde a dozat luciditatea şi fer- 
mitatea cu emotivitatea feminină şi vibrația 
lirică. În epilog, unde mai mult ca oriunde 
în piesă, Ioana vorbeşte în numele autorul, 
actrița a alternat subtil umorul cu gravi- 
tatea patetică, dar niciodată grandilocventă. 

Tinăra Eliza Plopeanu a fost o revelaţie 
pentru publicul bucureștean. l-am urmărit 
cu plăcere jocul nuanţat și fizionomia sen- 
sibilă, minus exhibiţiile gimnaste, sugerate 
probabil de costumul de atletă. În ambele 
spectacole, regele Carol al VII-lea — năting 
şi infantil în piesa lui Shaw, laş şi versatil 
în piesa lui Anouilh — s-a bucurat. de inter- 
pretări suple și nuanțate în persoanele lui 
Lazăr Vrabie şi Radu Reisel. În ambele 
piese, Warwick — cinic şi disimulat, abil și 
ipocrit politician — a găsit interpreţi inte- 
ligenți în Mircea Şeptilici și Ilie Iliescu. 
Fory Etterle a fost un Cauchon dur și in- 
flexibil în concepțiile sale despre preroga- 
tivele bisericii față de puterea laică. În 
numele acestei concepții, încearcă arhie- 
piscopul să salveze sufletul Ioanei în tabloul 
judecății şi o osindește, împăcat cu sine, în 
clipa cînd înțelege că eliberatoarea Franţei 
este o ireductibilă „eretică“. Actorul ca și 
regia au înţeles sensul reabilitării lui Cau- 
chon, pe care o încearcă Bernard Shaw în 
prefață ca și în piesă. Interpretarea acto- 
rului orădean G. Popa Mijea a mers poate 
prea departe în direcția umanizării acestui 
personaj, pe care glasul permanent înduioșat 
şi tremolat al interpretului îl transformă 
într-un părinte îndurerat și un suflet tandru. 

Fără îndoială că prezentarea în același 
timp pe scenele bucureștene a două producţii 
dramatice axate în jurul personajului Ioanei 
d'Arc e o coincidență. Simultaneitatea aceasta 
e însă binevenită, căci sugerează spectato- 
rilor comparații și reflexii. 


Vera Călin 


O TREAPTĂ SPRE TREZIREA CONŞTIINȚELOR 


Jurnalul Anne! Frank la Teatrul Tineretului 


Dacă am vrea cu tot dinadinsul să ne 
menţinem în limitele unui vocabular uzual 
în materie de spectacole, ar trebui să spu- 
nem de la bun început că piesa lui Frances 
Goodrich şi Albert Hackett, care a făcut 
ocolul celor mai mari scene ale lumii, a avut 
succes. Numai că acest succes s-a concre- 
tizat, aici, mai puţin în ovaţii şi aplauze, 
cit în sentimentul că ea oferă — cu rezer- 
vele asupra cărora vom reveni — prilejul 
reimprospătării unor sentimente de indignare 
şi revoltă împotriva a ceea ce a însemnat 
fascismul cu întregul lui cortegiu de sufe- 
rințe și umiliri, cu crimele lui odioase, cu 
lagărele morţii, cu abajururile Ilsei Koch. 
Fiindcă Jurnalul Annei Frank este, în primul 
rind, un astfel de document, care — în plus 
față de altele — poartă pecetea unei auten- 
ticităţi imediate și tulburătoare. Zguduitoa- 
Tea poveste a Annei Frank — fetiță de 13 
ani — notată cu propria mină şi văzută şi 
înțeleasă prin sensibilitatea şi avinturile pu- 
bertăţii ei născînde, traduce, simbolic și ade- 
vărat, marele sentiment al dragostei de viață 
şi de libertate care sălășluiește, încă din 
fragedă vîrstă, în orice ființă umană şi pe 
care sabia neagră a fascismului a vrut — și 
vai ! de atitea ori a izbutit — s-o curme de 
la rădăcină. În podul casei unui prieten 
olandez — d-l Kraller —, oameni care nu 
vroiau decit să trăiască, au trebuit să-și 
confecționeze ei înșiși propria lor închisoare, 
sperîind să poată scăpa astfel de furia ani- 
malică a naziștilor. Şi familia lui Otto 
Frank şi aceea a Van Daan-ilor și dentistul 
Dussel, toți purtători ai stelei galbene, stau 
pitiți ca sobolii, lipsiți de lumina soarelui 
şi de bucuria frumuseţilor naturii. Ceea ce-i 
«domină este frica, frica de fiecare clipă, ridi- 
cată la rangul de supremă şi unică condiţie 
de viaţă. Este în afară de îndoială că ex 
primarea unui astfe! de adevăr are forță 
de impresionare și aruncă asupra fascismului 
o lumină care corespunde esenței sale crimi- 
nale. Indignarea care — în raport cu fap- 
tele din piesă — cuprinde pe specţator este 
întrutotul justificată și în măsura, în care 
această indignare este suscitată de desfășu- 
warea spectacolului, acesta slujește la tre- 


zirea conştiințelor, la: conturarea sentimen- 
tului de ură impotriva fascismului, 

Din lucrarea dramatică a autorilor ame- 
ricani Goodrich şi Hackett, realizată după 
jurnalul autentic al Annei Frank, se des- 
prinde concluzia că fascismul a fost o 
mare plagă a umanităţii, o ruşine a lumii 
civilizate. E adevărat! Dar tot atit de 
adevărat este că această concluzie e cel 
puţin insuficientă. Este oare îndeajuns să 
gindim despre fascism că „a fost o mare 
plagă” ? Este oare suficientă aprecierea de 
„rușine a lumii civilizate”? Nu există 
dubiu că fiecare din aceste afirmaţii cu- 
prinde un adevăr şi că în ele se reflectă 
reprobarea nemărginită a oamenilor cinstiți 
împotriva  fărădelegilor fascismului. Dar 
numai atit au avut și au de invățat gene- 
rațiile prezente și viitoare din această 
tristă experiență a istoriei? Că nu este 
așa, stă dovadă faptul că puţin timp după 
scandaloasele revelații ale procesului de la 
Nürnberg, au și început să se audă 
glasuri cu modulații de sirenă, propovă- 
duind, cu privirea ridicată spre cer și cu 
gesturi de neputinţă, că... „„Așa merge 
lumea”, că... „N-au fost toți chiar așa 
răi“, că... „Există fatalități care trebuie 
înțelese“ etc. etc. Nu este greu să distingi 
în aceste abile și perfide formulări o 
esență profund reacționară antiumană, in- 
dreptată înspre paralizarea oricărui efort de 
a respinge fatalitatea sub orice formă, de 
a acționa hotărit pentru a elimina radical 
cauzele răului! Cine nu recunoaște aici, 
tendința netă de a se ascunde sub faldu- 
rile unei pretinse „ințelepciuni“, rădăcinile 
reale de clasă ale flagelului fascist, expre- 
sie directă a poziţiei active a virfurilor 
celor mai reacționare ale capitalismului, 
ajuns în stadiul său de putrefacție? Lo- 
zinci ca „„Fascismul nu va trece” sau „Nu 
vom uita niciodată“, înscrise în acești ultimi 
ani pe sute de mii de placarde și ziduri 
în unele țări capitaliste, în care se incearcă 
reinvierea fascismului, mișcarea uriașă îm- 
potriva acelora care vor să arunce din nou 
în lume torțele unei viitoare catastrofe, 
arată insă că speranța „indulcirilor” este 
deşartă și că cei care nu mai vor fascism 

şi apără onoarea secolului nostru au înte- 
les că nu există decit o singură cale, aceea 
a luptei! 

De aceea atunci cînd, mai ales în zilele 
noastre, se abordează problema fascismului, 
este foarte important să vedem din ce 
unghi este privit acest fenomen politic- 
social, la ce adincimi se ajunge pentru 
a-i înțelege rădăcinile, în ce direcție și cu 
ce vigoare sînt mobilizate conştiințele ? În 
lumina acestor întrebări şi a răspunsurilor 
cuprinse în Jurnalul Annei Frank, apar şi 
limitele piesei lui Goodzich și Hackett. În 
ciuda caracterului ei protestatar apare lim- 
pede că autorii s-au limitat la constatări, 
fireşte emoţionante, dar nu au tras pină la 
capăt concluzia , necesităţii acţiunii, a unei 
luări de poziţie activă. Eroii Jurnalului îşi 
depling soarta, >se  îimdignează, suferă, 
speră, dar nu lasă nici un moment senti- 
mentul că în ei ar exista puterea de a 
face efectiv ceva împotriva fascismului 
Această serioasă lacună în conținutul de 
idei al dramei sărăceşte foarte mult — 
cum e şi firesc — valoarea literară a 
lucrării, Autorii Jurnalului Annei Frank 
sint desigur scriitori talentați şi buni 
constructori dramatici, dar ceea ce ei înșiși 


n-au simţit și gindit — acea flacără a unui 
mesaj de luptă, lumina aruncată asupra 
viitorului — fatalmente nu se poate regăsi 


în opera lor. Aceasta rămine, in fond, o 
transcriere făcută cu meșteșug a documen- 
tului iniţial: jurnalul fetitei Anna Frank, 
lucrare născută din protestul spontan și 
copilăresc, limitat de înseși limitele înțe- 
legerii impuse de virsta autoarei. 

În legătură cu aceste însemnate lipsuri 
şi limite ale piesei Jurnalul Annei Frank, 
gindul mă duce la o altă lucrare literară 
— şi ea autentic document uman, intitu- 
lată Cei 7 fii ai mei de Alcide Cervi. Măr- 
turia bătrinului Cervi, tatăl celor 7 tineri 
împușcați de fasciști, freamătă de o extra- 
ordinară vibraţie eroică. În cuvintele ei 
simple — poate mai puțin  meșteșugite 
decit acelea ale dramaturgilor americani — 
trăieşte încordarea de luptă, conștiința peri- 
colului și încrederea în forțele care îl vor 
învinge. Referindu'se la nepoţii care i-au 
rămas, Alcide Cervi scrie că după asasi- 
narea feciorilor săi, el s-a apucat să crească 
„noua recoltă“, care va continua lupta 
părinților pentru o viață dreaptă şi liberă. 
Ceea ce este important în cartea lui Cervi, 
este nu numai pledoaria pentru viața care 
continuă (această idee există şi în piesa 
de care ne ocupăm), ci mai cu seamă 
pentru lupta care continuă şi care va iz- 
bindi. De aceea emoția literară care se 
desprinde din Cei 7 fii ai mei este incom- 
parabil mai mare și cartea — deși cu mai 

Scenă din actul I 


puține valori de „formă literară“ — va 
rămîne cu cinste în literatura mondială, 
alături de alte mesaje (cum ar fi „Repor- 
taj cu ștreangul de git") care nu sînt 
numai acte de acuzare împotriva fascis- 
mului, ci şi profesiuni de credință ale unor 
luptători. 

Această alunecare a gindului n-a fost 
decît aparent o paranteză. De ea se leagă 
— cum am arătat — înseși condiţiile emi- 
terii unei juste judecăți de valoare asupra 
Jurnalului Annei Frank. Alăturarea de căr- 
tile amintite ușurează înţelegerea și a carac- 
terului inconsecvent și unilateral al mesajului 
piesei în discuţie. 


ăi i 


Pe scenele bucureștene, Jurnalul Annei 
Frank a cunoscut două versiuni de specta- 
vol : una realizată mai de mult de George 
Teodorescu la Teatrul Evreiesc de Stat și o 
alta, foarte recentă, semnată de regizorii ger- 
mani Helfried Schăbel și Rolf Büttner, la 
Teatrul Tineretului. Referirea, în cazul ana- 
lizei spectacolului de la Teatrul Tineretului, 
la ceea ce s-a realizat pe scena Teatrului 
Evreiesc de Stat mi se pare mai mult decit 
interesantă, fiindcă este vorba de două vizi- 
uni regizorale bine diferenţiate pe marginea 
unui aceluiași text. La Teatrul Evreiesc de 
Stat, George Teodorescu a dat prioritate 
documentului iniţial care a stat la baza 
piesei, respectiv Jurnalului şi a căutat să lo- 
calizeze drama, să-i precizeze anumite limite. 
Emoţia a fost vehiculată prin canalele, pe 
care le ofereau, în principal, suferinţele, 
aspiraţile, vibraţiile Annei. Dramei ei îi 
sint subsumate celelalte personaje şi întim- 
plări. Totul în acest spectacol se axează pe 
demonstrarea laturii criminale a fascismului 
ca dușman al vieţii şi al oricăror aspirații 
spre o existență de bucurie și libertate. 

La Teatrul Tineretului, am asistat dimpo- 
trivă la o încercare de eliminare, pe cît 
posibil, a caracterului individualizat al dra- 
mei în favoarea unei generalizări a ei. Per- 
sonaje!e devin, rind pe rind, centrul acțiunii ; 
ele nu se subsumează unele altora. Specta- 
colul cere în acest fel spectatorului să reali- 
zeze singur sinteza ideologică care să depă- 
şească limitele reale ale piesei și ale mesa- 


jului ei. Două concepţii deosebite dar cel 
puţin tot atit de interesante ! Personal, mi-aş 
inclina preferințele pentru prima din ele. 
Mi se pare că viziunea lui George Teodo- 
rescu a fost mai corespunzătoare adevăratelor 
resurse ale piesei. Axindu-se pe drama Annei, 
regizorul a izbutit în spectacol o linie a 
emoției mai directă, mai puţin pretențioasă 
(mă refer la mesaj), mai în concordanţă cu 
ceea ce putea oferi textul. Vibraţia specta- 
torului mergea paralel cu autenticul dramei, 
se lăsa solicitată de ea, în propriile ei 
limite. Tendinţa de generalizare, de ridicare 
a dramei peste marginile — evident existen- 
te — ale textului, îndreptarea eforturilor 
spre a smulge cu orice preț un mesaj 
major, acolo unde el nu exista ca atare, 
mi s-a părut — deși interesantă în conți- 
nutul și intenția ei — o încercare oarecum 
forțată a regizorilor de la Teatrul Tinere- 
tului și reușita acestei încercări — în mă- 
sura în care a existat — mi s-a părut, de 
aceea insuficient de concludentă. 

Potrivit acestor concepții diferite, respec- 
tivele direcţii de scenă şi-au ales și modali- 
tăți corespunzătoare de expresie artistică — 
interpretare, decor, lumină. La Teatrul Evre- 
iesc, problema principală a fost interpre- 
tarea rolului Annei. Regia a păstrat aproape 
în întregime textul eroinei din versiunea 
originală, și a mizat mult pe fragmentele 
de jurnal, care literalmente domină specta- 
calul. Restul personajelor, în afară de Anna 
și tinărul Peter, trec pe un plan secundar, 
anecdotic, desigur înzestrați și ei cu sensuri, 
dar totuşi secundari. Decorul a fost compar- 
timentat clar și a apărut ca o adevărată în- 
chisoare cu mai multe celule. S-a căutat, 
pe cît a fost posibil, să se dea fiecărei încă- 
peri dimensiuni mici de cușcă. În același 
sens, direcția de scenă a avut grijă ca 
singurul lucru care ar fi putut eventual 
marca o continuitate cu lumea dinafară — 
ușa podului — să o plaseze undeva, imagi- 
nar, sub nivelul podiumului scenei. S-a uti- 
lizat mult și cu folos jocul de lumini pentru 
a sublinia anumite momente semnificative 
din piesă. 

Supunind spectacolul concepției lor de an- 
samblu, regizorii Helfried Schâbel și Rolf 

Biittner au diminuat substanţial textul Annei, 
făcînd din momentele de monolog ale perso- 
najului doar prilejuri de legătură între un 
episod și altul. A fost astfel favorizată in- 
trarea în centrul atenţiei spectatorului, într-o 
măsură mult mai mare ca la Teatrul Evre: 
iesc, a celorlalte tipuri: Otto Frank, d-na 
Frank, familia Van Daan, dentistul Dussel, 
care au apărut fiecare ca purtători ai unor 
drame proprii de oarecare proporţii și sem- 
nificaţii și care se ofereau acelei sinteze a 
spectatorului, de care am amintit. Compar- 
timentarea decorului — în linii mari bine 
realizat — a fost aici mai mult: „marcată“ 
decit efectivă, scena căpătind dimensiuni mai 
largi și vrînd să simbolizeze caracterul unic 
al dramei care apasă peste toți în aceeași 
măsură. S-au utilizat mai puţin — sau chiar 
deloc — luminile, dindu-se în schimb o mai 
mare importanță zgomotelor străzii (ceea ce 
a avut o consecință din cele mai pozitive în 
privirița sublinierii unei realități care con- 
ținuă dincolo, în afara zidurilor). 

În ce privește interpretarea, s-a putut 
constata la Teatrul Tineretului un fenomen 
oarecum curios. Deși porniţi cu intenția de 
a sublinia fiecare personaj prin drama lui 
proprie, individualizarea tipurilor — cu mij- 
loace specifice de expresie — a fost aici 
mai puţin accentuată decît la Teatrul Evre- 
iesc. Se poate ca explicaţia să fie acolo unde 
regizorii, în dorința lor de a intensifica 
mesajul, să fi căutat să-i facă pe eroi — care, 
în fond, sint bine diferenţiaţi — mai mult 
„oameni în general“ decit „anumiţi oameni“ 
—, iar fricii biologice să i se dea tente de 
resemnare eroică. Așa s-ar explica de ce 
Otto Frank, în interpretarea lui M. Gingu- 
lescu, a căpătat contururi oarecum dispro- 
porționate în raport cu datele reale ale per- 
sonajului — fiind ridicat pe o treaptă de 
idealizare, prin conferirea unor virtuți mo- 
rale absolute. Așa s-ar explica de ce mama, 
d-na Frank (Eugenia Zaharia) caută cu tot 
dinadinsul să-și impuie o ţinută „nobiliară“, 
de ce micimea de suflet și de caracter a d-lui 

trezeşte suficientă repulsie în interpretarea, 
artistic corectă, a lui C. Cristel şi de ce H. 
Polizu (dentistul) și Agnia Bogoslava (d-na 
Van Daan), deși au realizat momente remar- 
cabile, au „umanizat“ rolurile dincolo de 
limitele textului. 

Merită, desigur, o mai mare atenţie, prin 
forța lucrurilor, interpreta Annei Frank 
(Liliana icău) şi a lui Peter (Felix Caroly). 
Liliana Țicău, cu certe posibilități pentru 
rol, a adus cu ea prospețimea care i se 
cunoaște, în momentele în care datele ei o 
avantajau. A avut ingenuitate, exuberanţă, 
graţie. Ea n-a reușit, însă, să comunice 
suficientă emoție, atunci cînd, lăsată singură 
cu ea însăși, în față doar cu jurnalul ei, 
trebuia să-şi trăiască și să ne transmită 
fondul adinc al dramei sale. Mi s-a părut, 
în schimb, cu totul remarcabil Felix Caroly, 
care a dat viață unui Peter plin de auten’ 
ticitate și de sensibilitate. N. Motoc și Paula 
Tudor în rolurile d-l Kraller și Miep — vi- 
zibil dezavantajaţi de un text sărac — au 
jucat totuși, fără emoția cuvenită, chiar și 
numai semnificației rolurilor lor în anec- 
dotica piesei. Ei au fost de o „bunătate“ în 
sine, fără o susținere morală de oarecare 
tensiune, buni cum este bun cineva cu alt- 
cineva hărțuit, pur și simplu. Traducerea, 
semnată de Catinca Ralea, este mai mult 
decit merituoasă, pe un text care comportă 
multe dificultăți. 

Un gazetar american relata mai acum un 


an, că la un spectacol cu Jurnalul Annei 
Frank în Berlinul occidental, după ultima 
cădere de cortină, s-a făcut o liniște de 
mormiînt. Oamenii s-au ridicat în picioare, 
au rămas cîteva clipe nemișcaţi ca într-un 
moment de reculegere, apoi tăcuți și cu ca- 
petele în jos, au părăsit sala. E impre- 
sionant, mai cu seamă că e vorba de un 
public german. Această reacţie de tăcere 
şi ruşine trebuie ținută în seamă ca o 
treaptă înspre trezirea tuturor conştiințelor 
pină la înălțarea luptei active împotriva 
fascismului şi impotriva războiului pe 
care-l germinează. 


Gh. Mihail 


UN SPECTACOL DE CULOARE LA O PIESĂ DE IDEI 


Teatrul Naţional din Craiova : Hamlet de W, Shakespeare 


Ce actor n-a visat să-și spună ultimul 
-cuvint al artei lui interpretative prin rolul 
lui Hamlet ; sau ce regizor nu s-a îndreptat 
spre același Hamlet, ca să-și poată dovedi 
„maturitatea de gindire și plinătatea talen- 
tului său ? Faptul acesta explică poate, în 
parte, rezerva pătrunsă de teamă în fața 
tragediei tinărului prinţ al Danemarcei, pe 
“care n-am mai văzut-o pe vreo scenă de-a 
noastră de aproape două decenii. Explică 
poate şi nerăbdarea cu care am așteptat 
primul spectacol anunțat cu această piesă, 
după o întrerupere de atiția ani. 

O tradiţie mai mult orală aducea aminte 
neîncetat de interpretările lui Demetriad, 
“Vraca, Valentineanu. Viziunea, în bună mă- 
sură, pătrunsă de un patetism romantic. 
sau porniri naturaliste, îi întipărea specta- 
torului imaginea unui Hamlet cu accente 
wertheriene, plutind pe undeva la hotarul 
dintre luciditate şi impulsiuni de posedat, 
un Hamlet a cărui dramă era interioară 
şi numai interioară, pricinuită de întrebări, 
de asemenea numai lăuntrice și fără răs- 
puns, un Hamlet prins într-un hățiş de 
porniri, pasiuni și vedenii, din care nu mai 
putea să scape. El era sortit să piară, pen- 
tru ca prin sacrificiul lui să dea o pildă ce- 
lor care nu voiau să îndure umilirea de : 
trăi în condiţia celor inferiori lor ca struc- 
tură și demnitate. Viziunea romantică îl vă- 
duvea așadar pe Hamlet tocmai de atribu- 
tul marii lui lucidităţi, fetișizîndu-l, ştergea 
“tocmai raportul dintre el şi lumea din 
:afara lui, nega tocmai acea luptă pentru 
niște idei evoluate, al cărui simbol el este. 

În noua versiune a regizorului Vlad 
Mugur efortul de a depăși aceste limite 
este evident și lăudabil. În interpretarea 
tînărului şi neobositului colectiv de la Cra- 
iova, Hamlet apare ca un personaj a cărui 
principală trăsătură este luciditatea. Atita 
doar că Hamlet întruchipat de Gheorghe Co- 
zorici nu s-a ridicat la înălțimea spirituală 
pe care o are acest personaj shakespearean 
şi nu a căpătat toată amploarea și com- 
plexitatea pe care textul le indică și le 
conține. De asemenea, tragedia lui nu a 
răzbătut pe scenă cu toate implicațiile și 

semnificaţiile ei, ceea ce a făcut ca ideile 
de bază să rămină șterse. Pe de altă parte 
optind pentru formula unui decor unic, 
ne-am fi așteptat ca această alegere să fi 
fost făcută tocmai în scopul de a da replicii 
o mai mare degajare și deci putinţa de a 
transmite mai liber de incătuşările unui 
decor greoi şi ale unei mișcări obligate de 
acesta, mesajul, ideea conținută în text. 
Lucrul însă nu s-a petrecut întocmai pen- 
tru că în ultimă instanță simplificarea de- 
corului a dus, nu prea știu de ce, și la 
estomparea ideilor, la înecarea lor într-o 
preocupare de plastică și mişcare dar nu 
obligate de text şi ducînd la formalism. 
Toate acestea fac necesară o analiză mai 
amănunțită a capodoperei shakespeareene și 
apoi a spectacolului realizat de Naţionalul 
din Craiova şi ne cer deopotrivă să stă- 
ruim şi să subliniem valorile ce se cer 
puse în evidență atunci cînd se trece la 
montarea unei piese ca Hamlet. 

Tragedia tinărului prinț al Danemarcei, 
care răzbună uciderea tatălui său, nu ră- 


mine — așa cum ar indica-o poate 
această sumară enunțare de subiect — un 


conflict închis în aria unei dispute dintr-o 
familie regală, întimplată cîndva, într-o țară 
care era Danemarca. Înaintea lui Shakes- 
peare, cînd o trupă ambulantă de actori 
juca această dramă, sensul ei va fi fost 
poate acesta. Dar postul și ginditorul de 
la Stratford a prelucrat-o şi aprofundat-o, 
făcînd astfel ca drama singeroasă a răz- 
bunării să devină o tragedie în care se 
reflectă toate contradicţiile unei epoci, își 
găsesc expresie ideile cele mai nobile de 
umanitate ce înfruntă bezna, despotismul 
şi silnicia acelei epoci. 

Şi cred că primul și cel mai greu pas 
in punerea în scenă a acestei piese il 
constituie descifrarea biografiei, trasarea 
portretului moral, spiritual și uman al lui 
Hamlet. 

În primul rind, trebuie să ținem seama 
că epoca în care se petrece acțiunea acestei 
tragedii este Renașterea, că personajele pie- 
sei sint deci ale acestei epoci, că fiecare 
din ele aduce in tabloul pe care-l zugră- 

veşte Shakespeare o culoare ce le repre- 
zintă nu numai pe ele, ci o întreagă cate- 
gorie socială. Şi că ideea care l-a că- 
lăuzit pe creatorul ei este aceea că Hamlet 
luptă pentru dreptate împotriva lumii răului. 

Acesta ar fi cadrul, să-i spunem ex- 
terior, care se îmbină organic cu un altul, 
cuprinzător, dominant, căruia i-am putea 
spune, interior ; lupta lăuntrică a lui Hamlet 
pentru a porni la acţiune. Prinţul Dane- 
marcei se află la hotarul dintre adoles- 
cență şi maturitate, într-o perioadă de viață, 
care —, după cum spunea Bielinski ocu- 
pindu-se de această operă a lui Shakespeare 
— exprimă trecerea de la criza adoles- 
cenței, de la o stare de armonie incon- 
ştientă, juvenilă, de la o stare de auto- 
desfătare, la dezarmonie şi luptă. 

Ce anume pricinuieşte această trecere, ce 
anume provoacă acest proces ? Descoperirea 
complotului pus la cale de Claudius, care 
i-a ucis tatăl. Faptul acesta are darul să-l 
trezească pe Hamlet din acea „stare de 
armonie și inconștiență“ cum o numea 


Bielinski și să-i arate, — voi cita mai 
departe tot din paginile marelui ginditor 
rus — „că visurile despre viață ru sînt 


unul şi același lucru cu viața însăși. În- 
crederea era crezul de viață al lui Hamlet, 
dar ea e ucisă pentru că tinărul vede că 
lumea și oamenii nu sînt așa cum ar fi 
vrut el să-i vadă. Şi îi vede cum sînt în 
realitate“. 

Tragedia lui Hamlet nu rămîne o expe- 
miență pur personală, ci devine tragedia 
unei întregi pleiade de umaniști din care 
făcea parte şi Shakespeare. 

Constatările lui Hamlet sînt larg gene- 
ralizatoare. Descoperirea complotului care 
a dus la uciderea tatălui său îi da pri- 
lejul să spună că ,,Veacul s-a cutremurat/ 
și eu sînt chemat să-l îndrept...”. 

Dar Hamlet nu trece pe dată la acțiune 
și vădește o oarecare nehotărire, care face 
ca de la momentul descoperirii crimei, pînă 
la declanșarea luptei, să se scurgă un timp 
de meditaţie: asupra alcătuirii lumii, asu- 
pra propriei lui firi şi chemări, asupra 
idealurilor lui de umanitate și dreptate. 
Căci spunea Hegel: „Hamlet e nehotărit 
în sine însuși dar nu în ce privește ceeu 
ce trebuie să facă, ci cum trebuie să facă...” 

Hamlet e așadar — rămînînd la Bielinski 
— născut pentru sentiment și gindire, iar 
conjunctura îi cere fapte și acțiune. Totul 


îl cheamă deci din lumea ideală, a visu- 
rilor, în lumea acțiunii, care este străină 
de dispoziţia lui sufletească. Şi această 
luptă lăuntrică este izvorul tragediei însăși. 

Hamlet nu este însă așa cum s-a spus 
de către unii, un om slab; el însuși ne 
spune: „Simt în mine puterea leului...“ 
Dar misiunea pe care el și-o atribuie, în 
funcţie de întinderea şi adincimea consta- 
tărilor pe care le face despre omenire (Pen- 
tru el nu numai Danemarca ci „Întreaga 
omenire e o închisoare...) îi impun o 
rezervă, o şovăială, tocmai datorită com- 
plexităţii şi răspunderii pe care o comportă 
o astfel de trecere la acțiune. Slăbiciunea 
lui este așadar o stare de moment, în timp 
ce întreaga lui comportare reflectă străda- 
nia de a-și învinge îndoiala, iar celebrul 
„A fi sau a nu fi“ nu face decît să ex- 
prime greutatea acțiunii pe care o între- 
vede, reflectind şovăiala omului care știe 
că trebuie să acţioneze dar nu şi cum e 
mai bine şi mai eficient. 

Cind se hotărăște să treacă la luptă, 
Hamlet o face singur, rezolvarea problemei 
se face întimplător cînd însăşi pieirea lui 
ne apare ca firească. El piere din pricina 
singurătăţii, a  nehotăririi lui, pentru că 
fiind sufletește puternic, el nu știe cum să 
lupte și nici nu e convins dacă va ști să 
lupte sau dacă, odată cu răzbunarea morţii 
tatălui său, va putea să-și îndeplinească 
acea misiune generală pe care și-a asumat-o, 
de a restabili cumpăna dreptăţii și de a 
pimici răul din lume. lată dar că Hamlet 
exprimă idealurile umaniste, dar epoca rea- 
lizării acelor idealuri nu venise încă și 
murind, prințul dreptăţii, al adevărului și 
binelui uman, îi cere lui Horaţiu să ves- 
tească lumii ce s-a petrecut, încredințindu-i 
astfel testamentul său spiritual odată cu do- 
rința sa, ca lupta începută de el să fie 
continuată. 

Hamlet este răpus de o lume pe care 
Claudius o reprezintă, o lume dominată de 
dragostea pentru putere, o lume a cărei 
trăsătură principală e nihilismul, egoismul, 
trăsătură care a existat și în evul mediu, 
dar care s-a exacerbat în condiţiile noi ale 
burgheziei ce se dezvolta în Renaștere. 

Atit Hamlet cît și Claudius sint ai epocii 
pe care istoria a denumit-o Renaștere, dar 
unul reprezintă partea ei luminoasă, care 
trimite spre viitor, în timp ce altul, în- 

truchipează pe cea întu- 
necată şi retrogradă. 

lată deci schițat cadrul 
şi imaginile pe care tre- 
buie să le capete o punere 
în scenă a acestei capitale 
opere shakespeareene. Este 
o sarcină grea pentru 
orice regizor care ţine să 
sublinieze adevărata semni- 
ficaţie a tragediei tinărului 
vlăstar crescut în spiritul 
Renaşterii şi format la 
generoasele și luminoasele 
idei ale vestitei academii 
de la Wittemberg. Sarcina 
devine şi mai grea cînd 
regizorul are de înfruntat 
insistentele ispite ale unei 
recente imagini, nu lipsite 
de mare succes, pe care un 
mare actor contemporan ca 
Lawrence Olivier i-a dat-o 
lui Hamlet, pe ecran. 

Directorul de scenă al 
Naţionalului din Craiova, 
Vlad Mugur, n-a putut 
ocoli înriurirea lui Olivier. 

El a reţinut din realiza- 
rea acestuia, elementele ei 
formale, i-a plăcut să re- 
producă ceea ce spec- 
tacolul actorului englez avea ca plastică 
şi ca ritm. 

Factorul determinant la Vlad Mugur a 
fost şi a rămas astfel plastica şi mişcarea 
în scenă, o anume grupare de personaje, 
o anume situare a personajului principal 
într-o poziţie de preponderență scenică, ceea 
ce nu a creat totdeauna un raport valabil 
cu restul personajelor și nici măcar nu i-a 
prilejuit interpretului posibilitatea de a 
sublinia ideea conținută de replică. Voi 
cita o serie de momente-cheie ale tragediei, 
care au fost ratate tocmai pentru că vi- 
ziunea regizorală a fost vag plastică, nu 
axată pe ideile și momentele cruciale ale 
piesei. 

Aceste momente străjuiesc ca nişte trepte 
destinul dramatic al lui Hamlet: a) mo- 
mentul în care se produce afirmaţia că 
ceva e putred în Danemarca (de la care 
pornește de fapt intuirea complotului ce 
s-a produs împotriva regelui tatăl lui 


Hamlet) ; b) monologul hamletian (menit 


să ne ofere biografia spirituală a tinărului 
student al școlii de la Wittemberg) ; c) mo- 
mentul revenirii de pe mare (cind ultima 
legătură cu lumea lui sufletească și spiri- 
tuală se rupe prin moartea Ofeliei, cînd 
eroul trăiește cea mai adincă durere ome- 
nească, moartea iubitei, față de care şi-a 
tăinuit dragostea spre a putea acționa îm- 
potriva trădătorilor). 

Mugur e deficitar în spectacolul său, ^n 
primul rînd, pe planul înţelegerii piesei, a 
gradării intensitătii în funcţie de ideea 
dramatică. În al doilea rind, este deficitar 
pe planul muncii asupra rolurilor în parte 
și laolaltă, muncă ce ar fi trebuit să ducă 
(dar din păcate nu a dus) la omogenitate 
şi stil unitar în interpretare ; la o riguroasă 
conturare a personajelor (a tuturor perso- 
najelor pentru că nu există nici unul care 
să fie lipsit de semnificaţie, în piesă), la 

evoluţie şi gradaţie, la sublinierea momen- 
telor şi ideilor cheie. Au rămas îndatorați, 
de asemenea, atit el, cît şi unii din înter- 
preţii piesei (aceștia poate chiar mai mult 
decit regizorul), și pe planul cuprinderii 
coordonatelor şi complexității respectivelor 
roluri. Gh. Cozorici a luptat din greu să 
găsească în tinărul său arsenal artistic, po- 
sibilităţile de expresie — diversă dar cu 
osebire firească — în care trebuia să-și 
îmbrace replica. În pofida pasiunii reale, 
vădite și a neprecupețirii eforturilor, el a 
rămas destul de departe, cel puţin de una 
din laturile personalității lui Hamlet, dar 
de cea mai însemnată, poate: maturitatea 
în gind şi discreţia în gest, în comportare 
şi în acţiune, maturitate ce contrastează cu 
virsta, prilejuind acea imagine, oarecum 
neobișnuită, dar atit de specific hamletiană. 

Și iarăși îi aduc învinuire regizorului 
Vlad Mugur pentru că încredinţindu-i lui 
Cozorici un rol de consacrare chiar şi pen- 


tru marii actori, nu l-a condus cu fermi- ` 


tate și stăruitor în toate stadiile şi pe 
toată scara evoluției acestui rol, ci s-a 
îngrijit, în cel mai bun caz, să-l situeze 
doar pe o poziţie de preponderență scenică, 
cu totul exterioară, să urmărească cu ex- 
clusivitate plastica, gestica spectacolului. La 
toate acestea se adaugă încercarea de a 
păstra „la exterior“ (dacă se poate zice 
așa) şi frazarea, de a imprima adică fra- 
Zării tonurile folosite de Olivier — fireşti 
în englezește, dar străine spiritului și me- 
lodicii limbii noastre. Ca urmare, tragedia 
lui Hamlet, măreață mai ales prin limpe- 
zimea ideilor ei, prin construcția ei coerentă 
şi severă, a apărut alcătuită din bucățele, 
din frinturi, din — să le zicem — momente 
(unele din ele frumos realizate, dar nede- 
păşind totuşi valoarea de frinturi). lar din 
întreaga biografie a personajelor, unele au 
putut să ne apară cit de cît conturate, dar, 
în orice caz, surprinse doar prin citeva din 
datele lor. Așa se face de pildă că Oieliei, 
impuniîndu-i-se un caracter cu totul linear, 
chiar monoton, i s-au răpit prin aceasta 
tocmai atributele ei esenţiale, de pildă » 
anumită exuberanţă adolescentină în prima 
parte a piesei, o trăire intensă a durerii 

mintea, o dragoste pasionată pentru Hamlet, 
o dragoste care o chinuie, o stăpinește și, 
pină la urmă, nu o cruță. Silvia Popovici a 
urmat traseul impus de regie, dar datorită 
talentului ei cu totul remarcabil, a izbutit 
— dacă mi se îngăduie această figură de 
stil — să-și execute partitura pe o singură 
coardă, și în felul acesta să-și dovedească 
prematura ei virtuozitate. Chiar şi în limi- 
tele acestea întruchipată, ea a fost atît de 
artistic construită încît regretul nostru a 
fost şi mai mare că n-am putut-o admira 
pe Silvia Popovici în adevărata Ofelie. 

Raujchi, în rolul Actorului, a analizat 
personajul cu minuţie și l-a făcut să tră- 
iască pe scenă sincer şi cu intensitate. 
Emoţia pe care ne-a transmis-o el a fost 
atit de reală, încît ne-am închipuit că ce- 
lebrele precepte de actorie, servite de Sha- 
kespeare prin gura lui Hamlet, au avut 
asupra lui Rauţchi darul de a-l convinge. 
Căci a ştiut să „potrivească vorba cu fapta 
şi fapta cu vorba“, și a știut de asemenea 
„să nu depăşească măsura“. 

Restul distribuției — cu părere de rău 
—. consider că nu a depășit valorile unei 
figurații utile; nu mă opresc deci la ea. 
Atit aş mai vrea să spun despre spectacolul 
Naţionalului din Craiova, că marea cute- 
zanță a unui grup de tineri, pe care o pre- 
țuiesc, a avut darul, în primul rînd, să 
înfringă o veche inerție şi să împrăștie 
teama de a aborda piesele marelui reper- 
toriu clasic. Ea a avut, de asemenea, da- 
rul să măture în bună măsură niște pre- 
judecăți potrivit cărora într-un rol ca Ham- 
let, ar trebui distribuit numai un actor 
consacrat. Şi spun aceasta pentru că sînt 
convins că Gheorghe Cozorici, cu o mai 
atentă supraveghere regizorală, ar fi putut 
să realizeze, cu înzestrarea lui artistică, 
mult mai mult decit a realizat — adică 
ceea ce ar fi fost de așteptat să realizeze. | 
Faptul că succesul Hamlet-ului de la Cra- 
iova n-a fost decit parțial îl pun tot pe 
seama unei trăsături juvenile : graba. Sint 
sigur că o mai îndelungă studiere a piesei 
ar fi dus și la o mai mare adincire atit 
a problemelor ei, cît mai ales a montării ei 
scenice. 


Mircea A'exandrescu 


nise imnul 


UN DEVOTAT AL POEZIEI DRA- 
MATICE 


Era un tinăr plin de visuri, acum patru 
decenii, cînd, absolvent de Conservator, 
s-a urcat în tren și s-a dus de-a dreptul 
la Paris, la Firmin Gemier, actor renumit 
şi în acelaşi timp unul dintre cei mai mari 
regizori. I-a spus maestrului din ce ţară 
vine şi ce vrea să facă la Paris: şcoală 
de regie. Şi l-a rugat să-i dea o îndelet- 
nicire oarecare pe lingă el. 

Peste doi ani, tînărul cirac al maestrului 
francez s-a reîntors în ţară cu o imensă 
dorință de înnoire a artei regizorale, Victor 
Eftimiu, directorul teatrului, i-a dat să 
monteze trei piese în două stagiuni, în 
anii 1920 şi 1921: Electra lui Hoffmann- 
stahl, Săptămina luminată de M. Săulescu 
şi Glauco de Luigi Morselli. Debutul lui 
"a stirnit un deosebit interes. Drept răs- 
plată, după plecarea lui Victor Eftimiu de 
la direcţie, Victor Bumbeşti a fost scos 
din teatru. Cumpăna meritelor nu putea fi 
decit strimbă în mîna unor oameni nepri- 
cepuţi sau rău intenţionaţi. Bieţii actori 
și regizori tremurau pentru soarta lor. Se 
ştie că actrițe ca Victoria Mierlescu ori 
Nataşa Alexandra, sau actori ca marele 
comic Ion Sirbu, au fost scoşi din teatru, 
în tinerețe, ca netalentați! Așa s-a făcut 
că Victor Bumbeşti a fost îndepărtat și el 
ca inutil, din instituția căreia, chiar atunci, 
de curind, îi dăruise trei succese artistice. 

În căutarea altei scene, regizorul nostru 
a nimerit la Craiova. 

Acolo, numai într-o stagiune și jumătate, 
a pus în scenă șapte piese: între care 
Răzvan şi Vidra de Bogdan Petriceicu Haş- 
deu, Fata din dafin de Scarlat Froda și 
Adrian Maniu, Legenda funigeilor de D. 
Anghel şi St. O. Iosif. 

După doi ani V. Bumbeşti, revenit la 
Bucureşti, a urcat din nou, cu numirea 
în buzunar, scara Teatrului Naţional, din 
strada Cimpineanu. Ascensiunea lui artis- 


tică a fost insă anevoioasă. A lăsat multe 
fişii din suflet în lupta cu intriga şi „lu: 
crătura“. S-a închis cu mindrie în el in- 
suşi. Nu întreținea legături „,mondene“ cu 
anumite „cercuri“ în care se făcea „vintul 
şi ploaia“ în materie de teatru şi în care 
se făureau  reputaţiile. Din cauza asta 
„montările“ lui n-au stirnit senzaţie în lu- 
mea celor care se prăpădeau după piese cu 
amanți, aduse de la Paris. 

Ca fost elev al lui Const. Nottara, Victor 
Bumbești avea cultul versului, pe care-l 
dorea spus cu înflăcărare și muzicalitate 
de interpreți. lar pentru teatrul romantic 
el avea o adevărată pasiune. 

„Direcţia de scenă a lui Victor Bum- 
bești a accentuat, în joc și in ritm, marea 
despletire romantică” a scris Ion Marin 
Sadoveanu vorbind despre regia piesei Her- 
nani de Victor Hugo. Şi, într-adevăr, această 
„despletire romantică” era tocmai rezul- 
tatul pe care-l obținea regizorul în însce- 
nările sale. Iată ce scrisese și Victor Efti- 
miu, după ce văzuse Legenda funigeilor la 
Craiova : 

„Piesa este pusă în scenă cu multă fan- 
tezie măsurată şi lirism armonios de Victor 
D. Bumbești etc...“ 

Dramaturgia clasică rominească îl pre- 
ocupa în mod deosebit. Se știe că clasicii 
romini nu erau pe placul „snobilor“, din 
care cauză directorii de teatru ii programau 
cu parcimonie, socotindu-i autori ,nepro- 
ductivi“. Dar Victor Bumbeşti n-a cerut 
niciodată să se programeze piese de alcov, 
sau cu aspecte morbide cu care „se mer- 
gea la sigur“. După stăruințele lui s-au 
jucat, întiia oară la Bucureşti, Momentele 
lui I. L. Caragiale (la teatrul de pe cheiul 
Dimboviţei, azi Municipal), apoi monologul 
Chiriţa în voiaj şi încă două monoloage 
cu cintece ale lui Vasile Alecsandri; la 
Teatrul Maria Filotti, tot el a determinat 
reluarea piesei Răzvan şi Vidra, lui i se da- 
toreşte includerea in repertoriul teatrului 
din Craiova a pieselor in versuri Legenda 
funigeilor şi Fata din dafin. El a înscris 

în repertoriul Teatrului Naţional din Bucu- 
rești şi a pus în scenă, în anul 1925, 
Căsătoria de Gogol, scoțind în evidență 
spiritul social al satirei şi dovedind cu 
adevărat talent de pictor al caracterelor, 
prin felul cum a tratat scenic minunata 
galerie de tipuri pe care o constituie această 
capodoperă. 

În ultimii zece ani, Victor D. Bumbești, 
deși pensionar — și deseori suferind — 
a putut totuși să răspundă la multe din 
sarcinile ce i-au fost încredințaţe de re- 
gimul nostru de democrație populară. 

Brăila (unde a fost şi director al Tea- 
trului de Stat), Petroșani, lași — iată 
trei orașe în care el a lăsat amintirea 
multor realizări vrednice de laudă. 

Recunoscindu-i meritele și puterea de 
muncă, guvernul republicii noastre popu- 
lare l-a cinstit, acordindu-i înalta distincție 
a Ordinului Muncii. 

Victor Bumbești nu a socotit însă că 
şi-a făcut pe deplin datoria. Se simțea 
obligat să lase generaţiilor viitoare măr- 
turia scrisă, fapte și documente ale epocii 
teatrale legate de numele unor mari înain- 
taşi. Folosind amintirile personale și cer 
cetarea științifică, a dat la lumină o mo- 
nografie despre Aristide Demetriad. Elev 
şi adept al artei realiste a marelui regizor 
Gusti, Victor Bumbești a fost surprins de 
moarte avînd gata o monografie completă 
a decanului regiei realiste romînești. 


Al. Pop Marțian 


ROCK-AND-ROLL LA DETA! 


Deta este o comună din raionul Ciacova, 
regiunea Timișoara, simpatică și cu oarecari 
pretenţii. În fond, de ce nu le-ar avea? 
Are lumină electrică, pavaj, 7.000 de lo- 
cuitori și un club muncitoresc. În Deta 
se află o fabrică de furnir „profil“, cu 
aproape o mie de muncitori, un S.M.T., 
o gospodărie agricolă colectivă „Oleg Co- 
şevoi“ şi o intovărășire „Înfrățirea“, ceea 
ce-i conferă o situație de sat-oraș, cu profil 
industrial-agrar. 

Ar fi fost de așteptat ca în această cs- 
mună mare, cu populația romînă, maghiară, 
sîrbă și germană, să se desfășoare o in- 
tensă activitate a teatrului de amatori, mai 
ales că Deta posedă o sală de spectacole 


pe lingă clubul muncitoresc şi, pe deasupra 
un cămin cultural sătesc. 

De fapt, a existat o mișcare a echipelor 
de amatori în anii 1957—1958, cînd ar- 
tiştii amatori de pe lingă clubul munci- 
toresc au jucat în limba romină Nunta 
Ioanei de V. Luca, în limba maghiară, 
Actorul (după Nekrasov) şi Totul e foarte 
bine de Talvest, iar în germană Păldria 
lui Gerweis de Hans Gehrer. Echipa tea: 
trală muncitorească din Deta a dat nume- 
roase spectacole în localitate și s-a depla- 
sat, de asemenea, la Stamora, Denta, Bocşa 
Vasiovei şi chiar în Ciacova — capitala 
raionului. 

Dar „frumoasele zile de la Aranjuez”, 
din anii trecuți, au fost date uitării. La 
clubul muncitoresc, nu mai există echipe 
de artiști amatori, deși directorul clubului 
(Gheorghe Pantea) îți va argumenta cu 
lux de amănunte și va căuta să te con- 
vingă că s-au și pus în repetiție două 
piese de teatru în limba germană. Dar cu 
cine și cind se vor juca, iată un mister 
pe care îl vei descoperi cu greu. 

Să nu rămiîneţi totuşi cu impresia că 
în lipsa teatrului de amatori, comitetul de 
întreprindere al fabricii „profil“  (preşe- 
dinte : Ştefan Juhasz) și responsabilul cul- 
tural au renunţat la ideea de a „cultura- 
liza“ masele de muncitori și, suplinind 
deficiențele căminului cultural sătesc, şi 
pe țăranii din Deta. Dimpotrivă! Ce s-au 
gindit cei de mai sus? N-avem echipă de 
teatru ? Ei și! Vom înjgheba în schimb 
un ansamblu de estradă, grozav, încît să-i 
facem „praf“ pe Jean Ionescu, Sergiu Ma- 
lagamba și turneele „O.S.T.A.“ Sala cu 
400 locuri ne așteaptă şi de fonduri cul- 
turale, nu duce lipsă comitetul de între- 
prindere... Ne-ar mai trebui doar o or- 
chestră și... vedetele. 

Și s-au pornit pe treabă. Un „colectiv“ 
condus de învățătorul Constantin Loghin 
(autorul textelor, regizorul şi unul dintre 
„gurişti“), plus soții Maria și Emeric Ma- 
rosyi, ingineri, felcerul Ştefan Szabo, învă- 
țătoarea Jeana Godeanu, inginerul Ioan 
Ciobanu şi alții au încropit un spectacol 
de estradă, pe care l-au jntitulat , Dragoste 
pe note. „Clou“-ul, care justifica însă apa- 
ritia pe scenă în frac şi toalete de seară 
a unor interpreți, a fost alcătuit din șla- 
găre cosmopolite. În definitiv, de ce să te 
ostenești jucind pe scenă un Ion, Gheorghe, 

o Erzy, ori un Hans oarecare, într-o piesă 
care prezintă ceva din realitatea de azi 
a oamenilor muncii din R.P.R.?! Nui 
mai plăcut să te fandoseșşti pe scenă în 
frac, gargarisind cu o voce destul de apro- 
ximativă şi cu un nobil „rrr“ franțuzes: 
C'est si bon, Michy war ein Seeman, 
Italia, Chitara Romana, Ciocolata, sau să 
te contursionezi în ritmul unor săltărețe 
Caravana,  Pinguin-Mambo şi Rock-and- 
roll ? Indiscutabil ! Trebuia însă justificată 
într-un fel oarecare aducerea acestor cîntece 
pe scenă. Cum? Foarte simplu! Compui 
în grabă nişte texte, chipurile satirice, și 
poţi închide în felul acesta gura acelora 
care nu sînt de acord cu asemenea gen 
de muzică. Să mai îindrăznească cineva 
să-ți facă obiecţii, din moment ce le „com: 
baţi“ ! Chiar cu interpreţi în vizibilă „pană“ 
de voce și cu un jazz care produce un 
zgomot atit de infernal, încît publicului 
îi mai ţiuie urechile cel puţin trei zile 
după spectacol... 

Considerăm că asemenea exhibiții regre- 
tabile nu contribuie la educația socialistă 
a muncitorilor și că, dimpotrivă, ele 
<onstituie un exemplu negativ pentru tine- 
retul din regiunea Timișoara, dornic să 
participe la o activitate culturală vrednică 
de acest nume, nicidecum să asiste la su- 
rogate mai mult sau mai puțin muzicale, 
dar și într-un caz și în altul otrăvitoare. 


Tudov Mihail 


INSTANTANEU MARIN 


Pe ziduri, pe afişiere, panouri, la gară, 
la cazinou, pe plaje şi pe faleză un afiș 
domina „publicitatea“ spectacolelor: Mi- 
tioă Popescu de Camil Petrescu. Iar în dia- 
gonală, pe afiş, o banderolă aducea la cu- 
noştința generală că acest spectacol al Ca- 
sei de Cultură „Grigore Preoteasa“ a stu- 
denților din București a fost distins cu un 
premiu special la concursul pe țară al 
echipelor amatoare. 

„Joi 7 august, în stațiunea noastră, piesa 
Mitică Popescu interpretată de studenții din 
București“ — anunța din timp în timp 
<rainica postului local de radioficare. 

Că abaterea pe litoral a turneelor ca- 

tru interpreți este un fapt cu care ne-am 
obişnuit şi care ne face să fim mai ingă- 
duitori cu un spectacol care răspunde, ade- 
sea, doar în parte exigențelor noastre, res- 
tul suplinindu-l fiecare cum poate mai bine : 
unii cu imaginaţia, alții cu semințe de 
floarea soarelui (constatare ce am făcut-o 
pe viu, la acest spectacol...) 

Împins de o curiozitate profesională, am 
pornit la 7 august, cu mult înainte de în- 
ceperea spectacolului, să-i cunosc cît de 
cît unele „antecedente“. M-am plimbat pu- 
ţin în jurul teatrului de vară și pe străzile 
adiacente, pe la casele de bilete. Aci vii- 
torii spectatori aveau prilejul destul de rar 
de a-i cunoaște pe viitorii interpreți în pos- 
turi, deocamdată, de  casieri improvizați. 
Mi-am spus în sinea mea: minunată e ti- 
nerețea asta care ziua face plaje, după 
masă vinde bilete şi seara joacă pe Camil 
Petrescu. Surprizele însă abia începeau. La 
intrarea artiștilor, din spatele scenei, îi mai 
puteam admira pe neobosiții interpreți că- 
rîndu-și decorurile, (Casa de Cultură nu 
are prejudecata că treaba asta se face cu 
mașiniști). Desigur, lucrurile nu mergeau 
nici prea repede, nici cu dexteritate și nici 
fără oboseală. Dar în turneu, pe litoral mai 
ales, poți să maż și întirzii... un spectacol 
cu 30—40 de minute. Şi cînd începi să 
joci la 9 şi 15, după o zi atit de „labo: 
rioasă“, te mai poți oare aștepta să'l re- 
cunoşti pe Mitică Popescu, cind oboşeala 
şi somnul pledează mai curind pentru stin- 
gerea celor două sărmane reflectoare și cind 
hirîitul difuzoarelor (menite să ajute au- 
diția) abea mai țin trează chemarea scenei ? 

Ne întrebăm oare, conducerea Casei de 
Cultură le-a aplicat interpreţilor piesei ace- 
laşi regim și atunci cînd spectacolul a fost 
prezentat la concurs ? Oare conducerea aces- 
tei Case de Cultură (care se bucură de o 
bună reputație și datorită activități. tea- 
trale amatoare din cadrul ei) nu a aflat 
încă un lucru atit de elementar că inter- 
pretul trebuie să aibă răgazul odihnei ina- 
inte de a apare pe scenă? 

Această exigență fundamentală nu face 
niciodată diferență între amator și pro- 
fesionist, dar se răzbună pe improvizaţi. Şi 
improvizații de astă dată sînt cei care 
au organizat acest turneu. 


M. Al. 


mlejrţi lit jamle 


GO RECE ARKO YV 


S-a săviîrşit din viaţă Nikolai Mihailovici Gorceakov, maestru emerit al artei 
al R.S.F.S.R., de două ori laureat al Premiului Stalin, neobosit creator pe tărimul' 
culturii teatrale sovietice, om de o multilaterală capacitate. Unul dintre regizorii 
de frunte ai teatrului dramatic, îndrumător şi educator atent şi plin de grijă al 
tineretului, autor al mai multor cărţi şi articole remarcabile despe arta scenică, 
N. M. Gorceakov și-a dăruit tot focul sufletului și toată energia clocotitoare cau-- 
zei iubite. 

Elev al lui E. B. Vahtangov, N. M. Gorceakov a intrat în trupa Teatrului 
de artă în anul 1924 și de atunci şi-a legat întreaga viață de arta M.H.A.T.-ului, 
al cărui slujitor credincios şi consecvent a fost. Pe scena M.H.A.T.-ului au fost 
montate cu participarea lui N. M. Gorceakov spectacole de seamă ca Coadratura: 
cercului, Trei grăsuni, Pămînt, Școala birfelii, Dragoste tirzie, 12 luni, Grădina de: 
toamnă, Bătrînețe zbuciumată. Artist îndrăgostit cu pasiune de contemporaneitate,. 
N. M. Gorceakov a lucrat mult şi cu stăruință la piesele dramaturgilor sovietici.. 
Pentru punerea în scenă a spectacolului Ofițerul din flotă de A. Kron a fost distins; 
cu Premiul Stalin de gradul doi. Timp de mai mulţi ani N. M. Gorceakov a fost 
conducătorul artistic al Teatrului de Satiră unde a pus în scenă spectacolul Copilul 
altuia şi Domnul de Pourceaugnac. 

Concomitent cu munca sa de regizor N. M. Gorceakov a desfășurat o activi-- 
tate însemnată pe tărîmul științific pedagogic, timp de aproape un sfert de veac, 
la Institutul de Artă Teatrală „A. V. Lunacearski“, pentru pregătirea cadrelor de- 
regizori. A fost numit profesor şi i s-a conferit titlul de doctor în ştiinţele artelor.. 
Printre numeroasele cărţi şi manuale scrise de N. M. Gorceakov, trebuie reţinută 
indeosebi cartea „Lecţiile de regie ale lui C. S. Stanislavski“, distinsă cu Premiu! 
Stalin de gradul trei și tipărită pînă acum în cîteva ediţii. 

Statul sovietic a acordat o înaltă apreciere meritelor lui N. M. Gorceakov, 
conferindu-i ordinele „Drapelul Roşu al Muncii“ şi „Medalia de onoare“. 


[Din Sovietskaia kultura“ nr. 105 (819) din 2 septembrie 1958] 

EVENIMENTE TEATRALE 
ÎN U.R.S.S. 


@ Viaţa teatrală din Uniunea Sovietică 
a cunoscut şi în sezonul de vară de curind 
încheiat, evenimente insemnate : tradiționalul 
festival al „Nopţilor albe“ -la Leningrad, 
în pragul vacanței teatrale, cinstirea unor 
remarcabili artiști cu laurii premiului „Le- 
nin“ pe 1958, la care se adaugă procesul 
temeinic de pregătire a noii stagiuni și 
a  Consfătuirii unionale a oamenilor de 
teatru, din luna octombrie. 

Peisajul festivalului „Nopțile albe“ a cu- 
prins la loc de frunte o seamă de spec- 
tacole reprezentative ale teatrelor Orașului 
de pe Neva, realizate in ultima stagiune. 
A impus numărul lor (27), dar mai ales 
diversitatea stilurilor și a căilor creatoare 
care şi-au găsit întruchiparea scenică. Lo- 
zinca festivalului: „o legătură mai strinsă 
a artei şi literaturii cu viaţa poporului“ 
a prilejuit o demonstraţie puternică a artei 
teatrale realist-socialiste, în permanentă dez- 
voltare. Au trezit un deosebit interes spec- 
tacolele Jucătorii (Teatrul Academic „A. S. 
Puşkin”) şi Idiotul (Teatrul Mare de Dra- 
mă „M. Gorki“), care au pus în valoare 
tragismul profund al acestor opere dos- 
toievskiene. Teatrul Comsomolului a pre- 
zentat piesa lui Eduardo de Filippo Ni- 
meni (De Pretore Vicenzo). În spectacol, 
piesa  dramaturgului_ italian a cîştigat o 
rezonanţă socială mai adincă. Teatrul Mare 
de Dramă a interpretat cu originalitate piesa 
lui Rozov: În câutarea bucuriei. Persona- 
jele, rămășițe ale micii burghezii, apar în 
spectacol corecte, culte şi chiar simpatice 
pînă la un punct. Pină cînd, în contact 
cu familia Savinilor, cu forța morală a 
acestora, devin vizibile sărăcia lor sufletească 
şi mercantilismul cel mai pronunțat. 

Un spectacol interesant a oferit regizorul 
şi pictorul scenograf N. Akimov cu piesa 
Diplomaţii a dramaturgului slovac P. Kar 
vaş, în care este ridiculizată și satirizată 
politica colonialistă a Angliei. S-au mai 
bucurat de succes spectacolele În numele re- 
voluţiei, Cuibul de piatră, De ce zimbeau 
stelele şi altele. 

Critica sovietică a subliniat că  trăsă- 
tura principală a acestor manifestări este 
căutarea noilor forme de expresie care se 
face în numele conținutului de idei al 


operei dramatice, avind drept rezultat, spec- 
tacole cu o tematică bogată, profunde: și 
expresive. 

© Citeva date despre laureaţii premiilor 
„Lenin“ pe anul 1958, din rindul oame- 
nilor de teatru: regizorul G. A, Tovsto- 
nogov şi actorul I. V. Tolubeev. 

G. Alexandrovici  Tovstono- 
gov şi-a -început activitatea teatrală în 
anul 1931 la Teatrul Tinărului Spectator 
din Tbilisi, ca actor și asistent de regie. 
În anul 1933 a început să urmeze cursurile 
Facultăţii de regie a Institutului de Teatru 
din Moscova, pe care a absolvit-o în anul 


G. V. Tovstonogov 


1938. În următorii opt ani a fost regizor 
la Teatrul „Griboiedov“ din Tbilisi şi tot- 
odată profesor la o clasă de actorie și regie 
la Institutul de Teatru „Rustaveli“. Timp 
de trei ani a lucrat apoi la teatrele dir 
Moscova. Începind din anul 1949, el acti- 
vează ca regizor la Leningrad. 

Regizor talentat şi matur, Tovstonogov 
a realizat multe spectacole emoționante, pă- 
trunse de simțul adinc al noului. Creaţia 
lui se evidențiază prin îndrăzneala fundată 
pe o înțelegere adincă a specificului fie- 
cărei opere dramatice. 

Printre cele mai de seamă creaţii ale lui 
Tovstonogov — astăzi artist al poporului 
din U.R.S.S. — se numără Învingătorii, 
Aşa sa câlit oţelul, Undeva in Siberia, 
Sfirşitul  escadrei, Furtuna, Oameni noi, 
Prima primăvară, Tragedia optimistă, Umi- 
liţi şi obidiți etc. 

Iurii Tolubeev în rolul Căpetenia anarhiştilor din 


Iurii Vladimirovici Tolubeev 
şi-a început cariera artistică la Leningrad. 
Elev al unui credincios continuator al școlii 
realiste ruse de teatru, S. Vivien, Tolubeev 
a atras atenția încă de la debutul său ca 
actor. El s-a afirmat pe deplin în specta- 
colele Teatrului Academic „A. S. Pușkin”, 
unde joacă începînd din anul 1942. 

Sfera talentului lui Tolubeev este foarte 
largă. Cu aceeași naturalete el stăpinește 
ironia sarcastică și zimbetul trist, umorul 
<ald și batjocura ucigătoare. La baza tu- 
turor creațiilor sale stau simplitatea cla- 
sică a formei și claritatea organică a ideilor. 

Printre creaţiile sale mai de seamă se 
numără : Primarul din Revizorul, Terentie 
din Viaţa in floare, Generalul Panteleev 
din Învingătorii, Bubnov din Azilul de 
noapte și, ultima sa mare creație, Căpe- 
tenia anarhiștilor din Tragedia optimistă. 

@ Așa cum am amintit, la începutul 
lunii octombrie, Ministerul Culturii al 
U.R.S.S. împreună cu Comitetul Central 
al Sindicatului Artiştilor şi Asociația 
Oamenilor de Teatru (V.T.O.) organizează 
conferința unională a lucrătorilor din teatre. 

La Moscova comitetul care s-a format 
a studiat amănunțit problemele vieții tea- 
trale şi a pregătit materialele necesare pen- 
tru consfătuire. În comitet au intrat oa- 
meni de teatru de mare prestigiu. În afară 
de ședințele plenare, lucrările consfătuirii 
se vor desfășura și în secții speciale, în 
care se vor discuta separat probleme de 
regie și măiestrie actoricească, dramaturgie, 


„Tragedia optimistă“ de Vs. Vişnevski 


scenografie, teatrologie și critică. Secţiile 
sint conduse de specialiști competenți. 

În vederea îmbogăţirii conţinutului con- 
sfătuirii, s-a recomandat teatrelor ca în co- 
lectivele artistice să se discute în prealabil 
problemele actuale ale dezvoltării artei dra- 
matice sovietice. Ziarele şi revistele sovie- 
tice discută pe larg aceste probleme, publi- 
cind numeroase articole ale artiștilor, teore- 
ticienilor și activiștilor pe tărimul teatrului 
din U.R.S.S. 

Într-un articol redacţional al revistei „So- 
vetskaia Kultura, din 10 iulie a.c., se 
arată, printre altele, că „scopul conferinței 
este de a analiza de pe poziţiile înaltelor 
cerințe ale Partidului Comunist și ale po- 
porului față de arta teatrală, situația ac- 
tuală a teatrului sovietic și dezvoltarea sa 
în viitor“. Pregătirea conferinței — se spune 
mai departe în articol — „trebuie să se 
desfășoare sub semnul luptei pentru tema- 
tica actuală, pentru problematica zilei de 
azi”. 

Din materialele publicate pînă în prezent 
de „Sovetskaia Kultura“ se desprind o se- 
rie de probleme de cea mai mare impor: 
tanță. În centrul atenției stă dramaturgia 
sovietică contemporană, care este supusă 
unei analize concrete. Într-un articol amplu, 
regizorul I. Zavadski, abordind problema 
teatrului contemporan, arată că „invinge- 
rea greutăților în crearea operelor drama” 
tice actuale este posibilă numai printr-o 
strinsă colaborare între teatru și dsamaturg. 

Teatrul contempceran care-și pune drept sar- 
cină crearea de spectacole actuale sovietice 
trebuie să devină un adevărat laborator 
de creație”, 

Participanţii la dezbaterile pregătitoare, 
care au avut loc pină acum, și-au spus 
cuvintul asupra artei regizorale, discutind 
rezolvările cele mai noi în regie, subliniind 
însemnătatea  însușirii moștenirii lui Sta- 
mislavski,  Nemirovici-Dancenko, Vahtangov 
şi a altor oameni de teatru valoroși, ca și 
necesitatea de a se ridica calificarea tine- 
rilor regizori în teatre. 

Alte materiale din presa sovietică s-au 
ocupat pe larg de cele mai importante pro- 
bleme care privesc noua stagiune. În legă- 
tură cu aceasta, tov. Mihailov, ministrul 
Culturii al U.R.S.S., a publicat în „Lite- 
raturnaia Gazeta “ un articol în care, trecind 
în revistă rezultatele stagiunii trecute, a 
trasat sarcinile principale care stau în fața 
oamenilor de teatru sovietici. El a scris, 
printre altele : 

„Trebuie luptat consecvent şi hotărit 
împotriva şablonului. La viitoarele ședințe 
ale consiliilor artistice ale teatrelor, pre- 
supunem că se va da o atenție deosebită 
problemei expresivității spectacolului, a mij- 
loacelor de creație.” 

În stagiunea trecută, teatrul sovietic a 
obținut succese deosebite în ceea ce privește 
schimbul de spectacole între orașe și re- 
publici, în organizarea unor festivaluri tea- 
trale deosebit de însemnate pentru legătura 
teatrului cu masele largi de spectatori. În 
stagiunea actuală, aceste acțiuni se vor lărgi 
mult mai mult. 

Unele teatre din U.R S.S. au luat ini- 
țiativa întocmirii planurilor de repertoriu 
de perspectivă pe doi-trei ani. În aceste pla- 
nuri se prevede realizarea unor piese cu 
teme contemporane și, în același timp, dra- 
matizarea unora din cele mai bune opere 
ale literaturii sovietice, montarea pieselor 
clasice naționale și străine, montarea pie- 
selor din țările de democrație populară, 
precum și a operelor dramatice progresiste 
din țările capitaliste. Tov. Mihailov a ară- 
tat că această inițiativă trebuie sprijinită 
prin toate mijloacele. Socotim că și teatrele 
noastre ar trebui să mediteze la posibili- 
tatea aplicării acestei metode, care dă muncii 
de pregătire a repertoriului temeinicie, adin- 
cime şi perspectivă. 


SEMINAR CU TINERI 
LA O ANIVERSARE 


Se implinesc 25 de ani de cind a luat 
naștere, in mica sală Mozarteum din Praga, 
originalul și, pe atunci, îndrăznețul teatru 
D-34! a lui E. F. Burian, puternică și 
multilaterală personalitate din lumea tea- 
trului ceh, regizorul, actorul, decoratorul și 
adeseori autorul şi compozitorul ilustrației 
muzicale a pieselor pe care le inscrie în 
repertoriul teatrului său. Spunem teatrul 
„său“ pentru că existența lui D-34 se con- 
fundă cu Burian, după cum existența lui 
Burian însuşi nu şi-a găsit niciodată in 
altă parte o mai deplină afirmare, o mai 
entuziastă manifestare, decit pe scena și 
între culisele lui. 

E drept, D:34 a luat naștere din ini- 
țiativa și cu sprijinul unpi grup de mari 
entuziaşti, dar cel mai entuziast dintre ei, 
personalitatea cea mai originală, spiritul 
cel mai neobosit în căutarea formelor de 
expresie celor mai potrivite pentru un teatru 
care „slujeşte dar nu slugăreşte“, a fost 
Emil Frantisek Burian, vrăjmaș neimpăcat 
al marasmului societății burgheze, dușman 
al convenţionalismelor de tot soiul, ina- 
micul public nr. 1, dacă vreţi, al platitu- 
dinii şi al schematismului, al compromisu- 
lui și al fraudei sufleteşti caracteristice bur- 
gheziei. Nu degeaba unul din cele citeva 
volume în care și-a adunat gindurile despre 
teatru, poartă titlul Mâăturaţi scena (măta 
rați-o de ipocrizie și de minciună, de ne- 
chemați şi de impostori, de falsuri și de 
convenţionalisme burgheze), specific stilului 
şi concepțiilor sale. 

Cu alte cuvinte, alăturindu-se unor co: 
munişti ca J. Honzl, Antonin Kurs, Vos- 
kovec şi Werich, cei ce alcătuiau pe atunci 
grupul progresist al teatrului ceh, Burian 
şi-a indreptat toate săgețile teatrului său 
impotriva burgheziei şi a artei burgheze 
în general, și a scenei burgheze in parti- 
cular. Căutätor neobosit pentru atingerea 
scopului său, Burian îşi alegea mijloacele 
cele mai felurite și cele mai îndrăznețe. 
Refuzind să se lase încorsetat de textele 
dramatice propriu-zise, era de părere că şi 
lucrările de proză sau de poezie lirică pot 


1 „Teatrul din 34". Prescurtare din D = Di- 
valdo, teatru în limba cehă, şi 34 = 1934, anul 
în care a luat ființă. 

fi aduse pe scenă. În consecință, drama- 
tizările au ocupat şi ocupă un loc impor- 
tant în activitatea lui. Înainte de război, 
de pildă, a pus în scenă poezia Mai a 
clasicului ceh Karel Hynek Macha, a fo- 
losit variate elemente de folclor pentru a 
înjgheba şi a monta o suită dramatică 
antirăzboinică intitulată Războiul, a repetat 
experiența, punînd în scenă, tot pe bază 
folclorică, o suită de momente de dragoste 
etc. Ceea ce nu înseamnă că și-a înte- 
meiat sau că și-ar întemeia repertoriul pe 
montări cu caracter de improvizație. Bu- 
rian, în ciuda aparenţelor, nu improvizează. 
„Improvizația “ lui are valoarea mult mai 
înaltă a experimentului, a căutării, a unei 
noi arme impotriva a ceea ce consideră 
el că este păcatul suprem al epocii sale: 
spiritul burghez și toate tumorile pe care 
le generează. De altfel, pe scena lui D-34 
a fost montat și Shakespeare şi Beaumar- 
chais și clasicul ceh Klicpera. Dar, şi 
acestea înseamnă în concepția lui Burian 
experiment, şi-a dramatizat singur, așa cum 
a crezut că e mai bine și mai corespunzător 
intenţiilor lui, Bărbierul din Sevilla; după 
cum tot căutare înseamnă montarea lui 
Ullenspiegel sau a Romanului de cinci 


parale al lui Brecht, jucate cu succes și 
înainte de război şi acum. 

Burian, a cărui viață este dintotdeauna 
mai degrabă un clocot (conducînd după 
război două teatre, la Praga şi Brno, că- 
lătorea zilnic cu avionul de la unul la 
altul), a clocotit. și în timpul războiului, 


şi a continuat să joace, e drept, piese lirice 
ca Manon Lescaut a lui Nezval. Dar cum 
lirismul şi tendința  antiburgheză făceau 
prea evident casă bună pe scena lui D-34, 
autoritățile hitleriste n-au ezitat să-l ares- 
teze şi să-l trimită în lagăr. Acolo șia și 
înfiripat, depășind mizeria fizică şi sufe- 
rința morală, ideile unor piese (Stavilă 
intre noi şi Dragostea cea mai frumoasă), 
legate de experienţa lagărului și a întoar- 
cerii, piese pe care le-a scris și le-a montat 
cu succes — în ciuda unor lipsuri gene- 
rate încă de formalism, dar cu marele merit 
al autorului de a se fi străduit să se 
apropie cît mai mult de metoda realis- 
mului socialist. 

E drept, Burian nu a fost (în special în 
trecut) şi nu este nici astăzi rupt cu totul 
de formalism (de la regie pină la decor). 
Dar Burian, clocotitor şi veșnic nemulțumit 
cu sine, știe să asculte înțelegător de cri- 
tică, să fie receptiv în mod creator la cri- 
tică, şi să arate o totală bunăvoință de a 
înălța teatrul său — repertoriul și colec- 
tivul său de artiști — pe treptele realis- 
mului-socialist. În această privinţă, este 
nespus de interesantă și de  instructivă 
lunga convorbire pe care E. F. Burian a 
avut-o cu emeriți oameni de teatru sovie- 
tici, cu prilejul recentului turneu intre- 
prins de D-34, în Uniunea Sovietică. 

Confirmînd apartenența lui definitivă la 
arta realist-socialistă, Nikolai Ohlopkov a 
subliniat rînd pe rînd ardoarea, entuzias- 
mul, înflăcărarea pentru o artă lipsită de 
compromis, puternica luptă antifascistă pe 
care le-a susținut teatrul lui Burian. El 
amintea însă, în același timp, că excelentul 
stil al teatrului său, excelenta stilizare a 
punerilor în scenă, a decorurilor etc. apro- 
piată mult, de pildă, de stilizările din arta 
populară indiană sau chineză, pot fi pindite 
uneori de pătrunderea elementelor moder- 
niste, de simbolurile abstracționismului şi 
decadentismului. Pe de altă parte, Nikolai 
Ohlopkov nu și-a ascuns părerea că dacă 
lupta teatrului lui Burian împotriva gîndirii 
burgheze este minunată (lucru pentru care, 
îi spunea, „ar trebui să fiți decorat“), te- 
matica repertoriilor lui ar trebui să se orien- 
teze mai des, într-o ţară ca Cehoslovacia, 
în care există atita bucurie de viaţă, spre 
ceea ce este optimist, pozitiv, sănătos și 
creator în adevăratul înțeles al cuvîntului. 

Între Burian şi Obhlopkov s-a innodat o 
strinsă prietenie. Presa şi oamenii de teatru 
sovietici au fost unanim de acord în a 
califica turneul lui D-34 la Moscova drept 
o demonstrație de artă bogată și originală, 
prezentind o perfectă unitate, subordonată 
forței de gindire a regizorului, în toate 
variatele ei manifestări. Dar pentru emi- 
nentul om de teatru cehoslovac, aşa cum 
el însuşi a declarat-o, turneul lui D-34 în 
U.R.S.S. înseamnă nu numai un mare suc- 
ces, ci și, realmente, o cotitură, începutul 
unui drum nou, drumul spre identificarea 
scenei sale cu sarcinile ce stau astăzi în 
faţa teatrului socialist. 

Nu poate exista o mai mare, o mai 
convingătoare mărturie de tinereţe, decit 
voința de a-ţi purta cu forțe proaspete, tea- 
trul, pe care l-ai condus un sfert de veac, 
din căutare în căutare, spre culmile cele mai 
înalte ale adevăratei arte. Şi pentru că este 
vorba de tinerețe, nu poate "fi trecut cu 
vederea faptul că Burian a promovat din- 
totdeauna mai întîi tinerețea. Maria Bu- 
resova, marea actriță de azi a Teatrului 
Naţional din Praga, este creația lui ca și 
Fantisek Vnoucek, care joacă și acum pe 
scena lui D-34, sau Frantisek Stepanek, 
cunoscut regizor al Teatrului Armatei din 
capitala cehoslovacă. 

Burian se îndeletnicește și cu depistarea 
tinerilor dramaturgi. Topl, care și-a scris 
prima piesă la 17 ani, este descoperirea 
lui, şi tot el l-a jucat pentru prima dată 
(în anul 1948) pe muncitorul Vasek 
Kana, autorul piesei Echipa şlefuitorului 
Karahan. De aceea organizarea la sfîrşitul 
lui august ac. la Karlovy Vary, a unui 
seminar pentru tinerii oameni de teatru 
din Cehoslovacia și de peste hotare, cu 
prilejul festivalului închinat celei de a 25-a 
aniversări a teatrului său, se înscrie pe 
linia preocupărilor dintotdeauna ale lui 
E. F. Burian. 


Jean Grosu 


A DOUA STAGIUNE 
A TEATRULUI NAȚIUNILOR 


Teatrul Națiunilor şi-a încheiat anul 
acesta cea de a doua stagiune a sa. 

Două concluzii prealabile se impun: în 
primul rînd, că această stagiune s-a bucurat 


de o uriaşă popularitate și de un succes 
financiar cu totul remarcabil. În al doilea 
rînd, că - spectacolele prezentate de dife- 
ritele ţări ale lumii au dovedit că schim- 
burile culturale îmbunătățesc relaţiile inter- 
naționale, reduc neînțelegerile dintre un 
popor şi altul şi contribuie nu numai la 
progresul artei teatrale ci şi la al artei 
convieţuirii paşnice. 

În ce privește aspectul strict artistic, cel 
dintii lucru care îl izbește pe spectatorul 
Teatrului Naţiunilor, este felul spontan pe 
care publicul îl manifestă în aprecierea și 
aplaudarea unor spectacole teatrale jucate 
într-o limbă pe care nu o înțelege. Ca ur- 
mare, festivalurile au început să aibă, ce-i 
drept, tendința de a deveni mai degrabă 
„festivaluri de misanscenă” decît ale re- 
plicii rostite, ceea ce nu înseamnă însă că 
verbul a fost neglijat pe scenă. 

Într-adevăr, unul din aspectele izbitoare 
ale tuturor acestor festivaluri a fost popu- 
laritatea mereu crescindă a operelor lui 
Brecht. Piesele lui nu au fost prezentate 
numai de teatrul său din Berlinul de Est 
„Berliner Ensemble“ pe care l-a condus 
pină la moartea sa, survenită în 1956. Lu- 
crările sale au fost puse în scenă, cu foarte 
mult succes şi de către Bochum Schaus- 
pielhaus din Germania occidentală și de 
către Teatrul de Cameră din Tel-Aviv, 
Israel. În 1958, vizitatorii Teatrului Naţiu- 
nilor au putut să aprecieze remarcabila 
operă a lui Paul Dessau, intitulată Osin- 
direa lui Lukullus, al cărei libret a fost 
scris de către Brecht. Ca și „piesele didac- 
tice" ale lui Brecht, Lukullus este o lucrare 
teatrală didactică cu muzică ; ea propovă- 
duiește ideea că războiul este criminal; ge- 
neralul roman, descris în mod fals de isto- 
riografi ca un mare binefăcător, este pus 
în adevărata lui lumină, de mare dusman 
al idealului umanitar. După funeralii. Lu- 
kullus este adus în fața unui tribunal di- 
vin, unde fostele sale victime depun măr- 
turie împotriva lui. Muzica este modernă. 
Paul Dessau a scris „partitura“ pentru o 
orchestră compusă în cea mai mare parte 
din instrumente de percuție, astfel încît 
lucrarea este străbătută de la un capăt la 
altul de o puternică tendință ritmică. Mo- 
rala este pusă în evidență și subliniată de 
un „narator“ care la Paris a fost inter- 
pretat de un francez, în limba franceză. 
Prezentat de ansamblul Operei din Leipzig, 

Helmut Eyle (Țăranul), Georg Wegener (Cel ce poartă vişinul), Ferdinand 


Birgmann  (Lukullus) în 
(Opera din Leipzig) 


cu concursul celebrei orchestre Gewandhaus, 
spectacolul a coincis cu criza politică din 
Franţa, iar morala operei, așa cum era ea 
înfățișată pe scenă, a dobindit o actuali- 
tate pe care autorii cu greu ar fi putut 
s-o prevadă. 

Spectacolele Mutter Courage, Cercul de 
cretă caucazian şi Viaţa lui Galileu, pre- 
zentate în anii trecuți de către Berliner 
Ensemble, impreună cu celelalte spectacole 
ale altor teatre au avut drept rezultat o 
remarcabilă creştere a frecvenţei pieselor lui 
Brecht în întreaga lume, în special în Ger- 
mania, occidentală, unde mesajul lor anti 
militarist a stirnit un puternic ecou. * 

În afara pieselor lui Brecht, se mai ma- 
nifestă și o tendință tot mai accentuată 
către montările în stil brechtian. Spectaco- 


* Sînt surprins să constat că directorii 
de teatre din Romiînia sînt atît de timizi, 
încît pină în clipa cînd scriu aceste rînduri, 
nu s-a făcut decit o singură încercare de 
a prezenta o piesă de Brecht, şi anume la 
laşi. 


„Osindirea lui Lukullus“ de Brecht şi Dessau 


lele prezentate de micul teatru muncitoresc 
din Londra „Theatre Workshop“, sînt în 
mare măsură tributare acestui stil. 

Arhitectul şi dramaturgul elvețian Max 
Frisch este discipolul tipic al lui Brecht, 
folosind tehnica lui și împărtăşină ca şi el 
filozofia marxistă. În ultima lui piesă în- 
tr-un act Domnul Biedermann şi Incen- 
diatorii prezentată de „Schauspielhaus“ din 
Ziirich, autorul folosește simbolul și pa- 
rabola pentru a avertiza omenirea de pri- 
mejdia pe care o reprezintă cei ce se joacă 
cu „focul“. Piesa a fost excelent jucată şi 
bine primită. Cea de a doua piesă (Cum- 
plita furie a lui Philipp Hotz), pusă în 
scenă cu mult umor de către dr. Oskar 
Wiălterlin, este o critică indirectă la adresa 
elvețienilor care se consideră democrați dar 
refuză să acorde dreptul de vot femeilor din 
țara lor. Un actor german, Boy Gobert, 
susține rolurile principale în ambele piese, 
dovedind mult talent şi o vastă gamă de 
posibilități. Ambele piese sint pătrunse de 
mesaj și o vervă nestăvilită. 

Acelaşi lucru se poate spune despre ne- 
muritoarea satiră a lui Gogol Revizorul, în 
transcripţia pentru operă a compozitorului 
german Werner Egk. Revizorul, pusă în 
scenă iniţial la „Staatsoper“ din Berlinul 
de est și la Dresda, a fost realizat de astă 
dată de către dr. Giinther Rennert de la 
Württembergische Staatstheater, cu ansam- 
blul operei din Stuttgart. Muzica parodiază 
mai multe stiluri şi subliniază în mod 
strălucit satira textului. În fruntea unei 
distribuții competente se situează Gerhard 
Stolze, care, în rolul lui Hlestakov, a ob- 
ținut același succes pe care l-a înregistrat 
mai de mult la Staatsoper din Berlinul 
de est. 

Republica Populară Polonă a trimis anul 
acesta, pentru a patra oară din 1954 pină 
acum, un ansamblu al „Teatrului Popular 
din Nowa Huta“, noul oraș al oțelului din 
apropiere de Cracovia. Înființat în 1955, 


acest teatru, condus de Krystyna Skuszan- 
ka, a devenit unul dintre cele mai popu- 
lare teatre din Polonia. Conducătoarea lui, 
clevă a renumitului Leon Schiller, a pornit 
de la premisa că majoritatea spectatorilor 
teatrului ei, o constituie foşti țărani care 
nu au călcat vreodată într-un teatru. Si 
s-a străduit să creeze un teatru care să 
păstreze cit mai multe din trăsăturile artei 
populare : ceva între marionetele din tim- 
purile străvechi și motivele stilizate ale artei 
decorative populare. La Paris teatrul a pre- 
zentat două piese: Jakobousky şi colonelul 
de Franz Werfel şi Prinţesa Turandot de 
Gozzi. 

Tratarea stilizată a fost evidentă și la 
Old Vic din Londra, cu cele două spec: 
tacole Hamlet şi Henry VIII, dramă isto- 
rică puţin cunoscută şi rar prezentată, care 
înfăţişează lupta dintre acest rege englez 
şi Papă, piesă care a pre- 
zentat pentru prima oară 
publicului parizian pe Sir 
John Gielgud, unul din 
marii interpreți shakespea- 
reeni englezi, în rolul Car- 
dinalului Wolsey. Specta- 
colul cu Hamlet (interpretat 
de un frumos tinăr, John 
Neville) a fost interesant 
deoarece a folosit metoda, 
obişnuită la ora actuală, 
de a monta o dramă pe o 
scenă aproape goală, cu 
elemente scenice reduse la 
minimum (fapt care per- 
mite cuvintelor să evoce În- 
treaga poveste) și deoarece 
scenograful a imbrăcat per- 
sonajele in costumele și 
uniformele unei curți din 
Europa centrală, de pe la 
mijlocul secolului al XIX- 
lea (fapt care face ca sem- 
nificația politică a piesei 
să fie mult mai actuală). 

Gerhard Stolze (Hlestakov) 
şi Frederike Sailer (Maria) 
in opera „Revizorul“ de Wer- 
ner Egk, după celebra co- 
medie a lui Gogol 


Alte două, ţări, Italia şi Suedia au pre- 
zentat piese care pun în evidenţă, una ta- 
lentul regizoral (Luchiano Visconti) la ita- 
lieni și pe al dramaturgului (Strindberg) ?a 
suedezi. Visconti, unul dintre cei mai buni 
directori de scenă din Europa la ora ac- 
tuală, şi-a conceput singur şi decorurile 
pentru piesa Impresarul din Smirna de 
“Goldoni, combinind neorealismul cu poezia 
şi baladele muzicale, cîntate ca „ritornelli“ 
între scene, pentru ʻa sublinia semnificația 
socială a comediei. Suedezii s-au dovedit a 
fi maeștri ai artei interpretative (aceasta 
a fost a treia lor vizită la Paris), iar spec 
tacolul lor cu Rața sălbatică de Ibsen a 
fost anul acesta tot atît de emoționant ca 
şi Unchiul Vanea de Cehov, prezentat de 
ei cu doi ani în urmă. 

Citeva cuvinte despre restul spectacolelor 
dramatice: în primul rînd despre Greci. 
Teatrul Naţional din Atena a prezentat trei 
tragedii și o comedie în care s-a încercat 
să se imprime corului o majestate formală, 
afectată, spectacolele rămînînd în amintirea 
publicului, în special datorită interpretării 
excepțional de mișcătoare a Annei Syno- 
dinu, în rolul Ifigeniei. În al doilea rînd, 
ansamblul canadian din Montreal care a 
prezentat, la cîţiva pași de sediul „,Come- 
diei Franceze“, piesa Bolnavul închipuit, de 
Molière cu mult spirit și talent. În al trei- 
lea rînd și foarte remarcabil, cel mai tînăr 
teatru dintre toate cele venite la Paris, 
teatrul din Rabat, Maroc, s-a bucurat de 
același succes ca și în 1956, prin adapta- 
rea în arabă a aceleiași piese de Molière, 
în care buna dispoziţie și entuziasmul au 
compensat tinerețea actorilor și lipsa lor 
de experiență. 

În sfirșit, u'timele și cele mai puțin rea- 
lizate spectacole au fost cele prezentate de 
două ansambluri de limbă spaniolă; unul 
din Madrid (piesa La Celestina localizată 
în nemuritorul secol al XV-lea, de către 
Rojas) și altul din Buenos Aires cu două 
piese (ambele lamentabil interpretate de 
către actori total lipsiţi de talent). Aceasta 
este o preșală pe care Teatrul Naţiunilor 
ar trebui să o evite cu orice preț. 

Ar trebui să închei această relatare cu 
cîteva scurte aprecieri privind și celelalte 
contribuții lirice și coregrafice la Teatrul 
Naţiunilor. Pe scurt deci, trebuie să men- 


ționez fenomenalul succes al așa-numitei 
Opere din Pekin, care a supravieţuit in 
chip miraculos groaznicului accident de 
avion de acum doi ani și a revenit cu o 
forță reinnoită și cu un număr nou de 
spectacole care fac aproape să ţi se taie 
respiraţia. Urmează apoi succesul tot atit 
de mare înregistrat de Glyndebourne Fes- 
tival Opera din Anglia, care a montat 
opera Falstaff de Verdi în limba italiană 
precum şi mult uitata operă a lui Rossini 
Contele Ory în limba franceză, ambele rea- 
lizate în chip strălucit de prof. Carl Ebert, 
în același timp director artistic la Glynde- 
bourne şi la Stădtische Oper din Berlinul 
occidental. O altă surpriză plăcută care a 
reabilitat onoarea artistică a Argentinei, a 
fost Opera de Cameră din Buenos Aires, 
care a prezentat opera bufă Înainte şi îna- 
poi de Hindemith și Pimpione de Tele- 
mann, ambele bine cîntate și bine puse în 
scenă. Pentru gusturile specialiștilor, men- 
ționez baletul Kabuki din Tokio (mai puţin 
ritualist şi esoteric decit acela al teatrului 
„No“ de anul trecut, dar la fel de greu 
de înțeles, datorită necunoaşterii convenții” 
lor scenice), cît și un alt ansamblu din 
Asia, Baletul Ceylon. Desigur, în ceea ce 
priveşte baletul clasic, ansamblul London 
Festival Ballet, a repurtat succesul obiş- 
nuit, avîind-o pe Markova în rolul Gisellzi, 
el a prezentat și o nouă lucrare de un 
compozitor englez, bazată pe o baladă ame- 
ricană a Barbarei Allen. 

Înființarea celor două asociaţii Interna- 
tionale: Critica de Teatru și Tehnicienii 
de Teatru, a fost urmată de crearea unui 
Club al Prietenilor Teatrului Naţiunilor, 
care numără în prezent peste 6000 de 
membri. Anul viitor, A. M. Julien va con- 
voca un congres al conservatoarelor de tea- 
tru, în cadrul căruia delegații vor compara 
metodele de interpretare și vor da repre- 
zentaţii din activitatea lor. Este o imjor- 
tantă inițiativă pedagogică. Ea ar trebui 
sprijinită de toate statele și ea confirmă 
faptul că directorii Teatrului Naţiunilor 
luptă să dovedească prin instituția pe care 
o conduc, că aceasta este un instrument 
menit să ducă la apropierea cît mai strînsă 
a popoarelor care, deşi de culturi diferite, 
găsesc în teatru un limbaj comun. 


Ossia Trilling 

Coperta I: Jules Cazaban (Ieribilov) în Baia de VI. Maia- 
kovski ; coperta IV: Liviu Ciulei (Dunois) și Clody Bertola 
(Ioana) In Sfinta Ioana de Bernard Shaw. 

